Supporter In Edheynama Raees Yameen Huhnevy PPM Aa Dhurah Jehi Vadaigahnavan Thahyaarah - Vaguthu\n6 މަސް ކުރިން ( އޭޕްރީލް 15, 2019 )\nސަޕޯޓަރުން އެދޭ ނަމަ، ޕްރޮގްރެވިސް ޕާޓީ އޮފް މޯލްޑިވްސް (ޕީޕީއެމް) އާ ދުރަށް ވަޑައިގަންނަވާނެ ކަމަށާއި ކުރީގެ ރައީސުލްޖުމްހޫރިއްޔާ އަދި ޕީޕީއެމްގެ ރައީސް އަބްދުﷲ ޔާމީން އަބްދުލްޤައްޔޫމް ވިދާޅުވެއްޖެއެވެ.\nރައީސް ޔާމީން ޕީޕީއެމްގެ ސަޕޯޓަރުން ހިމެނޭ ގްރޫޕެއްގައި އެމަނިކުފާނު ލިޔުއްވި މެސެޖެއްގައި ވިދާޅުވީ ސިޔާސީ ކަންކަމުން ދުރަށް ވަޑައިގަތުމަށް އާއިލާ އިން ވެސް އާދޭސްކުރާ ކަމަށާއި ސަޕޯޓަރުން އެދޭނަމަ ޕީޕީއެމްއާ ދުރަށް ޖެހި ވަޑައިގެންނަވާނެ ކަމަށެވެ.\n"ތިކުދިން މިއަދުވެސް ނިންމާ. އަހަރެން ދުރަށް ޖެހިލާނަން. އަހަރެންގެ ފެމިލީ އާދޭސް ކުރޭ ދުރަށް ޖެހިލަން،" އެމަނިކުފާނު ވިދާޅުވިއެވެ.\nއެ ގްރޫޕުގައި ރައީސް ޔާމީން އިތުރަށް ލިޔުއްވާފައިވަނީ، އިސް މަގާމުތަކަށް ބަދަލު ގެނެވިދާނެ ކަމަށާއި އަލަށް ހަވާލުވާ މީހުން ޒިންމާ ނަގަން ކެރެންވާނެ ކަމަށެވެ. އަދި ޕާޓީއަށް ފައިސާ ހޯދުމާއި މެމްބަރުން އިތުރުކުރަން ދަތުރު ވެސް ކުރަން ވާނެ ކަމަށެވެ.\nރައީސް ޔާމީން މިމޭމުރުން ވާހަކަފުޅު ދައްކަވާފައިވާއިރު، އެންމެ ފަހުން ބޭއްވި ތިން އިންތިޚާބު ޕީޕީއަށް އަށް ގެއްލުނީ ހަރުދަނާ ލީޑާޝިޕެއް ނެތިގެން ކަމަށް އެޕާޓީގެ ލީޑާޝިޕްގައި ހިމެނިވަޑައިގަންނަވާ ރައްޔިތުން މަޖިލީހުގެ ވިލިމާލޭ ދާއިރާގެ މެންބަރު އަހްމަދު ނިހާން ހުސައިން މަނިކުވެސް ވަނީ ގޮވާލައްވާފައެވެ.\nއޭޕްރީލް 15, 2019 00:57\nދުރައްދާކަށް ނޭދެން. މަނިކުފާނުތީ މިޤައުމުގެ ތަރައްޤީގެ ބާނީއަކީ.\nއޭޕްރީލް 15, 2019 09:05\nލޮލް. ކޮރަޕްޓް ތަރައްޤީގެ ބާނީ. ކަލޭމެންކަލަ މީހުންނަށް އެ ތަރައްޤީގެ ގޮތުގަ ފެނުނަސް އަހަރުންނަށް ފެންނަނީ ބޮޑު ވަޅުގަނޑެއް\nއޭޕްރީލް 15, 2019 10:37\nޢެވަޅުގަނޑު ތެރޭން ހެލްމެޓް އަޅާފަ ބުރުޖަހަން ދޯ؟ އެވަޅުގަނޑު ތެރޭން ޑރ އަށް ދައްކަންދޯ؟ އެވަޅުގަނޑެއް ފަދަ ބަނދަރުން ރަށަށް ވެސް އެެރެނީ ދޯ؟ އެވަޅުގަނޑަށް ދަރި ގޮވައިގެން މަޖާކޮށްލަންވެސް ދޯ. ޝުކުރިއްޔާ ރޔ. ތިޔައަޅައިދެއްވީ ސަޅި ވަޅުތަކެއް\nއޭޕްރީލް 15, 2019 10:54\nޢާދެން ކިބޫއެއްނުކާނެޔޯ ކިބޫ ފައިބާއިރު އެވަޅުގަޑުގާ ހުންނަނީ ރަންތަ ނުނީ ޖަވާހިރުތަ މިހާރުވެސް ސާހިދު އެދުވަނީ ސަލާންޖަހަމުން އަދި5މަސް ވީއިރު ކަމެއްނުކޮށްދެވެ. މިވެރިކަމުގަ ތަރައްގީގެންނާތީ ރައްތަކުން ކަރަންޓުދަނީ ގަމާރު މީހާއަށް ނުފެންނަނީ ހަމަ ގަމާރުކަމުން!!\nއޭޕްރީލް 15, 2019 11:49\nއާން މަ ވަރަށް ގިނައިން ވަޅުގަނޑު މަތިން ސައިކަލު ދުއްވަން! މާލެ ބޭރުމަގުގަ ވެސް ހުސް ވަޅުތާ! އެއާޕޯޓު ކައިރިވެސް ބޮޑުވަޅުގަނޑެއް އަޅާލަނީ ދޯ!\nއޭޕްރީލް 15, 2019 09:44\nއޭޕްރީލް 15, 2019 12:36\nއަސަރެކުރެޔޭދޯ ކީއްކުރާނީ ރޔާމީނަކީ ތަރައްގީގެބާނީި މިލަގަބެ ނުކެޑޭނެ އިބޫއަށް މިލަގަބެ ނުވެސްދެވޭނެ މިތަރައްގީ ނުވެސްގެނެވޭނެ.\nއޭޕްރީލް 15, 2019 01:01\nކޮބާ ސަފޯޓަރުން ނަކީ\nއޭޕްރީލް 15, 2019 01:08\nވީހާ ވެސް އަވަހަކަށް ފެއަށް ޖެހޭ. ރައްޔިތުންގެ ޚަޒާނާ ހަލާސްކޮށް ރައްޔިތުންގެ ނަފްރަތު މިހަރު މަނިކުފާނަށް އޮތީ. ތިއީ މި ރާއްޖެ މިހާތަނަށް ދުށް އެންމެ ކޮރަޕްޓް އިންސާނާ\nއޭޕްރީލް 15, 2019 08:59\nޔޫކޭފާދިރީންނާ އެއްޖިންސުން ގުޅުންހިންގާފަ އިނޑިއާ ބުއްދާ އާ ދެމީހުން ދެދަޑި ޖައްސައިގެން ބައްދައިގެން ދޮންނަގާފަ، ފައްޅިތަކުންނާ ބުއްދާއަތުން މިލިއަންޑޮލަރުގެ ރިޝްވަތު ނަގައިގެން3އަހަރުގެ ވަގު ވެރުކަމެއްގައި ބައިތުލްމާލް ކޮޅާލައި ބަނޑުއެޅި ބޮޑު ވަގު ތެޔޮބިޑި ޖަހައިގެން ސޮނި ބާލަން ޑެންމާރކަށް އެހެން ގޮތެއް ހޯދަން ގޮސްގެން މި އުޅެނީ.\nއޭޕްރީލް 15, 2019 09:04\nރައީސް ޔާމިނަށްވުރެ ކޮރަޕްޓްވާނެ މިސަރުކާރުގެ އިސްމަގާމް ތަކުގެ ވެރިން. ޓުއަރިސަމް މިނިސްޓަރަކީ މީގެ މިސާލެއް.\nއޭޕްރީލް 15, 2019 09:14\nއަޅުގަނޑަށް ފެންނަނީ މިދުވަސް ކޮޅު މަނިކުފާނު ފްރަންޓް ލައިނުން ދުރަށް ޖެހިލައި ޕާޓީ ކުރިއަރުވަން ފަހަތުން މަސައްކަތް ކުރެއްވުން. ސަބަބަކީ ދިވެހިރާއްޖެ މިދަނީ ސިޔާސީ ގޮތުން ރާއްޖެއަށް ލިބޭނެ އެންމެ ނިކަމެތި ބަނަ ދުވަސްތައްގުނަމުން. މިވަގުތަށް އެންމެ ރަނގަޅުގޮތަކީ މަނިކުފާނުގެ ވިސްނުން ފުޅާއެކު އުމަރުމެން ކަހަލަ އެނާޖެޓިކް އަދި މޯޓިވޭޓެޑް ބޭފުޅަކު ފްރަންޓްލައިނަށް ނެރެ ޓާސްކްތަކެއް ހަވާލު ކުރެއްވުން.\nއޭޕްރީލް 15, 2019 01:31\nއަވަހައް ދުރައް ވަޑައިގަނެފަ އުމަރު އާ ހަވާލު ކުރައްވާ..\nއޭޕްރީލް 15, 2019 01:41\nޕީޕީއެމް އިން ދުރަށް ވަޑައިގަންނަވާ . ޔާމީނުގެ ސަޕޯޓަރުން ނެތްކަން ޕީއާ އުފައްދައިގެން ވީދުވަސަ ތަކުގަ ވެސް ޔާމީނަށް އެގެންވާނެ. ރަނގަޅު ސަޕޯޓްތަކާ ރަނގަޅު ކަނޑިސަނެއްގާ އޮތް ޕީޕީއެމް ހަލާކުވީ ޔާމީނާއި ނަމަވެސް މެޑަމް ކުޅުއްވި ރޯލުގެ ސަބަބުން ފާތުމަ ބޭނުންވި ގޮތަށް ކަންކުރެއްވުމަށްޓަކާ މައުމޫީނާ މައުމޫނުގެ ދަރީން ޕާޓީން ބޭރުކުރީ . އަނބިކަމަނާ ވިދާޅުވީ ތިމަންނައޭ ކުރިންހޮވީވެސް . އެ ވިދާޅުވުން ޔާމީނު ގަބޫލު ކުރެއްވުން ހުރިހާގޯހަކީ . މިހާރު ދުރަށް ވަޑައިގަނޭ ވަގުތު ތަނަވަސް ވާނެ. އޭރުން އަލުންގުޅޭނީ ، ދިވެހިރައްޔިތުންނަށް ފާގަތި5އަހަރު ޔާމީން ވަނީގެނެސް ދެއްވާފަ. ޑޮލަރު ނުލިބިގެން އުޅެނިކޯށް އޭޓީއެމިން 1600 ނެގުމުގެ ފުރުސަތު އެއީ ޔާމީނުވެ ވިސްނުމާ ކުރިއެރުން . އަދިރައްޔިތުންނަށް ޔާމީން ބޭނުންވާނެ. ނަމަވެސް މިވަގުތު ދުރަށް ވަޑައިގަތުންބޭނުންވޭ.\nއޭޕްރީލް 15, 2019 03:30\nރައީސް ޔާމީން ޕީޕީއެމް އާއި ދުރައްޖެހިވަޑައިގަނެގެން ނުވާނެ ސަބަބަކީ މިގައުމު ގައުމަކަށް ހަދައިދިނީ މަނިކުފާނު މަނިކުފާނުގެ ޒައާމަތުގައި މިގައުމު ކުރިއަރާ ދިޔަކަން މުޅި ދުނިޔެ ދަނޭ އަޅުގަނޑުމެން ބޭނުންވަނީ ރައީސްޔާމީން ޕީޕީއެމްގައި ހުރުމަށް.\nއޭޕްރީލް 15, 2019 09:07\nކުރިޔަށް ދިޔަ ގޮތް ކަލޭ ކަހަލަ ގަމާރުންނަށް ނޭނގުނަސް ގިނަ މީހުންނަށް އިނގޭ.\nއޭޕްރީލް 15, 2019 05:53\nބޭނުމީ ރައީސް ޔާމީން. އެވަރުގެ ގަޓެއްހުރި ވެެރިޔަކު މިޤައުމަކަށްދެން ނުލިބޭނެ. ޤައުމަށް ބޭނުންވަނީ ރައީސް ޔާމީންފަދަ ލީޑަރެއް. ހަރުދަނާ ޝަހްސިއްޔަތެއް. މަނިކުފާނު ޕޕމ ދޫކޮށްފިނަމަ މަމެންވެސް ޕޕމ ދޫކޮށްލާނަން.\nއޭޕްރީލް 15, 2019 05:58\nމިގައުމަކީ ކުޑަލާރިކޮޅަކައް ގައުމުވިއްކާލަން އެއްވެސްޖިހިލުމެއްވާބަޔެއްްނޫންކަން މިދިޔަ2އިންތިހާބުންވަރައްރަނގަޅައް ސާބިތުކޮއްދީފި..؟! އިންޑިޔާފަދަގައުމުތައް ބޭނުންވާހާގޮތެއް ހަދާލަންދޫކޮއްލީ..؟! ﷲގެދީނައްފުރައްސާރަކުރާމީހުން މިނިވަންކަމާއެކުމިއޮއްނުޅެނީ ޕޮލިހެއް ސިފައިންނެއް އަޅައެއްނުލާ..!!!!؟ﷲގަންދީހުވާކޮއްގެންތިބީ..؟! ސޭހުންތައް، އިލެކްސަންކޮމިސަން، ކޯޓްތައް، މަޖިލިސްމެމްބަރުން ވިކިހުސްވެފަ..؟! މިހާރު އީހޫއަށްވެސް، ކޮމަންވެލްތައްވެސް، އެމެރިކާއަށްވެސް..މިހާރުއޯކޭ...ނޫސްޓީވީތައްވެސް ހަމަބަހެއްވެސްބުނެލަން ނުކެރިފަ ވިކިފަ..؟! މީބައެއްގެލީޑަރސިޕްގަހުރި މައްސަލައެއްނޫން..މީވެރިކަމާހެދިއުޅޭ ބައިގަނޑެއްގެ އަދި ރައްޔިތުންގެ ޖާހިލްކަން..\nއޭޕްރީލް 15, 2019 06:22\nކަލޯ ފައިސާގަނޑު އެބަހުއްޓެންނު. ޚޮން ދުރަކަށްދާކަށް، ދެން ތި ޕާޓީއަށް ސަޕޯޓުކުޜާނެ މީހެއްނެތް، އަނެއްކާ ދެން ތިފާވަނީ ހަރުގަނޑު އުމަރާ ޖަމީލު، ނުވާނެ ތިކަމެއް.\nއޭޕްރީލް 15, 2019 06:40\nމައުމޫނު ހެދިގޮތަށް ވެރިކަމުން ފައިބާފަ އަނެއްކާ “ވެރިކަމުގަ” ހުންނާނެކަމެއްނެތް! މިވަގުތު އެއްމެ ރަނގަޅޫވެސް ރީތިގޮތުގައި ދުރުގަ ހުރިއްޔާ!\nއޭޕްރީލް 15, 2019 07:01\nބަހާނޭ ފައިސާ ނެތުމާ ، ކެމްޕެއިން ކަޑަވުން ހުރިހާވެސް މައްސަލައަކީ!\nއޭޕްރީލް 15, 2019 07:09\nނޯމަނިކުފާނުތީތަރަށްގީބާވީމާމަނިކުފާނުހުންނަންވާނީހަމަ ޕީޕީއެމްގަ އިބައުޅޭގައްދާރުން ގައްދާރުންދުރައްލާ\nއޭޕްރީލް 15, 2019 07:23\nނޯނޯނޯނޯނޯ. ހިތްވަރު ދައްކަވާ މެމްބަރުންނާއެކު ކުރިއަށް ވަޑައިގަންނަވާ...\nއޭޕްރީލް 15, 2019 07:57\nއަޅުގަނޑުމެން ބޭނުމެއްނޫން ރައީސް ޔާމީން ދޫކޮށްލާކަށް ރައީސް ޔާމީނަކީ މިރާއްޖޭގެ ތަރައްޤީގެ ބާނީ. އަދި ގައުމު ނުދެކޭފަދަ ބަތަލެއް ރައީސް ޔާމީން އިސްކޮށް ހުންނަވައިގެން\nޖަމީލާއި، އުމަރުފަދަ ބޭފުޅުން ގާއިތްކުރަން ފެނޭ .....\nއޭޕްރީލް 15, 2019 08:01\nޔާމީނު ޕާޓީން އިސްތިޢުފާ ދޭންޖެހޭކަމަށް ނުދެކެން. ނަމަވެސް އެބަތިބި ޕާޓީން އިސްތިޢުފާ ދޭންޖެހޭ ބަޔަކު. ޔާމީނުގެވެސް މައްސަލަ އެބަހުރި، މެޑަމްގެ މައްސަލަ އަދި މާބޮޑު. އެއްމެ ގޯސްތި ތަނަކީ އެމްޑީޕީގައި އޮންނަކަހަލަ ގުޅުން ރައްޔިތުންނާމެދު ދަމަހައްޓަން ނޭނގުން. އެންމެ ފޫހިވީ ބޮޑާކަމާއެކު ކިބުރުވެރިކަމުގެ ސިފަ އަށެގަނެފައިވާތީ. މަށަކީ ޕީޕީއެމްގެ މެންބަރެއް. ތިޔަ ބޭފުޅުންނާ ބައްދަލުވެލަން 12 ސިޓީ ރައީސް އޮފީހަށާއި، މުލިއާގެއަށް ލީން. އެކަމަކު އެންމެ ފުރުސަތެއް ނުދީ އުޅެނިކޮށް ވެރިކަމުން ފައިބަންޖެހުނީ. މަށަކީ ރަޙްމަތްތެރިއެއްގޮތުގައިވެސް ވަރަށް ކުރިން ފެށިގެން އެކުގައި އުޅުނު މީހެއް. ނަމަވެސް ވެރިކަން ލިބުނީމާ އެކަން ހަނދާންނެތް.\nއޭޕްރީލް 15, 2019 08:12\nސަޕޯޓަރުންނެއް ނުއުޅޭ ތީނަޔާހެދީއެއް ތީހީވާގޮތެއް\nއޭޕްރީލް 15, 2019 08:27\nމިތިބެނީ، ލީޑަރުން. ގައުމުގެ ދަރިންނަށްޓަކައި ނިންމަވާ ނިންމެވުން. އެކަމަކު، މަނިކުފާނު އަޅުގަނޑު ދަންނަވަންތޯ؟ ތިޕާޓީ ހިންގާނެ ތެދުވެރި ގާބިލް މީހުން އަދި ނެތް. ފުރަތަމަ، ބައްލަވާ ޕޮލިޓިކްސް އިލްމާ ތަޖްރިބާ ހުރި، އިޙްލާޞްތެރި ތެދުވެރިން ތިބިތޯ؟ ތިބިނަމަ، އެބަޔަކު ކުރިއަށް ނެރުއްވަން ފައްޓަވަންވީ. އެމީހުންނަކީ، އިސްލާމް ދީނާއި ގައުމަށްޓަކައި މަސައްކަތް ކުރާ މުރާލި ކެރޭ ބަޔަކަށް ހައްދަވާފަ މަނިކުފާނަކީ ހަމައެކަނި ބޭނުންވާ ކަންކަމުގައި ލަފާ ދެއްވާ ބޭފުޅެއްގެ ގޮތުގައި ހުންނަވައި، ޕާޓީގެ މެންޑޭޓުގައި ޕާޓީ ޚަރަކާތްތެރިވޭތޯ ބެއްލެވުމުގެ ޒިންމާ އުފުއްލަވާ ބޭފުޅެއްގެ ގޮތުގައި ނަމަވެސް ހުންނެވުމަކީ، މިގައުމުގެ ހައްޤުގައި އަދި ވަރަށް މުހިންމު ކަމެއް.\nއޭޕްރީލް 15, 2019 08:46\nއަނހަ! ގަޓޭ ކިހިނެއްތިވީ.. ރަނގަޅަށް އިނދަޖައްސާލީމަ ފިލަން ހަރަށްވަނީދޯ.. އެހެންވެ ރައްޔިތުން ބުނަނީ ތީ ފިނޑި ސޮޑެކޭ!\nޕުރައިމަރީއެއްބާއްވާ ހުރިޔާފަރާއްތަކަސްވެސްފުރުސަތުދީގެންރަގަޅުފަރާތެއް ޔާމިން އަޅުގަޑުމެންނައް ދައްކަވާ\nދުރަށްދޭ މިދުވަސްކޮޅު، ދެން އަނެއްކާވެސް ޕާޓީއަށް ވެރިކަމަށް އާދެވޭނެހެން ހީވާއިރަށް އެނބުރި އާދޭ.\nއޭޕްރީލް 15, 2019 09:03\nމަނިކުފާނު ޕާޓަިގެ ތާއީދު ގެއްލިފައިވާ މަދުބަޔަކު ލީޑާޝިޕްން އިސްތިއުފާދޭށޭކިޔާފަ ގޮވިޔަށް އެ\nމަނިކުފާނު މާޔޫސްވެ އުއްމީދުކަނޑާލާކަށް ނުޖެހޭ، މަނިކުފާނުގެ މިގައުމުގަތިބި ދޮޅުލައްކައަށްވުރެ ގިނަރައްޔިތުންގެ ސަޕޯރޓްގެއްލިގެންނުދާނެ މަނިކުފާނު ކުޑަދުވަސްކޮޅަކުން ގައުމަށްގެނެސްފައިވާ ކޮލިޓީ ބަދަލުތައް ފެނި އަދި އެތަރައްގީގެ ބޭނުންތައް ހިފަމުންދާހާހިނދަކު، އަމިއްލަ އެދުންބޮޑު ބަޔަކު ޚިޔާނާތްތެރިގޮތަކަށް ރިޝްވަތަށް ވެރިކަން ނިގުޅައިގަތީމަ މިހާރު މިގައުމުގެ ވެރިކަމަކީ ކަތްޗަން އެޅިފައިވާ ބިންގަލެއްވީމަ އެބިންގާމަތީގަ ސީދަލަށް ތަނބެއް ހަރުނުލާއިގެން އުޅެނީ، ޚިޔާނާތްތެރިންނަށް އުފާ ލިބެނީކަމަށް ހީވިޔަސް އެކަމުގެ ފަހަތުގައިވާ ހިތިނަތީޖާއެއްގެ ބޮޑުކަމާއެވެ، ކެތްތެރިންނަށްﷲގެ ގިނަގުނަ ނިޢިމަތް ހުއްޓެވެ.\nއޭޕްރީލް 15, 2019 09:12\nސަޕޯޓަރުންނަކީ 96000 މީހުން އެކަނި މީހަކަށް މަދު ރިޔަަސީ އިންތިހާބު ތަކުގަ ބައިވެރިވި ލީޑަރުންނަށް ރާއްޖޭގެ ވޯޓްލާމީހުންގެ އަދަދު. ބަހާލަބަލަ މީހަކަށް 96000 ވޯޓް ލިބޭތޯ\nއޭޕްރީލް 15, 2019 09:15\nދުރައްދާކަށް ނޭދެން. މަނިކުފާނުތީ މިޤައުމުގެ ތަރައްޤީގެ ބާނީއަކީ\nރައީސް ޔާމީނަށް، ދަންނަވަންތޯއެވެ. ރައީސް ޔާމީން ސިޔާސީ ކަންކަމުން އެކަހެރިވެ ވަޑައިނުގެންނެވިޔޔަސް މަނިކުފާނުގެ ސިޔާސަތު ތަކަށް ބަދަލު ގެންނަވާށެވެ. އެހެންނޫނީ ތަހުޒީބު ވަމުން މިދާ ދިވެހިރާއްޖޭގެ ރައްޔިތުންގެ ސަޕޯރޓް ހޯދަން އުނދަގޫވާނެއެވެ. ރައީސް ޔާމީނަކީ މިރާއްޖެ ތަރައްޤީ ކުރަން އެއްވަނައެވެ. ނުހޯދުނު އެއްޗަކީ ރައްޔިތުންގެ ލޯތްބެވެ. ހާރޓްސް އެންޑް މައިންޑޑްސް ވިންކުރަން ޖެހޭނީ ރައްޔިތުންގެ ބަތްތަށީގެ އެއްފަޅިން ފަރިއްކުޅުއްވާށެވެ، ރައްޔިތު މީހާގެ ގޭގެ އޮޅިން އެތެރެއަށް ވަދެވަޑައިގަންނަވާށެވެ. ޕާރޓީތެރޭގައި ނުފޫޒްގަދަ މީހާވެސް ޤަވާއިދުތަކަށް ބޯލަނބަން ރުހޭށެވެ. އޯގާތެރިކަމާއެކު ރައްޔިތުންނާ މުޚާތަބުކުރަން ދަސްކުރާށެވެ. އެހެންނނޫނީޖެހޭނީ ރައްޔިތުންގެ ލޯތްބެއް ނުހޯދޭނެއެވެ. ވ ސަލާމް..\nއޭޕްރީލް 15, 2019 09:35\nރާއީސް ޔާމީނަކީ ޕޕމ މިވަރުން ފުދޭނެ.\nއޭޕްރީލް 15, 2019 09:37\nޕޕމ ރައްޔިތުންގެ ތާއީދު މަނިކުފާނަށް އެބައޮތް\nމަނިކުފާނު ޕާޓީން ފެޔަށް ޖެހެޖެހޭ ސަބަބަބެއް ނެތް\nއޭޕްރީލް 15, 2019 09:38\nކީއްވެތޯ ފެޔަށް ޖެހެންވީ، ތީ ޒައީމަކީ. ތީ ޕޕމ އަކީ މިތިބީ އެކީގަ\nއޭޕްރީލް 15, 2019 09:39\nޕޕމ ގެ ބާނީ އަކީ މަނިކުފަނު، މިތިބީ އެކީގައި\nއޭޕްރީލް 15, 2019 09:40\nހައްހައްހާ... ދައްކާނެ ވާހަކައެއް، ކުރާނެ ކަމެއް ނެތީމަ އެންމެފަހުން ސަޕޯޓަރުން އެދޭނަމައޯ. ކޮން ސަޕޯޓަރުންނެއްތަ ތިބީ ޔާމީނުއާއެކީ؟ މަ ނުދެނަހުރިން ޔާމީނުއާއި އެކީ ސަޕޯޓަރުން ތިބި ކަމަކަށް. ކަލޭގެ ސަޕޯޓަރުންނަކީ އަދުރޭ. ކަލޭ ދޭ އަދުރޭ ވެސް ގޮވައިގެން.\nއޭޕްރީލް 15, 2019 09:53\nދުރަކަށް ނޫން.. ޖަލަށް ދާން ޖެހޭނީ ކަލޭ... ޖަރީމާ ހިންގަ ހންގާފަ، ބައިތުލްމާޅު ބަނޑުއަޅަގެން ދުރަށް ދެވޭތަ؟\nއޭޕްރީލް 15, 2019 10:26\nމި ލިޔުންކޮޅުވެސް ބައްލަވާނެކަމަށް އުއްމީދުކުރަން (އަޞްލު މައްސަލައަކީ ތިޕާޓީގެ ލީޑަރޝިޕްގަ ތިއްބެވި ބޭފުޅުންނާއި، ސީދާ ރައީސް ޔާމީންގަވެސް ހުންނަ ކިބުރު ވެރިކަމާއި، ބޮޑާކަން) އެކަން މިހާރަކު މިރާއްޖޭގެ ރައްޔިތުން ބަލައެއް ނުގަންނާނެ؟ އަދިވެސް އިޞްލާޙުވެ ނިކަމެތި މީހާއަކީވެސް އިމާފަދަ މީހެއްކަމަށް ބަލައިގެން އުޅުން ބައްޓަންކޮށް ހިނިތުންވެފައިވާ މޫނަކާއިގެން ރައްޔިތުންނާއި ބައްދަލުކޮށް މާޢަފަށް އެދި ކުރިޔަށް ވަޑައިގަތުންމަށް ގޮވާލަން؟\nއޭޕްރީލް 15, 2019 11:04\nރައީސް ޔާމީންގެ ލީޑަރޝިޕްގައި މެނުވީީ ކުރިޔަށް ދާކަށް ބޭނުމެއް ނޫނެވެ. އަޅުގަނޑު ޕީ.ޕީީ.އެމް ގައި ހުންނަނީ ރައީސް ޔާމީން މިޤައުމާއި ރައްޔިތުންނަށް ކޮށްދެއްވި އަގުނުކުރެވޭހާ ޚިދުމަތްތަކަށްޓަކައެވެ. މިއީީ ލީޑަރޝިޕްގައި ތިއްބެވި ބަރުހެލި ބޭފުޅުން އެއްކައިރިކޮށް ރައީސް ޔާމީންގެ ސިޔާސަތުތަކަށް ތަބާވާ ޢިލްމީީ ޤާބިލް ބަޔަކާ އެކު އަލުން ވެރިކަމަށް އައުމަށް މަސައްކަތް ކުރަންވީ ވަގުތެވެ. ހިތްވަރު ކޮށްފިއްޔާ ކާމިޔާބު އޮތީީ ދާދި ގާތުގައެވެ.\nއޭޕްރީލް 15, 2019 11:38\nޔާމީނު ދުރަށް ޖެހުމަކީ ހައްލެއްނޫން. ނަމަވެސް ޔާމީނުވެސް އަދި އެހެންހުރިހާ މީހުންވެސް މަހާރަށްވުރެ ޒިންމާވާންއެބަޖެހޭ! މިފަހަރުގެ ރައްޔިތުންގެ މަޖިލިސް ޕީޕީއެމްއަށް ގެއްލުނީވެސް ޒިންމާނެގުމުގެ ބަދަލުގައި ތިމާމެންގެ އަމިއްލަ އެދުން އިސްކުރުމުގެ ނަތީޖާ! ޚާއްސަކޮށް އަދުރޭއާއި ނިހާނުމެންފަދަ މީސްމީހުން މީޑީޔާތަކުގައި ދައްން ނުޖެހޭ ވާހަކަތައް ދެއްކުމާއި އިޚުލާސްތެރި ބައެއް ކެނޑިޑޭޓުންނަށް ޓިކެޓު ދިނުމަށްފަހު އެބޭފުޅުންގެ އެއްވެސް ކުށެއްނެތި ޓިކެޓުތައް އަތުލައި އެދާއިރާތަކުގެ ރައްޔިތުން މާޔޫސް ކުރުވުންފަދަ ކަންކަމަކީ މިފަހަރުގެ ނާކާމިޔާބީގެ އެއް އަސްލު. ޕީޕީއެމް އެނބުރި އަންނަން ބޭނުންވާނަމަ ސަޕޯޓަރުންނާއި ވީހާވެސް ގާތުން މަސައްކަތްކޮށް، ޕާޓީގެ ލީޑަރުންނަކީ ޢާންމު މެމްބަރުކަމުގައިދެކި މެންބަރުން ބޭނުންވާގޮތަށް ޕާޓީގެ އިންތިޒާމު އަލުން ރުކުރުވާލަންއެބަޖެހޭ. ފިނިކޮޓަރިތަކުގައިތިބެގެން ޕާޓީ ހިންގޭނެކަމަށް ޤަބޫލުނުރައްވާ! ރައްތަކަށް ދަތުރުކޮށްގެން ރައްޔިތުންނާއެކު މަސައްކަތްކޮށްގެން ޕާޓީހިންގައި ޕާޓީ އަލުން ކޮޅަޖަހަން މަސައްކަތް ފެއްޓުމަށް ޕާޓީގެ މިހާރުގެ ލީޑަރޝިޕަށް އަޅުގަނޑު ގޮވާލަން އެއިރުން އިންތިޚާބުތަކުގައި ލިބުނު ނާކާމިޔާބު ލިބުނު ސަބަބުތައްވެސް ވވވ ބޮޑަށް ސާފުވެގެންދާނެ!\nމި ޤައުމުގެ ގިނަ ރައްއިތުންނަކީ ދެ ލޯ ކަނު ބަޔެއް އެމީހުންނަކަށް އެމީހުންގެ ދީނެއްވެސް މިނިވަންކަމެއްވެސް އަދި ޤަޢުމިއްޔަތެއްވެސް ބޭނުމެއްނުވޭ ބަލަ މި ޤައުމުގައި ވެރިކަންކުރަން އުޅޭމީހުން ހަލާކުވާނީ ރައީސް ޔާމީނުވެސް އަޅާނުލަން އަޅުގަޑަށް ފެންނަނީ . މި ޤައުމަކީ އިހްލާސްތެރިން ވަކިކުރަން އިގޭ ރައްއިތެއް އޮތް ޤައުމެއްނޫން\nއަދި މިއުޅެނީ ދެތިން މަސް ނުވެގެން މިހާރު ޕާޓީގަނޑު ދޫކޮށް ބަޗަނީ، ބަލަ އެމްޑީޕީ މީހުން މިދިޔަ7އަހަރުގަ ކޮން ހާލެއްގަ އެއުޅުނީ، އެމީހުން އެކަމަކު ދެގޮތެއް ނުވޭ ހިތްވަރަކަށް ބަދަލެއް ނާދޭ، ކާމިޔާބު ލިބޭނީ ކެތްކޮށްލައިގެން\nއޭޕްރީލް 15, 2019 12:26\nރައީސް ޔާމީން ދުރަށް ޖެހިވަޑައިނުގަންނަވާ، ތީ ތަރައްގީގެ ބާނީ. ހިއްތަކުގެ ރަސްގެފާނު. އަދިވެސް މިގައުމުގެ ރައީސެއްގެ ގޮތުގައި ހުންނަތަން ދެކެން ބޭނުން.\nމަނިކުފާ ދުރައްވަޑައިނުގަނެ ޕާޓީ ގެ ލީޑަރޝިޕަށް ރަނގަޅު ގާބިލް މީހުން ގެނެސްގެން އިދިކޮޅު ލީޑަރއެއްގެ ގޮތުގައި ކުރިޔަށް ވަޑައިގެންފިނަމަ ވަރަށް ރަގަނޅުވާނެކަމަށް ފެނޭ


Fuluhunna Gulhaafai Drugs Kolhu Vagah Negi Kamah Bune, E Thakethi Anburaa Dheyn Bunefi - Vaguthu\nއެމެރިކާގެ އޮހާޔޯގައި ފިރިހެނަކު ފުލުހުންނަށް ގުޅާފައި އޭނާގެ ޑްރަގްސް ކޮޅު ފުލުހުން ވަގަށް ނެގި ކަމުގެ ތުހުމަތުކޮށް، އެ ތަކެތި ރައްދުކޮށްދޭން އެދެފިއެވެ.\nމެތިއު ނަމަކަށް ކިޔާ އެ މީހާ ބުނެފައިވާ ގޮތުގައި އޭނާގެ އަންހެނުންނާއި އެއްކޮށް ދުވަހު ކުއްޔައް ދޭ ކޮޓަރިއެއް ނަގައިގެން އެތާ ތިއްބައި އެ ހިސާބުގަނޑުގައި އަޑުގަދަވުމުގެ ސަބަބުން ދެ ފުލުހަކު ވަނީ އެކަން ބެލުމަށް އައި ވަގުތު އޭނާ އަންހެނުން އަތުން ޑްރަގްސް ކޮޅު ވަގަށް ނަގާފައެވެ.\n" އަހަރެން ބޭނުން ތި މުވައްސަސާގެ ދެ ފުލުހަކާއި ދެކޮޅަށް މައްސަލަ ޖައްސަން. އެ ދެމީހުން ރޭގަ މަގޭ ޑްރަގްސް ކޮޅު ވަގަށް ނެގީ. އެގަޑީ މަ އޮތީ ނިދާފަ. އަންހެނުންގެ އަތްދަބަސް ތެރެއިން އެ ނަގައިގެން ދިޔައީ. ހޭލި ފަހުން މަށަށް އެކަން އެނގުނީ " މެތިއު ބުނެފައި ވެއެވެ.\nމިއާއި އެކު މެތިއު އާއި ވާހަކަ ދެއްކި ފުލުސް އޮފިސަރު ބުނެފައި ވަނީ މެތިއު ބޭނުންކުރި މަސްތުވާތަކެތީގެ ބާވަތް ކަމުގައިވާ މަރުވާނާ އަކީ އެ ސްޓޭޓުގައި ހުއްދަ އެއްޗެއް ނޫން ކަމަށާއި އެހެންކަމުން އެ އަނބުރައި ނުލިބޭނެ ކަމަށެވެ.\nފުލުހުންނާއި މެތިއު އާއި ދެމެދު ދެކެވުނު ވާހަކަ އިން ތަންކޮޅެއް\nމިހެން ބުނުމުންވެސް މެތިއު ވަނީ އެއީ އެންމެ4ގްރާމް ކަމަށް ބުނެ 100 ގްރާމް ގެންގުޅުމުގެ ހުއްދަ އެ ސްޓޭޓުގައި އޮންނަ ކަމަށް ބުނެ ވަރަށް ރުޅިއައިސްގެން ވާހަކަ ދައްކާފައެވެ. ނަމަވެސް، އެ އޮފިސަރު ވަރަށް މަޑުމައިތިރި ކަމާއި އެކު އެ ވާނީ ކޮންމެވެސް އެހެން ސްޓޭޓެއްގެ ގާނޫނުގައި އޮންނަ ގޮތް ކަމަށް ބުނެ، އިތުރަށް މައްސަލަ ޖައްސަން ބޭނުންނަމަ ސްޓޭޝަނަށް އައިސް ރަސްމީކޮށް މައްސަލަ ހުށަހަޅަން ބުނެފައެވެ. މިއާއިއެކު މެތިއު އަށް ވަނީ ހަމަބުއްދި ޖެހިފައެވެ.\nއެމެރިކާގައި ބައެއް ފަހަރު މަރުވާނާ މަދުން ގެންގުޅޭ މީހުން ހައްޔަރު ނުކޮށް އެ ތަކެތި އަތުލާފައި ދޫކޮށްލައެވެ. މިއާއިއެކު މެތިއު އަށް ހީކުރެވުނު ގޮތުގައި އެ ސްޓޭޓުގައިވެސް އެ ޑްރަގު ހުއްދައެވެ. ނަމަވެސް، އޭނާ ރަސްމީ ސިފައެއްގައި އެ މައްސަލަ ޖެއްސިނަމަ އޭނާ އަށާއި އަންހެނުންނަށް ޖަލު ހުކުމެއް ނުވަތަ ޖޫރިމަނާ އެއް އައުން ވަރަށް ގާތެވެ.\nމި ދެފަރާތުގެ ދެމެދުގައި ދެކެވުނު ވާހަކަ5މިނެޓަށް ދިގުލައިގެން ދިޔައިރު، އެ ސްޓޭޝަނުގެ މީސް މީޑިއާ އެކައުންޓުތަކުގައި މި ކޯލުގެ ރެކޯޑިން ވަނީ ހިއްސާ ކޮށްފައިކަންވެސް ފާހަގަކޮށްލެވެއެވެ. ފުލުހުންނަށް ޑްރަގްސް ވަގަށް ނެގި ކަމުގެ ތުހުމަތު ކުރުމުން އެތައް ބަޔަކަށް އެކަން ވަނީ ޖޯކަކަށް ވެފައެވެ.


Viyafaarithakah kurimathivaa mahsalaathakaa behey gothun mashvaraa kuranee\nމިއަދު ފެށި ބިޒިނަސް ކޮންވެންޝަންގައި އިކޮނޮމިކް މިނިސްޓަރު ބައިވެރިއަކާ ވާހަކަފުޅު ދައްކަވަނީ:--ފޮޓޯ އިކޮނޮމިކް މިނިސްޓްރީ\n26 ފެބްރުއަރީ 2019 1 ކޮމެންޓް\nވިޔަފާރިތަކަށް ކުރިމަތިވާ މައްސަލަަތަކާ ބެހޭ ގޮތުން މަޝްވަރާ ކުރަނީ\nވިޔަފާރިތަަކަށް ކުރިމަތިވާ މައްސަލަތައް ސަރުކާރާ ހިއްސާ ކުރުމަށް ބާްއްވާ ބިޒިނަސް ކޮންވެންޝަން މިއަދު ފަށައިފި އެވެ.\nރައީސް އިބްރާހިމް މުހައްމަދު ސޯލިހުގެ 100 ދުވަހުގެ ވައުދުގެ ތެރޭގައި ހިމެނޭ ބިޒްނަސް ކޮންވެންޝަން ހުޅުއްވައިދެއްވީ އިކޮނޮމިކް މިނިސްޓަރު ފައްޔާޒު އިސްމާއިލް އެވެ. މި ފޯރަމް މިއަދާއި މާދަމާ ކުރިއަށްދާ އިރު ވިޔަފާރިތަކަށް ދިމާވާ ގޮންޖެހުންތަކާއި މައްސަލަތަކާ ބެހޭ ގޮތުން ޚިޔާލު ފާޅުކޮށް މަޝްވަރާ ކުރެވޭނެއެވެ.\nދަރުބާރުގޭ ކުރިއަށްދާ މި ފޯރަމްގައި ބައެއް ކުންފުނިތަކުންނާއި ދާއިރާތަކުން ފޯރުކޮށްދޭ ޚިދުމަތްތަކާއި ބެހޭ މަޢުލޫމާތު ހިއްސާކުރުމުގެ ގޮތުން "ނޮލެޖް ހަބް" އެއް ވެސް ވަނީ ހުޅުވައިފައެވެ. މި ނޮލެޖު ހަބުގައި މަޢުލޫމާތު ދިނުން ކުުރިއަށް ދާނީ މިއަދާއި މާދަމާގެ ހެނދުނު 9.30ން 16.30 އަށެވެ. ނޮލެޖް ހަބުން މަޢުލޫމާތު ދޭފަރާތް ތަކުގެ ތެރޭގައި ބީއެމްއެލް، ދިރާގު، ޕެންޝަން އޮފީސް، މީރާ، އިސްލާމިކް ބޭންކް، އުރީދޫ، އެމްޕީއެލް އަދި އެލައިޑް އިންޝުއަރެންސް ހިމެނެއެވެ.\nމި އަދު ކުރިއަށް ދިޔަ ސެޝަންތަކުގައި ކުދި އަދި މެދު ފަންތީގެ ކޮންސްޓްރަަކްޝަން ވިޔަފާރިއާއި އައިސީޓީ ދާއިރާގެ ވިޔަފާރިތަކަށް ކުރިމަތިވާ މައްސަލަތައް ހިއްސާ ކުރެވުނެވެ. އަދި މީގެ އިތުރުން ކާނާ އެތެރެކުރާ ފަރާތްތަކަށް ކުރިމަތިވާ މައްސަަލަތަކާއި ތައުލީމާ ޓެކްނޮލޮޖީއާއި ބެހޭ ގޮތުން ވެސް ކަރުދާސް ހުށަހެޅުނެވެ.\nމާދަމާގެ ސެޝަންތަކުގައި ކުރިއަށްދާނެ މައުޟޫތަކުގެ ތެރޭގައި މަސައްކަތްތެރިންނާއި އިގްތިސާދު، ޓެކްސް ނިޒާމުގައި ހުރި މައްސަލަތައް، އަދި އަންހެން ވިޔަފާރިވެރިން އިތުރު ކުރުން ހިމެނެއެވެ. މީގެ އިތުރުން އެސްއެމްއީ ޑިވެލޮޕްމަންޓް ފައިނޭންސް ކޯޕަރޭޝަންގެ ތަސައްވަރު ހިއްސާކުރުން ވެސް އޮންނާނެއެވެ.\nމި ފޯރަމްގައި 17 ކައުންސިލަކުން ވަރޗުއަލް ކެންޕަސް ބޭނުންކޮށްގެން ބައިވެރިވެފައިވެއެވެ. އަދި ގްރޫޕް ޑިސްކަޝަންތައް ވެސް ކުރިއަށްދާ ގޮތަށް ހަމަޖެހިފައިވާ އިރު ބައިވެރިން ޚިޔާލު ބަދަލުކޮށް ގުޅުން ބަދަހިކުރުމުގެ ފުރުސަތު ފަހިވެގެންދާނެއެވެ.\nއިކޮނޮމިކް މިނިސްޓްރީ ވިޔަފާރި\nއިހްލާސްތެރިކަމެއް ހުރިއްޔާ އަލައް މިކަންތައްތަކައް ވަންނަފަރާތް ތަކައް ފަސޭހަކިއްދީބަލަ..


Youth Leadership Program Addu ga\nޔޫތު ލީޑާޝިޕް ޕްރޮގުރާމުގެ ޕޯސްޓަރު-- ވައިއެލްޕީ\nޔޫތު ލީޑަޝިޕް ޕްރޮގްރާމް އައްޑޫގައި\nޔޫތު ލީޑާޝިޕް ޕްރޮގުރާމް ނުވަތަ ޒުވާން ލީޑަރުން އުފެއްދުމުގެ ޕްރޮގްރާމު މި އަހަރު އައްޑޫގައި ބޭއްވުމަށް ހަމަޖެހިފައިވާ ކަމަށް ޔުނައިޓެޑް ނޭޝަންސް ޑިވެލޮޕްމެންޓް ޕްރޮގުރާމް (ޔޫއެންޑީޕީ) އިން ބުނެފި އެވެ.\nޔޫތު މިނިސްޓްރީ އާއި ޔޫއެންޑީޕީ ގުޅިގެން އިންތިޒާމުކޮށްގެން ކުރިއަށް ގެންދާ އެ ޕުރޮގުރާމް، ސެޕްޓެމްބަރު މަހުގެ ތިނަކުން ހަތަކަށް އައްޑޫ ސިޓީގެ ހުޅުމީދޫގައި ކުރިއަށް ދާނެއެވެ.\nޒުވާން ލީޑަރުން ރާއްޖޭގައި އުފެއްދުމުގެ މަގްސަދުގައި 2010 ވަނަ އަހަރުން ފަށައިން ޔޫއެންޑީޕީން އިސްނަގައިގެން ކުރިއަށް ގެންދާ ޕްރޮގުރާމުގެ ދަށުން މިހާތަނަށް 150 އަށް ވުރެ ގިނަ ލީޑަނުން ވަނީ މުޖުތަމައުއަށް ނެރެފަ އެވެ.\nޔޫތު ލީޑާޝިޕް ޕްރޮގުރާމްގެ ދަށުން 16-25 އަހަރާއި ދެމެދުގެ ޒުވާނުން، އިލްމީ ގޮތުންނާއި ފަންނީ ގޮތުން ބޭނުންވާ ތަމްރީނުތަކުގެ އިތުރުން އިޖްތިމާއީ ގޮތުން ކުރިމަތިވެފައިވާ މައްސަލަތަކަށް ލޯހުޅުވުމަށް އެވެއާނެސް ސެޝަން ކުރިއަށް ގެންދިއުމަށް ވަނީ ނިންމާފަ އެވެ.\nޔޫއެންޑީޕީން ބުނީ، އައްޑޫގައި މިއަހަރުގެ ޕްރޮގުރާމް ބާއްވާއިރު، ހިލޭ ސާބަހަށް މަސައްކަތް ކުރާ ޖަމިއްޔާތަކާއި، އައްޑޫ ކައުންސިލްގެ އެއްބާރުލުން އެކަމަށް ލިބެމުން ދާކަމަށެވެ.\nމިއަހަރުގެ ކޭމްޕުގެ އަމާޒަކީ، އައްޑޫގައި ދިރިއުޅޭ 16-25 އަހަރާ ދެމެދުގެ ޒުވާނުން ޑިމޮކްރަސީގެ އުސޫލުތަކާއި، އިޖުތިމާއީ އަދި ތިމާވެށީގެ މައްސަލަތަކަށް ހޭލުންތެރިކުރުވާ މިފަދަ މައްސަލަތަކާއި ދެކޮޅަށް ވަކާލާތު ކުރާނެ ލީޑަރުން ތައްޔާރު ކުރުމެވެ.\nޔޫއެންޑީޕީން ކުރިއަށް ގެންދާ ޔޫތު ޑިވެލޮޕްމެންޓް ޕްރޮގުރާމަކީ މިފަހަކަށް އައިސް ރާއްޖޭގައި، ޒުވާނުންނަށް ހާއްސަ ކޮށްގެން ކުރިއަށް ގެންދާ އެންމެ ކާމިޔާބު އެއް ޕްރޮގުރާމެވެ.\nޔޫއެންޑީޕީން މިނޫނަސް، އިޖުތިމާއީ ގޮތުންނާއި، އުމްރާނީ ގޮތުން އަދި އިގްތިސާދީ ގޮތުން ރާއްޖޭގެ ކުރިއެރުމަށްޓަކައި ގިނަ ޕްރޮގުރާމްތަކެއް ހިންގައެވެ.\nޔޫއެންޑީޕީ ޔޫތު މިނިސްޓްރީ


ސުލްޠާން މުޙައްމަދު ޢިމާދުއްދީނު (ހަތަރުވަނަ) - ވިކިޕީޑިއާ\nސުލްޠާން މުޙައްމަދު ޢިމާދުއްދީނު (ހަތަރުވަނަ)\nސުލްޠާން މުޙައްމަދު ޢިމާދުއްދީނު (ހަތަރުވަނަ) އަކީ 1835 އިން 1883 އަށް ދިވެހިރާއްޖޭގައި ރަސްކަންކުރެއްވި ރަދުންނެވެ. މިރަދުން 48 އަހަރާއި4މަހާއި 28 ދުވަހު ދިވެހިރާއްޖޭގައި ރަސްކަން ކުރެއްވިއެވެ. މިއީ އެއްމެ ގިނަ ދުވަހު ދިވެހި ތަޚުތުގައި ރެދަލި ކުރެއްވި ރަދުންނެވެ.މިއީ ދިވެހި ތާރީޚްގައި މަޝްހޫރު މުސްކުޅި ބަންޑާރަ އިންނެވެ. މިރަދުންނަކީ ކުލަދޮން، އިސްކޮޅުން މެދުމިނުގެ ބޭފުޅެކެވެ. ގިނަ މީހުންނާއި ބައްދަލުކުރައްވާ ވާހަކަ ދައްކަވާ އުޅުއްވާ ބޭފުޅެކެވެ.\n1 ތައުލީމު އުގެނުން\n2.1 ދިވެހިރާއްޖޭގެ ޗާޓްކުރެހުން\n2.2 ދުންތަރިއެއް އެރުން\n2.3 އަލިފާނުގެ ހާދިސާތައް\nތައުލީމު އުގެނުން[އުނިއިތުރު ގެންނަވާ]\nސުލްޠާން މުޙައްމަދު ޢިމާދުއްދީނު (ހަތަރުވަނަ) ރަސްކަމަށް އިސްވެ ވަޑައިގަތީ އޭނާގެ ބައްޕާފުޅު ސުލްޠާން މުޙައްމަދު މުޢީނުއްދީނު (އެއްވަނަ)، އަވަހާރަވުމަށްފަހު ގައެވެ. އޭރު މިރަދުންގެ އުމުރުފުޅަކީ 19 އަހަރު އެވެ. މިރަދުން ކިޔަވާ ވިދާޅުވީ މުޙައްމަދު މަހުދުއްދީން ފަނޑިޔާރު މަނިކުފާނުގެ އަރިހުންނެވެ. އަދި ތަރިތަކާބެހޭ ޢިލްމު ދަސްފުޅު ކުރައްވަން ރަދުން އުޅުއްވުމުން ފަނޑިޔާރު މަނިކުފާނާއި ދެމެދުގައި ދެބަސްވުމެއްވެސް ހިނގިއެވެ. އެއީ ފަނޑިޔާރު މަނިކުފާނަށް ފެނިވަޑައިގަތީ ރަދުން އަރަބި ބަހާއި ދީނީ ޢިލްމު އުގެނުމަށެވެ. ރަދުން ބޭނުންފުޅުވަނީ ނުޖޫމީ ޢިލްމު ދަސްކުރެއްވުމަށެވެ.\nދިވެހިރާއްޖޭގެ ޗާޓްކުރެހުން[އުނިއިތުރު ގެންނަވާ]\nސުލްޠާން މުޙައްމަދު މުޢީނުއްދީނު (އެއްވަނަ)، ގެ ރަސްކަމުގައި ހިޖުރައިން 1250 ވަނަ އަހަރު ގެ ޖުމާދިލް އާޚިރު މަހު ލިޔެފައިވާ ފަތެއް މިރަދުންނަށް ލިބިވަޑައިގަތެވެ. ތާޖުއްދީނުގެ ތާރީޚްގައިވާ ގޮތުން އެއީ ބުމްބާއީގެ ވެރިމީހާ ފޮނުއްވި ފަތެކެވެ. ދިވެހި ތާރީޚުން އެނގޭގޮތުގައި މިފަތް ހިފައިގެން އައި މީހަކީ ދިވެހިންގެ މެދުގައި ލާޓް ގެ ނަމުން މަޝްހޫރުވި މީހާއެވެ. އެއީ ކެޕްޓަން މޮރަސްބީ އެވެ. އޭނާއައިކަމަށް ތާރީޚުން އެނގެނީ މީލާދީން 1834 ވަނަ އަހަރު ނުވަތަ ހިޖުރައިން 1250 ވަނަ އަހަރު އެވެ. ނަމަވެސް އޭނާގެ މަސައްކަތް ހިނގިކަމަށް ބެލެވިފައިވަނީ ސުލްޠާން މުޙައްމަދު މުޢީނުއްދީނު (އެއްވަނަ) އަވަހާރަވެ ދިއުމަށްފަހު، އޭގެ ފަހުން ރަސްކަމަށް އިސްވެ ވަޑައިގަތް އޭނާގެ ދަރިކަލުން ސުލްޠާން މުޙައްމަދު ޢިމާދުއްދީނު (ހަތަރުވަނަ) ގެ ރަސްކަމުގެ ދުވަސްވަރު ގައެވެ.\nކެޕްޓަން މޮރެސްބީ ކުރެއްވި މަސައްކަތަކީ ދިވެހިރާއްޖޭގެ ޗާޓް ކުރެއްސެވުމެވެ. އެއީ އޭރު ބޮމްބޭގައި އޮތް އިގިރޭސި ސަރުކާރުން ފޮނުވީމައެވެ. މިކަން ހިނގީ ކުރިންވެސް ބުނި ހެން މުސްކުޅިބަންޑާރައިންގެ ރަސްކަމުގެ ދުވަސްވަރުގައެވެ. ކެޕްޓަން މޮރެސްބީ ދިވެހިރާއްޖެގެ ޗާޓް ކުރެހުމަށް ސާރވޭ ކުރެއްވުމުގައި2އަހަރު ދުވަސް ހޭދަކުރެއްވި އެވެ. އޭނާގެ މަސައްކަތް ނިންމަވާފައި އެނބުރިވަޑައިގަތީ 1836މ ގައެވެ.\nދުންތަރިއެއް އެރުން[އުނިއިތުރު ގެންނަވާ]\nސުލްޠާން މުޙައްމަދު ޢިމާދުއްދީނު (ހަތަރުވަނަ) ނުވަތަ މުސްކުޅި ބަންޑާރައިންގެ ރަސްކަމުގައި 1 ޞަފަރު 1259ވީ ހުކުރުވިލޭރޭ ދުންތަރިއެއް އެރިކަމަށް ވެއެވެ. އެދުންތަރި އެރުމާއި އޭރު މާލޭގައި އޮތް ކޮލެރާގެ ބޭރަށް ހިންގުމުގެ ރޯގާއާއި ވެސް ގުޅުވާ ކަމަށް ތާޖުއްދީނުގެ ތާރީކްގައި ބަޔާންކޮށްފައި ވެއެވެ.\nއަލިފާނުގެ ހާދިސާތައް[އުނިއިތުރު ގެންނަވާ]\nސުލްޠާން މުޙައްމަދު ޢިމާދުއްދީނު (ހަތަރުވަނަ) ގެ ރަސްކަމުގައި ހިޖުރައިން 1263 ވަނަ އަހަރު ގިރާވަރު އެދިކަމަށް ވެސް ލިޔެފައި ވެއެވެ. އަދި ހަމަ އެއަހަރު ރަޖަބު މަހުގެ 15ވީ އަންގާރަވިލޭރޭ ރަދުންނާއި އެއްބަނޑު އެއްބަފާ އިބްރާހީމް އޭ ކިޔުނު ބޭފުޅަކު އަވަހާރަވި ކަމަށްވެސް ލިޔެފައި ވެއެވެ. އަދި 1264 ވަނަ އަހަރު ރަދުންގެ ބޮޑުބޭބެ ދޮން އަހުމަދު ދީދީގެ3އޮޑިޔާއި އަދިވެސް ބައެއް އެހެން އޮޑިފަހަރު އަދައިގެން ދިޔަކަމަށް ވެސް ލިޔެފައި ވެއެވެ.\nސުލްޠާން މުޙައްމަދު ޢިމާދުއްދީނު (ހަތަރުވަނަ) އަވަހާރަވީ ހިޖުރައިން 1299 ވަނަ އަހަރުގައެވެ.\nފަތްތޫރަ އޮގަސްޓް 1980 - ދިވެހިބަހާއި ތާރީޚަށް ޚިދުމަތްކުރާ ގައުމީމަރުކަޒު\nސުލްޠާން މުޙައްމަދު މުޢީނުއްދީނު (އެއްވަނަ) ދިވެހިރާއްޖޭގެ ރަދުން\n1835 - 1883 ފަހުން ވަޑައިގަތީ:<br./>ސުލްޠާން އިބްރާހީމް ނުރައްދީން


"Thank God" gai Rakul Preet Singh aai Sidharth Malhotra\n"ތޭންކް ގޯޑް"ގައި ރަކުލް އާއި ސިދާރްތު\nއަޖޭ ދޭވްގަން އާއި އިންދަރް ކުމާރް ގުޅިގެން އާ ފިލްމެއް އުފައްދަން އިއުލާން ކުރުމާ ގުޅިގެން ބޮލީވުޑްގެ ވިޔަފާރި ކުރާ ފަރާތްތަކުން ވަރަށް އުފާވެއްޖެ އެވެ. މި ދެ މީހުން ގުޅިގެން މިދިޔަ އަހަރު އުފެއްދި ސުޕަހިޓް ފިލްމު "ޓޯޓަލް ދަމާލް" އަށް ފަހު މިފަހަރު ވެސް އުފައްދަން އިއުލާން ކުރީ ކޮމެޑީ ފިލްމެކެވެ.\nމި ފިލްމަށް ކިޔާ ނަން ވެސް މިހާރު ވަނީ ރަސްމީކޮށް އިއުލާން ކޮށްފަ އެވެ. އެއީ "ތޭންކް ގޯޑް" އެވެ. ފިލްމުގައި އަޖޭ އާއެކު ސިދާރްތު މަލްހޯތުރާ އާއި ރަކުލް ޕްރީތު ސިންގް ވެސް ބައިވެރިވާނެ އެވެ. މިއީ ވަރަށް ރަނގަޅު އަޚުލާގެއްގެ ވެރި ދެމަފިރިއެއްގެ ސޮސައިޓީއަށް އަންނަ މޮޔަފާޑަކަށް އުޅޭ މީހެއްގެ ސަބަބުން ދިމާވާ މަޖާ ހާދިސާތަކަކަށް ބިނާ ކުރާ ފިލްމެކެވެ.\nއިންޑިއާގެ ބައެއް ވެބްސައިޓްތަކުގައި ރަކުލް ޕްރީތު އާ ހަވާލާދީ ބުނެފައިވަނީ ފިލްމުގެ ޝޫޓިން އޭޕްރީލް 10 ގައި ފަށަން ހަމަޖެހިފައިވާ ކަމަށެވެ. ނަމަވެސް ކޮރޯނާވައިރަސްގެ ސަބަބުން އިންޑިޔާގެ ފިލްމު އިންޑަސްޓްރީގެ މަސައްކަތް ވެސް މިހާރު މުޅިން ހުއްޓިފައިވާތީ ކަނޑައެޅިފައިވާ ދުވަހު ޝޫޓިން ފެށޭނެ ކަމަކަށް ނުބެލެވޭ ކަމަށެވެ.\nހުރިހާ ކަމެއް ރާވާފައިވާ ގޮތަށް ދާނަމަ އަންނަ އަހަރުގެ ހޫނު މޫސުމުގައި ފިލްމު ރިލީޒްކުރަން ފިލްމު އުފައްދާ ފަރާތުން ވަނީ ރާވާފަ އެވެ.\nމި ޕްރޮޖެކްޓް އިއުލާންކުރީ މިދިޔަ އަހަރުގެ ޑިސެމްބަރުމަހު އެވެ. މިއީ އަޖޭ ދޭވްގަން އާއި ޓީ-ސީރީޒް ގުޅިގެން ޕްރޮޑިއުސްކުރާ ފިލްމެކެވެ. އަޖޭ އާއި އިންދަރް ގުޅިގެން އުފެއްދި "ޓޯޓަލް ދަމާލް" އަކީ "ދަމާލް" ސިލްސިލާގެ ތިން ވަނަ ފިލްމެވެ. މިދިޔަ އަހަރު ރިލީޒްކުރި މި ފިލްމަށް ބޮކްސް އޮފީހުގައި 154.30 ކްރޯޑު ލިބުނެވެ.


Kalhu baazaarugai dollar vikka2meehun hayyarah\nކަޅު ބާޒާރުގައި ޑޮލަރު ވިއްކާ ދެމީހުން ހައްޔަރަށް\nފުލުހުން ހައްޔަރުކުރި ދެ މީހުން: މިއީ ރާއްޖޭގައި ގަވާއިދާ ހިލާފަށް އުޅެމުންދާ ދެ މީހުން --\nގަވާއިދާ ހިލާފަށް އުޅެ، ރާއްޖޭގައި ބޭރު ފައިސާ ގަނެ ވިއްކުމަށް ކަނޑައަޅާފައިވާ ގަވާއިދާ ހިލާފަށް ބޭރު ފައިސާ ގަނެ ވިއްކައި ސައްހަ ނޫން ލިޔެކިޔުން ބޭނުންކޮށްގެން ގިނަ އަދަދެއްގެ ފައިސާ ރާއްޖެއިން ބޭރަށް ފޮނުވާކަމަށް ތުހުމަތުކުރެވޭ މައްސަލައަކާ ގުޅިގެން ފުލުހުން ހޯދަމުން ދިޔަ ދެ މީހުން ރޭ ހައްޔަރުކޮށްފި އެވެ.\nމި މައްސަލައާ ގުޅިގެން ފުލުހުން ހޯދަމުން ދިޔައީ ބަންގްލަދޭޝް ރައްޔިތެއްކަމަށްވާ މުހައްމަދު އިގުބާލް ހޮސައިންއާއި ޝޮހެލް ނަމަކަށް ކިޔާ ދެ މީހެކެވެ. މި ދެ މީހުން ރޭ އަމިއްލައަށް ފުލުހަށް ހާޒިރުވުމުން ހައްޔަރުކޮށްފައިވާ ކަމަށް ފުލުހުން މިއަދު ވަނީ ބުނެފަ އެވެ.\nއިގްތިސޯދު ދަށްވާ ކޮންމެ ވަގުތެއްގައި ޑޮލަރުގެ ކަޅުބާޒާރު މައްސަލަ ބޮޑުވެ އެވެ. ނަމަވެސް މިކަމަށް މިހާތަނަށް ދާއިމީ ހައްލެއް ގެނެވިފައެއް ނުވެ އެވެ.\nޑޮލަރުގެ ކަޅުބާޒާރުގެ ހަރަކާތްތައް ކޮވިޑް-19 އާ ގުޅިގެން ވަނީ ބޮޑުތަނުން ގޯސްވެފަ އެވެ. މިގޮތުން ދިވެހިން އަޑީގައި ތިބެގެން ބިދޭސީން ލައްވާ ކުރުވާ ބޮޑު ވިޔަފާރިއެއްގެ ގޮތުގައި މިކަން ވަނީ ފެށިފަ އެވެ. މި މައްސަލަ އެންމެ ބޮޑަށް އާއްމުންނާއި ސަރުކާރުގެ ސަމާލުކަމަށް އައީ އަވަސް އިންވެސްޓިގޭޓްސް އިން ގެނެސްދިން ރިޕޯޓަކާ ގުޅިގެންނެވެ.\nމޯލްޑިވްސް ޕޮލިސް ސާވިސް އެމެރިކާ ޑޮލަރު\nފޭކު ޑޮލަރު ވިއްކާ މައްސަލައެއް ބަލަނީ\nޑޮލަރު ވިއްކަން އުޅުނު ބިދޭސީއަކު ހައްޔަރުކޮށްފި\nކަޅު ބާޒާރުގައި ޑޮލަރު ވިއްކާ ދެ މީހަކު ހޯދަނީ\nޑޮލަރު ދޭނެ ކަމަށް ބުނެ ފައިސާ އަތުލި މީހަކު ހޯދަނީ


އިންޓަރނޭޝަނަލް ޕްރީ ސްކޫލެއް ހުޅުވަނީMikal News\nކިޑްސް ހައުސްގެ ދަރިވަރުންތަކެއް. ފޮޓޯ: ކިޑްސް ހައުސް\nއިންޓަރނޭޝަނަލް ޕްރީ ސްކޫލެއް ހުޅުވަނީ\n18 އޮކްޓޯބަރ 2015, 11:49 |\nފުވައްމުލަކުގައި އަންނަ އަހަރުންފެށިގެން އިންޓަރނޭޝަނަލް ޕްރީ ސްކޫލެއް ހުޅުވާގޮތަށް ހަމަޖައްސައިފިއެވެ.\nއިންޓަރނޭޝަނަލް ޕްރީ ސްކޫލް ހިންގުމަށް ހަމަޖެހިފައިވަނީ ކިޑްސް ހައުސް އާއި ބިލަބޮންގ ކެންގަރޫ ކިޑްސް ގުޅިގެންނެވެ. އެސުކޫލަށް ދީފައިވާ ނަމަކީ ގެންގަރޫ ކިޑްސްއެވެ.\nކިޑްސް ހައުސް އިން ނެރެފައިވާ އިޝްތިހާރެއްގައި ބުނެފައިވަނީ 2016 ވަނަ އަހަރު ކެންގަރޫ ކިޑްސްގައި ތައުލީމް ހާސިލް ކުރުމަށް ބޭނުންވާ ކުދިންނަށް ފުރުސަތު ހުޅުވާލާފައިވާ ކަމަށާއި ކިޔަވައިދިނުމުގައި އެންމެފަހުގެ ޓެކްނޮލޮޖީ ބޭނުންކުރާނެކަމަށެވެ. އަދި ކުލާސްތަކުގެ ޖާގަ ހުރީ ވަކި އަދަދަކަށެވެ. އަދި ކުދިންގެ ފޮތާއި ޔުނިފޯމް ހިލޭ ފޯރުކޮށްދޭ ގޮތަށް ހަމަޖެހިފައިވެއެވެ.\n“އިންގްލިޝް މީޑިއަމް (ވާހަކަ ދެއްކުމާއި މުއާމަލާތުކުރުން)، ގުރުއާން އިސްލާމް ވެލިއުސް ހިމެނޭ، ކިޔަވައިދޭނީ ތަނަވަސް ޒަމާނީ ކުލާސް ރޫމްތަކުގައި އަދި ގައުމީ މަންހަޖް ކަވަރ ކުރެވޭނެ” އިޝްތިހާރު ބުނެފައިވެއެވެ.\n20 އޮކްޓޯބަރ 2015 އިން ފެށިގެން ފޯމްބަލައިގަތުމަށް ހަމަޖެހިފައިވެއެވެ. ފޯމް ބަލައިގަތުމަށް ހަމަޖެހިފައިވަނީ ކިޑްސް ހައުސްއިންނެވެ. އަދި އިތުރު މައުލޫމާތު 7783264 އަދި 7783912 ނަންބަރު ފޯނުން ލިބޭނެއެވެ. މިއީ ފުވައްމުލަކުގައި އިންޓަރ ނޭޝަނަލް ޕްރީ ސްކޫލެއްގެ ހިދުމަތްދޭ ފުރަތަމަ ސްކޫލެވެ.


Umuru Dhuvahah Twitter In Beyru Kuri Trump Koffai Vany 57,000 Tweet! - Vaguthu\nއުމުރު ދުވަހަށް ޓްވިޓާއިން ބޭރު ކުރި ޓްރަމްޕް ކޮށްފައިވަނީ 57،000 ޓްވީޓު!\nއުމުރު ދުވަހަށް ޓްވިޓާއިން ބޭރު ކޮށްފައިވާ އެމެރިކާގެ ކުރީގެ ރައީސް ޑޮނަލްޑް ޓްރަމްޕް އެ އެކައުންޓުން ކޮށްފައިވަނީ 57،000 ވަރަކަށް ޓްވިޓު ކަމަށް މީޑިއާތަކުން ބުނެފިއެވެ.\nހަމަނުޖެހުންތަކަށް ހިތްވަރުދީ ކަނޑައެޅިގެން ދޮގު މައުލޫމާތުތައް ތަކުރާރުކޮށް ފަތުރަމުންދާތީ ޓްވިޓާ އިން މީގެ ކުރިން ވެސް ޓްރަމްޕްގެ ޓްވީޓްތަކުގައި އައީ އިންޒާރުގެ ނޯޓިހެއް ހިމަނަމުންނެވެ. ނަމަވެސް އިންޒާރުތަކަށް ބޯލެނބުމުގެ ވިސްނުމެއް ޓްރަމްޕް ނުގެންގުޅެއެވެ. އެއްވެސް އިންޒާރަކަށް ބެލުމެއް ނެތި ޓްރަމްޕް ދިޔައީ ތަކުރާރުކޮށް ބޭނުން ކޮންމެ ވާހަކައެއް ޓްވީޓް ކުރަމުންނެވެ.\nޓްރަމްޕްގެ ޓްވިޓާ އެކައުންޓުން އެންމެ ފުރަތަމަވެސް ޓްވީޓެއް ކޮށްފައިވަނީ 2009 ވަނަ އަހަރުގެ މޭއި މަހުގެ4ވަނަ ދުވައެވެ.\nޓްރަމްޕް ބުނެފައިވަނީ އެމީހުން ހަމަ ހިމޭނުން ނުތިބޭނެ ކަމަށާއި އަމިއްލަ ޕްލެޓްފޯމެއް ތައްޔާރު ކޮށްގެންވެސް އެކަމާއި އަޑުއުފުލާނެ ކަމަށެވެ.\nޓްވިޓާއިން ޓްރަމްޕް ބޭރު ކޮށްފައިވާއިރު، އިންސްޓަގްރާމް އާއި ފޭސްބުކް އިން ވެސް ވަނީ ކުރިއަށް އޮތް ދެހަފްތާ ދުވަހަށް ޓްރަމްޕްގެ އެކައުންޓްތައް ސަސްޕެންޑް ކޮށްފައެވެ.\nޖެނުއަރީ 9, 2021 17:06\nމިރައްޖޭގައިވެސް އުޅޭބެރުކުރަން ވީމީހެއް\nޖެނުއަރީ 9, 2021 23:09\nޖެނުއަރީ 10, 2021 11:21\nއެލެކްސް ކިތައް ޓުވީޓު؟


Bodethi thuhumathuthakeh kurevey Islamic Ministry PS ge suspension anehkaa ves ithuru kohfi\nސަސްޕެންޑް ކޮށްފައިވާ އިސްލާމިކް މިނިސްޓްރީގެ ޕީއެސް މުއްސަބު.\n25 ޖުލައި 2019 13 ކޮމެންޓް\nބޮޑެތި ތުހުމަތުތަކެއް ކުރެވޭ އިސްލާމިކް މިނިސްޓްރީގެ ޕީއެސްގެ ސަސްޕެންޝަން އަނެއްކާ ވެސް އިތުރު ކޮށްފި\nބޮޑެތި ތުހުމަތުތަކާ ގުޅިގެން ސަސްޕެންޑު ކުރި އިސްލާމިކް މިނިސްޓްރީގެ ޕާމަނަންޓް ސެކެޓަރީ މުއްސަބު އަބްދުﷲގެ ސަސްޕެންޝަނުގެ މުއްދަތު ދެ ވަނަ ފަހަރަށް ސިވިލް ސާވިސް ކޮމިޝަނުން މިއަދު އިތުރު ކޮށްފި އެވެ.\nސީރިއަސް މައްސަލަތަކެއްގެ ތުހުމަތުގައި ސިވިލް ސާވިސް އިން މުއްސަބު ސަސްޕެންޑް ކުރީ މެއި މަހުގެ 25 ވަނަ ދުވަހު އެވެ. އޭރު އޭނާ ސަސްޕެންޑް ކުރީ 30 ދުވަހަށެވެ. ނަމަވެސް އެ މުއްދަތު ހަމަވުމާ އެކު، އިތުރު 30 ދުވަހަށް އޭނާގެ ސަސްޕެންޝަން މިދިޔަ މަހުގެ 25 ގައި އޮތީ އިތުރު ކޮށްފަ އެވެ.\nމިއަދަށް އެ މުއްދަތު ހަމަވާތީ، ސިވިލް ސާވިސް ކޮމިޝަނުން އަނެއްކާ ވެސް ވަނީ އޭނާ އިތުރު 30 ދުވަހަށް ސަސްޕެންޑް ކުރަން ނިންމާފަ އެވެ. ނަމަވެސް އެކަމާއި ގުޅިގެން ސިވިލް ސާވިސްގެ ރަސްމީ ބަހެއް ވަނީ ލިބޭގޮތް ނުވެފަ އެވެ.\nމުއްސަބާއި ގުޅޭ އިތުރު ތުހުމަތުތަކެއް، އެކަމަކު އޭނާ ދޮގުކުރޭ!\nގިނަ މައްސަލަތަކެއްގެ ތުހުމަތު ކުރެވިފައިވާ މުއްސަބުގެ މައްސަލަ ނުނިމި ލަސްވަމުން ދާތީ އިސްލާމިކް މިނިސްޓްރީގެ ބައެއް މުވައްޒަފުން ވަނީ ކަންބޮޑުވުން ފާޅުކޮށްފަ އެވެ. އެގޮތުން އޭނާ ސަސްޕެންޝަނުގައި ހުރެގެން އެ މިނިސްޓްރީގެ މުވައްޒަފުންނަށް ބިރު ދައްކާ ކަމަށް "ސީއެންއެމް" އަށް މައުލޫމާތު ދިން އިސްލާމިކް މިނިސްޓްރީގެ ގިނަ މުވައްޒަފުން ބުނެ އެވެ.\nސަސްޕެންޝަނުގައި ހުރެގެން މުއްސަބު ބިރު ދައްކާފައިވަނީ، އޭނާ އަނބުރާ އެ މަގާމަށް އައުމަށް ޕެޓިޝަނެއް ހެދުމަށް ފަހު، އެ ޕެޓިޝަނުގައި މުވައްޒަފުން ލައްވާ ސޮއި ކުރުވުމަށް ކަމަށް ވެއެވެ. އެގޮތުން އޭނާ އެނބުރި ވަޒީފާ އަށް ނިކުންނާނެ ކަމަށާއި، ނިކުތުމަށް ފަހު ޕެޓިޝަނުގައި ސޮއި ނުކުރާ މުވައްޒަފުން ވަކިކުރާނެ ކަމަށް ބުނެ ބިރުދައްކާ ކަމަށް ގިނަ މުވައްޒަފުން ބުނެ އެވެ.\n"ޕީއެސްގެ [މުއްސަބުގެ] ދިފާއުގައި ޕެޓިޝަނެއް ތައްޔާރުކޮށް މުވައްޒަފުންގެ ނަންތަކާއި އެކު ޕީއެސް އޭނާގެ ސެކްޓްރީ އަށް އީމެއިލްކޮށް، އެޕެޓިޝަންގައި މިނިސްޓްރީގެ މުވައްޒަފުންލައްވާ އޭނާގެ ސެކެޓްރީ މެދުވެރިކޮށް ސޮއިކުރުވަން ނިމިދިޔަ ހަފްތާގައި މަސައްކަތްކޮށްފައިވޭ. އެ ޕެޓިޝަންގައި ސޮއި ނުކުރާ ކޮންމެ މުވައްޒަފަކަށް ޑިރެކްޓަ ޖެނެރަލް ސައީދު އަށް ވީގޮތް ވެގެންދާނެކަމަށް ސެކެޓްރީ މެދުވެރިކޮށް ވަކިވަކި މުވައްޒަފުންނަށް އިންޒާރު ވެސް ދިން،" ނަން ހާމަނުކޮށް ސީއެންއެމް އަށް މައުލޫމާތު ދިން އިސްލާމިކް މިނިސްޓްރީގެ މުވައްޒަފަކު ވިދާޅުވި އެވެ.\nއެނގިފައިވާ ގޮތުގައި މުއްސަބު ސަސްޕެންޑް ކުރުމުން، އިސްލާމިކް މިނިސްޓްރީގެ ޕީއެސްގެ މަގާމާ ވަގުތީ ގޮތުން ހަވާލުވީ އެ މިނިސްޓްރީގެ ޑިރެކްޓަ ޖެނަރަލް ސައީދެވެ. ނަމަވެސް، ސިވިލް ސާވިސް ކޮމިޝަނުން ވަރަށް ފަހުން ވަނީ ސައީދު ވަޒީފާ އިން ވަކިކުރަން ނިންމާފައި ކަމަށް ވެއެވެ. އެކަމަކު އެކަމާއި ގުޅޭ އިތުރު އެއްވެސް ތަފްސީލެއް ލިބިފައެއް ނުވެ އެވެ.\nޕެޓިޝަނެއް ހަދައިގެން އުޅޭކަން އެނގިވަޑައިނުގަންނަވާ ކަމަށް، ސީއެންއެމް އިން މުއްސަބު އަށް ގުޅުމުން ވިދާޅުވި އެވެ. އަދި މިނިސްޓްރީގެ މުވައްޒަފުންނަށް ތުހުމަތު ކުރި ފަދަ އެއްވެސް ކަމެއް ނުކުރާ ކަމަށް އޭނާ ވިދާޅުވި އެވެ. މުއްސަބު ސަސްޕެންޑް ކުރި ހަބަރު ޝާއިއު ކުރި ގޮތާއި މެދު ހިތްހަމަޖެހިވަޑައިނުގެން ހުންނެވި، މުއްސަބު ވަނީ ސީއެންއެމް އިން ކުރާ މަސައްކަތަކީ މީހުންގެ އަބުރު ކަތިލުމާއި، ފިތުނަ ފަސާދަ އުފެއްދުން ކަމަށް ވިދާޅުވެފަ އެވެ.\nމުއްސަބު އެހެން ވިދާޅުވި ނަމަވެސް ސީއެންއެމް އިން އޭނާ އާ ގުޅޭ ގޮތުން ނުވަތަ ސީއެންއެމްގައި ޝާއިއު ކުރާ އެހެން ހަބަރެއްގައި ވެސް ދޮގު މައުލޫމާތު ހިމަނާފައެއް ނުވާނެ އެވެ. އަދި މުއްސަބު ސަސްޕެންޑް ކުރި ހަބަރު ސީއެންއެމް ލިޔެފައިވާނީ ސިވިލް ސާވިސް ކޮމިޝަނުގެ މަސްދަރުތަކުންނާއި، އިސްލާމިކް މިނިސްޓްރީގެ މަސްދަރުތަކުން، މައުލޫމާތުތައް ޔަގީން ކުރުމަށް ފަހު އެވެ.\nކަރަޕްޝަން ހިންގާފަ ޕެޓިޝަނެއް ހެދީމާ އެ ނިމުނީތަ؟ މިކަހަލަ ކަންކަމުގައި ޕެޓިޝަނަށް ބަލާނަމަ، މައްސަލަ ތަހްގީގުކުރުމާއި ޝަރީއަތް ކުރާނެ ކަމެއް ނެތްތާ.. އޮފީސް މުވައްޒަފުންގެ މެދުގައި ވޯޓަކަށް ދިޔައިމަ އެވީދޯ.. ގިނަ ބަޔަކު އަތުއަޅުވާލެވޭ މީހާ އަކީ ޤާނޫނު ނުހިނގާ މީހަކަށް ވާނެ..\nވަޒީފާގެ ނުފޫޒުން މުއަށްޒަފުން ލައްވާ މަސައްކަތޮ ކުރާ މީހުންގެ ވަނަވަރު ހާމަކޮށް ނޫސްތަކުގައި ހާމަ ކުރުމަކީ، އެކަންކަން ހުއްޓުވަން އެޅޭ ވަރަށް ބޮޑު ބާރެއް. ކޮރަޕްސަނާ ހިޔާނާތާ ވައްކަމާ ބޭއިންސާފާ އެނގިތިބެމެ ހާމަ ނުކުރުމަކީ އެކަމަށް ދެވޭ ހިއްވަރެއް.\nނޫސްވެރިން ތިކުރާ ބުރަ މަސައްކަތަށް ސާބަހާ އައްސަރިބަސް އަރިސްކުރަން.\nމި ހަބަރު ލިޔެގެން ތި ލިބޭ ފައިސާ ހަލާލް ވާނެތޯ ވިސްނާލިންތަ؟ ފިކުރު ތަފާތު ވިޔަސް ބޮޑުވަރު. ސީއެންއެމް ހިތުން ކަލޭމެންވަރު އެނގޭ ބަޔަކު ނެތްދޯ!\nކިތަންމެވަރަކަށް މިނިސްޓްރީ އަށް އަންނަން ބިރުދައްކައިގެން ސޮއި ކުރުވި ޕެޓިޝަން ހުށަހެޅިޔަސް އެކަމެއް ނުވާނެ ދެން. ވަރަށް ސަލާމް!\nއިސްލާމިކް މިނިސްޓްރީގެ ޕީއެސްއަކަށް ކިހިނެއް ހެޔޮވާނީ. ހުސް ދޮގު ހަދަނީ ތި، ޕެޓިޝަން ހަދާފަ ސެކްރެޓަރީ އަށް އީމެއިލް ކުރީ. އެ މެއިލް ޑިލީޓް ކުރޭ ދެން، ކުރިޔަސް ހެކި ހުންނާނެ.\nޕެޓިޝަންހެދި. އެ އޮންނާނެ ކޮމިޝަނަށް ހުށަހަޅަފައި. އެކަން އެކޮމިޝަނަށް ހުށަހަޅައިގެން ޔަޤީން ކުރޭ\nމިިނިސްޓްރީގެ މުވައްޒަފުންނަށް ބިރު ދައްކަނީ ކާކުކަން ވަރަށް ސާފު.. ޕީއެސް ކަން ބޭނުން ވެގެން އުޅެނީ ކާކުކަން ވެސް ވަރަށް ސާފު.. ސީއެންއެމް އަށް ތިއޮތީ ވަރަށް ބޮޑަށް އޮޅިފުޅުވަޑައިގަތްފަ\nމީހުންނަށް އަނިޔާދީ، އަބުރު ކަތިލުމަށް އެހީތެރިވުމީ ސީއެންއެމްގެ ކެރުންބާ؟\nއަސްލުވެސްތަ؟ސީއެން އެމް.އަކީ ދޮގު މައުލޫމާތު ފަތުރާބައެއް ނޫން ދޯ؟ ހަހާ. ދޮގު ހެދިއަސް ބޮޑު ވަރު ސީއެންއެމް.. ތި ޚަބަރު ގެނެސްދޭ ނޫސް ތަކަކީ ދޮގު ޚަބަރު ފަތުރާ ބައެއް... މީހުންގެ އަނބުރުކަތިލާ ބައެއް ތެދެއް މުއްސަބު އެބުނީ. މިހާރު ނޫސް، ރާއްޖެ ޓީވީ، ސީއެން އެމް މިއީ މިކަމުގެ މާހިރުން .... ވަގު އެމް.ޑީ.ޕީ ސަރުކާރުން ލާރި ދީފަ ތިބި ބައެއް، ރަނގަޅު ޚަބަރެއް ނުލިޔާނެ...ތެދު ޚަބަރެއް ނުލިޔާނެ... އަދި އެމީހުންގެ ޚަބަރާއި ބެހޭ ގޮތުން މީހަކު ނެގެޓިވް ކޮމެންޓެއް ކޮއްފިއްޔާ ޝާއިރު ވެސް ނުކޮއްދޭ...ދޮގު ހަދާ ބައެއް.... ހެއްދެވި ކަލާންގެ ދެކެ ބިރުވެތި ވެބަލަ... ދުލަކީ އެންމެ ނުބައި އަމަލު ކުރާ ގުނަވަނަން ވީހިނދު މި ނުބައި އަމަލްތަކުން ދުރެވެލުން ރަނގަޅު، ޚަބަރުގަ ލިޔަންޖެހޭނީ ތެދު ވާހަކަ...\nމަޢުލޫމާތު ނޭންގިތިބެ ލިޔެފައިން ވަރަށް ފިނޑި ޚަބަރެއް🙄 ސީއެންއެމް އިން އިސްލާމިކް މިނިސްޓްރީގެ ޕީއެސް އާ ހިތާވެފަ ހުރި ކަހަލަ.. މީހުންނޭ ކިޔާ ދޮގު ވާހަކަ ފަތުރާ ބައެއް\nރޯ ބުހުތާނު ދޮގު ޚަބަރު ނުލިޔެ، ތަންކޮޅެއް ޒިންމާދާރު ޚަބަރުތައް ލިޔަންވެއްޖެއެއްނު؟ ތީ ހުސް ދޮގު... ދޮގުހަދައިގެން ނޫސްތަކުގައި ޚަބަރު ލިޔުއްވާ މީހުންގެ ވާހަކަ ފުރަތަމަ ލިޔަންވީނު! އެ މީހުންނާހެދި މުޅި ޤައުމުގައި ފަސާދައާއި ކޮރަޕްޝަން... މިނިސްޓްރީގެ މުވައްޒަފުން ބިރުން ހަލާކުވެފައި ތިބީ ކޮންބައެއްގެ ސަބަބުންކަން ނޭނގޭ ބައެއް ވަރަށް މަދުވާނެ އިސްލާމިކް މިނިސްޓްރީގައި


SunOnline: Hoandedhdhoo in haalu dhera vi COVID-192bali meehaku Villingili facility ah badhalukurany\nހޯނޑެއްދުއިން ހާލުބޮޑުވި ދެ ކޮވިޑު ބަލިމީހުން ވިލިނގިލި ފެސިލިޓީއަށް ބަދަލުކުރަނީ\nއަހްމަދުﷲ އަބްދުލްހާދީ 08 Sep 2020, 18:20\nގދ. ހޯނޑެއްދޫއިން ކޮވިޑް-19 އަށް ޕޮޒިޓިވްވި މީހުންގެ ތެރެއިން ހާލުދެރަވި ދެ މީހަކު މިރޭގެ ވަގުތެއްގައި ގއ. ވިލިނގިލީގައި ހުންނަ ކޮވިޑް-19 އަށް ފަރުވާ ދޭ ސެންޓަރަށް ބަދަލުކުރަން ނިންމައިފި އެވެ.\nގއ. އަތޮޅު ހޮސްޕިޓަލުގެ މެނޭޖަރު ޝަރީފް އަހުމަދު "ސަން" އަށް ވިދާޅުވިގޮތުގައި ހޯނޑެއްދޫއިން ކޮވިޑް-19 އަށް ޕޮޒިޓިވްވި އުމުރުން ދުވަސްވީ ދެ މީހަކު ވިލިނގިލީގައި ހުންނަ ކޮވިޑް-19 ފެސިލިޓީއަށް ބަދަލުކުރުމަށް ދަނީ މަސައްކަތް ކުރަމުންނެވެ.\n"މިރޭގެ ވަގުތެއްގައި ބަދަލުކުރުމަށް ހަމަޖެހިފައިވަނީ. ސީދާ ވަގުތެއް އަދި ނޭނގެ. އުމުރުން 70 އަހަރަށް ވުރެ މަތި ހާލު ދެރަ ދެ މީހަކު އެއީ ހޯނޑެއްދޫއިން ޕޮޒިޓިވްވި. ދެމަފިރިއަކު އެއީ،" ޝަރީފް ވިދާޅުވި އެވެ.\nވިލިނގިލީގައި ޖުމްލަ 23 އެނދުގެ އައިސީޔޫ ފެސިލިޓީއެއް ވަނީ ގާއިމުކޮށްފަ އެވެ. އެ ފެސިލިޓީގައި ގއ. ދާންދޫއިން ޕޮޒިތިވްވި ދެ މީހަކަށްވެސް ދަނީ ފަރުވާދެމުންނެވެ.\nހޯނޑެއްދުއިން ފުރަތަމަ ފެނުނު ކޭސްތައް ފެނިިފައިވަނީ މި މަހުގެ ތިން ވަނަ ދުވަހު އެވެ. އެ ދުވަހު ޕޮޒިޓިވްވެފައިވަނީ ކަރަންޓީނުގައި ތިބި ހަތަރު މީހެކެވެ.\nއޭގެ އިތުރުން ނެގުނު ރެންޑަމް ސާމްޕަލްތަކުން އިތުރު ދެ ކޭސް އެއް ވަނީ މިމަހުގެ ހަތަރު ވަނަ ދުވަހު ފެނިފައެވެ. އަދި އެ ދެ ކޭސްއާ ގުޅުންހުރި 19 ކޭސް އެއް އޭގެ ފަހުން ސެޕްޓެމްބަރު ފަސް ވަނަ ދުވަހުވެސް ވަނީ ފެނިފައެވެ.\nއެ ރަށުން މިހާތަނަށް ޖުމްލަ 25 ކޭސްއެއް ވަނި ފެނިފައެވެ. ރަށް އަދިވެސް އޮތީ މޮނިޓަރިންގް ހާލަތުގައެވެ.\nގދ. ހޯނޑެއްދުއިން ކޮވިޑް-19ގެ ޕޮޒިޓިވް ކޭސްތަކެއް ފެނި އެރަށުގެ ކޮންޓެކްޓް ޓްރޭސިންގެ މަސައްކަތް ފަށައި މިހާތަނަށް ނެގި ސާމްޕަލްތަކުން ބަލީގެ އަލާމާތްތައް ހުރި 60 މީހަކު ފެނިފައިވާ ކަމަށް ހެލްތު އިމާޖެންސީ އޮޕަރޭޝަން ސެންޓަރު (އެޗްއީއޯސީ) އިން ބުނެފިއެވެ.\n"މީގެތެރޭގައި ބަލީގެ އަލާމާތްތައް ހުރި 60 މީހެއް ހިމެނޭ. އޭގެތޭރެގައި އުމުރުން 50 އަހަރުން މަތީގެ ހަ ފަރާތެއް. އަދި އެއް އަހަރުން ދަށުގެ ދެ ކުދީން ހިމެނޭ،" ޑރ. ނަޒްލާ ވަނީ ވިދާޅުވެފައެވެ.


މާލޭގެ ކަރަންޓުގެ ޚިދުމަތުގެ ފެންވަރު ރަގަޅުކުރުމަށް ބޮޑު ހޭދައެއް ކުރަމުންދޭ – Ayechaas\nމާލޭގެ ކަރަންޓުގެ ޚިދުމަތުގެ ފެންވަރު ރަގަޅުކުރުމަށް ބޮޑު ހޭދައެއް ކުރަމުންދޭ\nPosted by ayechaas on April 17, 2017 May 13, 2017\nކަރަންޓުގެ ޚިދުމަތް އަޕްގްރޭޑްކުރަމުންދާ މަސައްކަތުގައި ސްޓެލްކޯ އިން އެންމެ ފަހުން ގެނައި ޖަނެރޭޓަރު / ފޮޓޯ: ޕީއެސްއެމް\nމާލޭގެ ކަރަންޓުގެ ޚިދުމަތުގެ ސަލާމަތީކަންކަން ރަގަޅުކުރުމަށް ކުރައްވާ މަސައްކަތްތަކުގެދަށުން ޑިސްޓްރިބިއުޝަން މަސައްކަތަށް އެކަނިވެސް އަހަރެއްގެ މައްޗަށް ފަސްދޮޅަސް މިލިއަނެއްހައި ރުފިޔާ ސަރުކާރުން ހޭދަކުރައްވާކަމަށް ސްޓެލްކޯއިން ބުނެފިއެވެ.\nމާލޭގެ ކަރަންޓްގެ ނިޒާމު އަޕްގްރޭޑްކޮށް ޚިދުމަތް އިތުރަށް ތަރައްޤީކުރުމަށް ސްޓްލެކޯ އިން އަންނަނީ ގިނަ މަސައްކަތްތަކެއް ކުރަމުންނެވެ.\nމާލެއަށް ކަރަންޓްގެ ޚިދުމަތް ދެމުންދާ ކުންފުނި ސްޓޭޓް އިލެކްޓްރިކް ކޮމްޕެނީ ލިމިޓެޑް (ސްޓްލެކޯ) އިން މާލެއަށް ކަރަންޓު ދިނުމުގެ ކެޕޭސިޓީއަކީ ފަސްދޮޅަސް މެގަވޮޓެވެ. ހޫނުގަދަ ދުވަސްވަރު ސްޓެލްކޯ އިން އުފައްދާ ކަރަންޓްގެ ފަންސާސް ފަހެއް އިންސައްތައާ ހަމައަށް މާލޭގައި ކަރަންޓް ބޭނުންކުރަމުންދެއެވެ.\nތޮއްޖެހިފައިވާ މާލޭގައި ދިރިއުޅެމުންދާ ދެލައްކައެއްހައި މީހުންގެ އާބާދީއަށް ދެމެހެއްޓެނިވިގޮތެއްގައި ކަރަންޓް ދިނުމަށް ކަރަންޓް ނެޓްވޯކް ތަރައްޤީކުރުމަށް ގިނަ މަސައްކަތްތަކެއް އަންނަނީ ކުރައްވަމުންނެވެ. އަދި މިކަމަށްޓަކައި ބޮޑެތި ހޭދަތަކެއްވެސް ސަރުކާރުން އަންނަނީ ކުރައްވަމުންނެވެ. ކަރަންޓުގެ ސެކިއުރިޓީ ރަގަޅުކުރުމަށް ހަމައެކަނި ޑިސްޓްރިބިއުޝަންގެ މަސައްކަތްތަކަށް ވެސް އަހަރެއްގެ މައްޗަށް ގާތްގަނޑަށް ފަސްދޮޅަށް މިލިއަނެއްހާ ރުފިޔާ ޚަރަދުކުރެވޭކަމަށް ސްޓެލްކޯ އިން މަޢުލޫމާތުދެއެވެ.\nކަރަންޓުގެ ޚިދުމަތަށް ބުރޫނާރާގޮތަށް، ދެމެހެއްޓެނިވިގޮތެއްގައި ޚިދުމަތް ދިނުމަށް ބޮޑެތި މަސައްކަތްތަކެއް ސްޓެލްކޯ އިން އަންނަނީ ކުރަމުންނެވެ. ސަރުކާރުގެ ވިސްނުންފުޅަކީ މާލެއަށް ކަރަންޓް ފޯރުކޮށްދިނުމުގައި އެއް ސްޓޭޝަނުން ކަރަންޓު ފޯރުކޮށްދިނުމުގެ ބަދަލުގައި، ހުޅުމާލޭގައި ކުރިއަށްދާ 50 މެގަވޮޓް ގެ މަޝްރޫޢާއެކު މާލެއާއި ހުޅުމާލެ ގުޅާލައި ކަރަންޓް ފޯރުކޮށްދިނުމަށް މަސައްކަތްކުރަމުންނެވެ.\nސްޓެލްކޯގެ ޑިރެކްޓަރ އިބްރާހީމް ރަޢޫފް ވިދާޅުވީ ހުޅުމާލޭގައި ޤާއިމުކުރާ ފިފްތް ޕަވަރ ޕްރޮޖެކްޓާއެކު މާލެއަށް ކަރަންޓު ދިނުމުގެ ބެކަޕް ޕްލޭނެއްގެ ގޮތުގައި އެނިޒާމު ބޭނުންކުރެވޭނެކަމަށެވެ.\n“މިއާއެކު މާލެއާއި ހުޅުމާލެ ގުޅާލެވޭނެ. މާލޭގެ ކަރަންޓަށް މައްސަލައެއް ދިމާވާ ހާލަތުގައި ހުޅުމާލެއިން ކަރަންޓު ފޯރުކޮށްދެވޭނެ. އަދި ހަމަ މިގޮތަށް ހުޅުމާލޭގެ ކަރަންޓުގެ މައްސަލަވެސް މާލެއިން ފޯރުކޮށްދީ މައްސަލަ ހައްލުވެގެންދާނެ.” ރައޫފު ވިދާޅުވިއެވެ.\nމީގެ އިތުރަށްވެސް ކަރަންޓުގެ ޚިދުމަތްދޭ ސިސްޓަމްތަކުގެ ސަލާމާތީ ކަންކަންހުރި މިންވަރު ބެލުމަށް ސިސްޓަމް ރިވިއު ކުރަމުންދާކަމަށް ރައޫފް ވިދާޅުވިއެވެ. އަދި ކުރިއަށްއޮތް ދުވަސްތަކުގައި މާލޭގެ އެކި ސަރަޙައްދުތަކުގައި ޓްރާންސްފޯމަރު ބެހެއްޓުމަށް މަސައްކަތްތަކެއް ކުރަމުންދާކަމަށް ވެސް އޭނާ ވިދާޅުވިއެވެ.\nއަންނަ އެޕްރީލް މަހާއި މެއި މަހަކީ އާއްމުކޮށް ރާއްޖެއަށް ހޫނު ގަދަ ދުވަސްވަރުކަމަށްވުމުން، ކަރަންޓް ބޭނުންކުރާ ނިސްބަތް މައްޗަށް ދާ ދުވަސްވަރަކަށް ވާތީ އެކަމަށްވެސް ސްޓެލްކޯ އިން އަންނަނީ ތައްޔާރުވަމުންނެވެ.\nއެގޮތުން ހައި ވޯލްޓޭޖް ކޭބަލް ވަޅުލުމުގެ މަސައްކަތް މިދިޔަ އަހަރުގެ ފަހުކޮޅުން ފެށިގެން ވަނީ ފަށާފައެވެ. ސްޓްލްކޯގެ އަމާޒަކީ ދެހާސްނަވާރަ ވަނަ އަހަރުގެ ކުރީކޮޅު ހުޅުމާލޭގައި ޤާއިމުކުރާ 50 މެގަވޮޓްގެ ޕަވަރ ޕްލާންޓާއެކު މާލެ ސަރަޙައްދުގެ ކަރަންޓުގެ ވިއުގައަށް ހަރުދަނާ ބޮޑު ބަދަލެއް ގެނައުމެވެ.\nPrevious Post ކ. ތުލުސްދޫ ބިން ހިއްކުމުގެ މަޝްރޫޢު ނިމުން\nStory of dreams mixed with reality!


މެންދުރު · 12:16\n14 ޖޫން 2018 - 08:396comments\nއެކަކަށް ވެސް އެ މަންޒަރެއް ނުފެނެއެވެ. އަލިގަނޑު ގޮސް ދުރަށް އޮބައިލީއެވެ. ޒޫނާގެ އަތުގައި ހިފަހައްޓައިލައިގެން ޑަކުޓަރު ހުއްޓެވެ. ހާސްކަމުގެ އެއްވެސް އަލާމާތެއް ޑަކުޓަރުގެ މޫނުމައްޗަކުން ނުފެއެވެ.\n"ކިހިނެއްބާ ވީ؟" ސަމަދު އެހިއެވެ.\n"ވެދާނެ ސިކުނޑިއަށް މާ ލޯޑު ބޮޑުވީކަމަށް ވެސް،" ޑަކުޓަރު ބުންޏެވެ. "އެއްފަހަރާ މާ ގިނަ ހަނދާންތައް އައިސް ސިކުނޑީގެ ވަތްގަނޑުތައް ފުރާލަން އުޅެފިއްޔާ ވެސް މިހެން ވެދާނެ. އެކި މީހުންގެ ހަށިގަނޑުގަ ހަކަތަ ހުންނާނީ އެކި ވަރަށް."\nރަށާ ދިމާއަށް ދޯނި މިސްރާބުޖެހިއެވެ. ޖިނާ އިނީ ފުން ޚިޔާލަކަށް ގެއްލިފައެވެ. ގުރައިދުއަށް އައި ފަހުން ޖިނާއަށް އެތައް ކަމެއް ދިމާވެއްޖެއެވެ. އެންމެ ފަހު ކަމަކީ އެ ރޭ ކުއްލިއަކަށް ޖިނާ ވެއްޓުމެވެ. ހޭނެތުނީކަމެއް ނުވަތަ އަނބުރައިގަތީ ކަމެއް ނޭނގެއެވެ. ޖިނާގެ ފިކުރުތައް މާ ބޮޑުވަނީ ހެއްޔެވެ؟ ޗުއްޓީއެއް ނަގަންވީ ހެއްޔެވެ؟ ނުވަތަ ޒޫނާއަށް އެހީވާތީ ޖިނާގެ ފަރާތުން އޭގެ ބަދަލުހިފަނީ ހެއްޔެވެ؟\nއިދުރީހަކީ ފަންޑިތަވެރިއެކެވެ. ސިހުރުހާހޫރަ ހެދުމަކީ އިދުރީސް ދަންނަ ހަމައެކަނި މަސައްކަތެވެ. އާދައިގެމަތިން އެ ރެޔަކީ ވެސް އިދުރީހުގެ ވިޔަފާރި ރަނގަޅު ރެޔެކެވެ. މަގުއޮ÷ޅިފައިވާ ތިން މީހަކު އިދުރީހުގެ ދަންތުރައިގައި ޖެހެން އައެވެ. އެންމެ ފަހު މީހާއަށް ލިޔެދިން ތަވީދު އޭނަޔާ ހަވާލުކުރުމަށް ފަހު އޭނަ ދިން ފައިސާގެ ނޫޓުތައް ގުނަން ފެށިއެވެ.\n"މި އައްސާލީމަ އޯކޭވާނެ؟" ވަރަށް އުންމީދާ އެކުގައި އޭނަ އެހިއެވެ.\n"މައްސަލައެއް ނޯންނާނެ،" އިދުރީސް ޔަގީންކަމާ އެކުގައި ބުންޏެވެ. "އެކަމަކު މުލައްދަނޑީގަ ތަވީދު އައްސާތި! ނަމަނަމަ ތަވީދު ނުނަގާތި! އަހަރަކު އެއްފަހަރު ޖެހޭނެ ތަވީދު އާކުރަން."\nއިދުރީހަށް ޝުކުރު އަދާކުރުމަށް ފަހު ތަވީދަށް ބަލަމުން އެ މީހުން ނުކުންނަން ހިނގައިގަތެވެ. ގާދިރު ވަނީ އެ ވަގުތުއެވެ. ސަލާންގޮވައިލުމަށް ފަހުގައި ގާދިރު އައިސް އިށީނެވެ.\n"ދައްކަބަލަ!" އިދުރީސް އެދުނެވެ.\nގާދިރު ޖީބުން ޒޫނާގެ ފޮޓޯގަނޑެއް ނަގައިފައި އިދުރީހަށް ދިނެވެ. އަޅައިގެން ހުރި އައިނު ރަނގަޅު ކޮށްލައިފައި އިދުރީސް ފޮޓޯއަށް ބަލައިލިއެވެ.\n"އަހަރެން ބުނީ ހަމަ ރަނގަޅަށް،" އިދުރީހުގެ އަޑުގައި ވަނީ ޔަގީންކަމެވެ. "މި ފޮޓޯއިން ސާފުކޮށް މިހިރީ ފެންނަން."\n"ކޯއްޗެއް ފެންނަނީ؟" ގާދިރު އަނެއްކާ ވެސް ފޮޓޯއަށް ބަލައިލަމުން ބުންޏެވެ. "ޒޫނާ އެކަންޏެއްނު ތިހިރީ."\nއިދުރީސް އެ ފޮޓޯގަނޑު ގާދިރަށް ދައްކައިލިއެވެ. ފޮޓޯގެ ވަކި ހިސާބެއްގައި އިނގިލި ޖައްސައިލިއެވެ.\n"މި ތަނުގަ ޖިންނި އެހެރީ،" އިދުރީސް ބުންޏެވެ. "އެވެރިން ފޮޓޯއަށާ ލޯގަނޑަކަށް ނާރާނެ. އެކަމަކު ކޮންމެހެން ބޭނުންވެއްޖެއްޔާ އެ ކަން ވެސް ކުރާނެ. މިސާލަކަށް މީހަކު ބިރުގަންނަވާލަން ނޫނީ މާ ބޮޑަށް ގުޅާލަން ބޭނުންވެއްޖެއްޔާ ދެން ނޯންނާނެ ހުރަހެއް. އިންސާނުންނަށް ޖިންނި ފެންނާނީ ޖިންނި ބޭނުންވީމަ. އެ ބާރު އޮންނާނީ އެވެރިން އަތުގަ. މި ދައްކާ ވާހަކަ ގަބޫލުކުރަންތަ؟"\nގާދިރު އިރުކޮޅަކު ހިމޭނުން އިނެވެ.\n"ކުރިން ގަބޫލެއް ނުކުރަން،" ގާދިރު މަޑުމަޑުން ބުނެލިއެވެ. "އެކަމަކު މިހާރު އަހަންނަށް ވެސް އެ ހަންޑި ފެނިއްޖެ! އަހަރެންގެ ފަހަތުން އަޅައިގަނެގެން ގެއަށް ވެސް އަންނަން އުޅުނު. ކީއްވެބާ ކުއްލިއަކަށް އަހަންނާ އަވަލެވީ؟"\nއިދުރީސް އަތުގައި ހުރި ފައިސާތައް އަލަމާރިއަށް ލިއެވެ. އަލަމާރީގައި ހުރި ކުޑަ ފޮށްޓެއް ހިފައިގެން އައިސް ގާދިރު ކުރިމަތީގައި ބެހެއްޓިއެވެ. ފޮށި ހުޅުވައިލިއެވެ. އޭގައި ހުރީ ކުދިކުދި އެއްޗެއްސެވެ. އޭގެތެރޭގައި ކުޑަ ފިޔޮއްސަކާއި، ތަޅުދަނޑިއަކާއި، ރަބަރު ނަންނުގައްޗެއް ހިމެނެއެވެ.\n"ތީ މީހަކު މި ތަނަށް ގެނައި އެއްޗެއްސެއް ނޫނޭ،" ގޮނޑިއެއް ދަމައިލައިފައި އިށީންނަމުން އިދުރީސް ބުންޏެވެ. "ތީ އަހަރެން ބިރުގަންނަވަން، އަހަރެންނަށް ޝައްކުބަލި ޖައްސަން ޖިންނިސައިތާނުން ގެނެސް ބާލީސްދަށުގަ ބަހައްޓާ އެއްޗެހި. ބުނަން މި އުޅޭ އެއްޗަކީ، އެސޮރުމެންނަށް ގޯނާ ކުރަންޏާ އެ ސޮރުމެން ވެސް ގޯނާކުރާނޭ. ބިރުގަންނަވަން އުޅޭނޭ. ނޭނގި ނަމަވެސް ގާދިރަށް ކޮންމެވެސް ގޯނާއެއް ކުރެވުނީ. މިސާލަކަށް ގާދިރު މިހާރު ތި އުޅޭ ގެ. ގެ ފަޅުކޮށްލައިފަ އޮއްވާ ގާދިރާ ހެދި ގެ އަލުން އާބާދުވާތީ ގާދިރު ބިރުގަންނަވާލީ ކަމަށް ވެސް ވެދާނެ. ފުރަތަމަ ދޭނީ އިންޒާރު."\n"އެ މުސީބާތުން އަހަރުމެން ސަލާމަތްކޮށްދީބަލަ!" ގާދިރު އެދުނެވެ.\n"މާދަމާ ރޭ ދިހަޔެއް ޖަހާއިރު އާދޭ!" އިދުރީސް ގަޑިޔަށް ބަލައިލަމުން ބުންޏެވެ. "ތި ކަން ހަމަޔަކަށް އަޅުވައިލާނަން. މަށަކާ ކުޅިކުޅިވަރެއް ނުކުޅެވޭނެ. ވަރިހަމަ އިންސާނަކަސް. ޖިންނިޔަކަސް."\nއެނދުގައި އޮތް ޒޫނާ މަޑުމަޑުން ލޯ ހުޅުވައިލިއެވެ. ގުރައިދޫ ޞިއްޙީމަރުކަޒުގައި ހުރި ވިންދުބަލާ މެޝިނުން ޒޫނާގެ ވިންދު ބަރާބަރަށް އަންގަމުންދިޔައެވެ. މުޅި ތަނުގައި ވެސް ހުރީ އެ މެޝިނުގެ އަޑެވެ. ޒޫނާގެ އެނދު ކައިރީގައި ނިޝާއާއި ޖިނާ ތިއްބެވެ. ސަމަދާ އެކުގައި ޑަކުޓަރު ވެސް އެ ތަނަށް ވަނެވެ. ހެނދުނުގެ ވަގުތެވެ. ގަޑިން އަށެއް ޖަހަނީއެވެ.\n"އަހަންނަށް ކިހިނެއްވީ؟" އާދައިގެ ރާގެއްގައި ޒޫނާ އެހިއެވެ. "މީ ކޮން ހޮސްޕިޓަލެއް؟ ހިނގާ ގެއަށް ދާން."\nނިޝާ ތަންކޮޅެއް ގާތަށް ޖެހިލިއެވެ. އެނދުގައި އިށީނދެލިއެވެ. އަދި ޒޫނާގެ އަތްތިލައިގައި ހިފަހައްޓައިލިއެވެ. ހިތްވަރުދިނުމުގެ ގޮތުންނެވެ.\n"ޒޫނާ! މީ ގުރައިދޫގެ ސިއްހީމަރުކަޒު،" ނިޝާ ޖަވާބުދިނެވެ. "ޒޫނާ ތިއޮތީ މާލެޔާ ވަރަށް ދުރުގަ."\n"ޒޫނާގެ ފިރިމީހާއަށް ދިމާވި ހިތާމަވެރި އެކްސިޑެންޓެއްގެ ސަބަބުން ޒޫނާގެ ސިކުނޑިއަށް ކުއްލި ޝޮކެއް ލިބުނީ،" ސަމަދު ކިޔައިދިނެވެ. "އެހެންވެ ޒޫނާ މި ރަށަށް ގެނެސްގެން ގެންގުޅޭތާ މިހާރު އެތައް އަހަރެއް ވެއްޖެ!"\n"އިހުސާން!" ޒޫނާ މަޑުމަޑުން ބުނެލިއެވެ. "ކޮބާ އޭނަ؟"\n"އޭނަ ނިޔާވިތާ ތިން އަހަރު ވެއްޖެ!" ނިޝާ ޖަވާބުދިނެވެ.\nޒޫނާ ވިސްނައިލިއެވެ. ތިން އަހަރަކީ ވަރަށް ގިނަ ދުވަހެވެ. އެކަމަކު ޒޫނާއަށް ހީވަނީ ކުޑަ އިރުކޮޅެއް ކުރިން ހިނގިކަމެއް ހެންނެވެ.\n"އަހަރެން މި ރަށުގަ އުޅޭތާ ތިން އަހަރު ވީ؟" މަޑުމަޑުން ޒޫނާ ބުނެލިއެވެ. "ހާދަ ދުވަހެކޭ!"\n"ނަސީބެއްނު ތިން އަހަރުވިކަން،" ކުޑަކޮށް ސަމާސާ ރާގެއްގައި ސަމަދު ބުންޏެވެ. "ޖިނާ ނެތް ނަމަ.."\n"ޖިނާ؟" ޒޫނާ ގާތަށް ކުއްލިއަކަށް ރުޅިއައެވެ.\nއެއްލި ކަޅިޔަކުން ޒޫނާއަށް ޖިނާ ފެނުނެވެ. އޭރު ވެސް ޖިނާ ލައިގެން ހުރީ ރަތް ގޮޅިޖެހި ގަމީހެވެ.\n"ކީއްކުރަން ކަލޭ މި ތަނަށް އައީ؟" ޒޫނާ އެހިއެވެ. "އިހުސާނާ ސާޖިދު މަރައިލައިފަ.."\n"އޭނައެއް ނޫނޭ.." ނިޝާއަކަށް މާ ގިނަ ވާހަކައެއް ނުދެއްކުނެވެ.\n"ނިޝާއަކަށް ނޭނގޭނެ އޭނަގެ މަކަރެއް،" އަރައިފައިވާ އޮޅުމުގެ ތެރޭގައި ޒޫނާ ހަޅޭއްލަވައިގަތެވެ. "ކޮންމެ ކަމެއް ވެސް ކޮށް ނިންމައިފަ ނިކަން ހެޔޮކަމަށް ހެދޭނެ. ދެން މާފަށް ވެސް އެދޭނެ. އެކަމަކު ހުރިހާ ކަމެއް.."\n"ޒޫނާ!" ނިޝާ ވަރަށް އޯގާތެރިކަމާ އެކުގައި ޒޫނާގެ ކޮނޑުގައި ފިރުމައިލައިފައި ބުންޏެވެ.\nނިޝާގެ އަތް ޒޫނާ ފޮޅުވައިލިއެވެ.\n"ހަމަ މިހާރު އޭނަ މި ތަނުން ނެރޭ އެހެންނޫނީ އަހަރެން އެހެން ތާކަށް ގެންދޭ!" ޒޫނާ އަމުރުކުރިއެވެ. ރޯން ފެށިއެވެ. "އަހަރެން ބޭނުމެއް ނޫން އޭނަ ފެންނަ ހިސާބެއްގަ ވެސް ހުންނާކަށް. މަށަށް ހާދަހާ ވަރެއް ކޮށްފިޔޭ!"\nޖިނާ ހައިރާންވެފައި ބަލަހައްޓައިގެން ހުއްޓުވެ. ސަމަދު އައިސް ޖިނާގެ އަތުގައި ހިފައިގެން އެ ތަނުން ނުކުތެވެ. ޒޫނާ ހުއްޓުވަން ނިޝާ މަސައްކަތް ކުރިއެވެ.\n"އެ ދިޔައްޔޭ!" ނިޝާ ބުންޏެވެ. "ދެން ހުއްޓާލާ! ހުއްޓާލާ ޒޫނާ!"\nނިޝާގެ ކޮނޑުގައި ބޯއަޅައިލައިގެން ޒޫނާ ގިސްލަގިސްލައިފައި ރުޔެވެ. ޒޫނާއަށް އޮޅުނީ ކީއްވެގެންކަން ނިޝާއަށް ވިސްނެއެވެ. މައްސަލައަކީ ޒޫނާ ހޭއެރިއިރު ޖިނާއަށް އެ ތަނުގައި ހުރެވުމެވެ. ލައިގެން ހުރެވުނު ގަމީހުގެ ކުލައާއި ޑިޒައިނެވެ. ނިޝާ ޖެހޭނީ ޒޫނާއަށް އެތައް ވާހަކައެއް ކިޔައިދޭށެވެ. ނުވިސްނުނީ އެ ވާހަކަ ޒޫނާއަށް ކިޔައިދޭނެ ގޮތެކެވެ. ވީމާ ޒޫނާގެ ބޮލުގައި ފިރުމަން ނިޝާ ހުރީއެވެ.\nމަޒްލާން މަތިން އައިސް ތުނޑިއަށް ވެއްޓުނެވެ. އޭނަ އޮތީ، އުމުރުން ހައެއްކަ އަހަރުގެ އިންސާނެއްގެ ސިފައިގައެވެ. ހަމުގެ ކުލަ ކަޅުކަމުން ހީވަނީ ދެލިކޮޅެއްހެންނެވެ. ކުއްލިއަކަށް މަޒްލާންގެ ވަށައިގެން އަލިފާން ބުރެއް ދިއްލުނެވެ. އެ ވަށްބުރުގައި ހުރީ ނޫކުލައިގެ ހުޅުގަނޑެކެވެ. މަޒްލާން ތެދުވިއެވެ. ދުރުގައި ބަލަންހުރި ބައްޕައަށް ކަޅިއަޅައިލިއެވެ. ޖިނާގެ ސިފައިގައި ހުރި ބައްޕަގެ މޫނުމަތިން ހަމްދަރުދީގެ ޒައްރެއްގެ މިންވަރު ވެސް މަޒްލާނަކަށް ނުފެނެއެވެ. ދެފައިވަށްކޮއްލައިފައި މަޒްލާން އިށީނެވެ. އަދި އިސްޖަހައިލިއެވެ.\n"އަހަރެން ދޫކޮށްލާ!" މަޒްލާން އަމުރުކުރިއެވެ.\n"ނޫޅެމޭ ބަންދުކުރާކަށް،" ވަށްބުރުގެ ވަށައިގެން ހިނގަމުން "ޖިނާ" ބުންޏެވެ. "މަންމައަށް ޖެއްސުން ނުކުރަން އެއްބަސްވޭ!"\n"އެއީ މަގޭ މަންމައެއް ނޫނޭ!" އިސްޖަހައިގެން އިނދެ މަޒްލާން ހަޅޭއްލަވައިގަތެވެ. "ކިތެއް ފަހަރު ބުނެފިން!"\n"އެއް ހާސް ފަހަރު ބުންޏަސް ތެދެއް ވާނީ ތެދަކަށް،" ބައްޕަގެ ރާގު ދެން ވެސް ހުރީ ކުރިން ހުރި ގޮތަށެވެ. "އެއީ ހަމަ ދަރިފުޅުގެ މަންމަ! ދަރިފުޅު ކިތަންމެ ރުޅިއަޔަސް، ފޫހިވިޔަސް.."\nމަޒްލާން ކުއްލިއަކަށް ދުއްވައިގަތެވެ. އެކަމަކު އަލިފާން ރޮނގުގައި ޖެހޭއިރަށް ދުރަށް ވިއްސައިލިއެވެ. އަނެއްކާ އެހެން ދިމާއަކަށް މަޒްލާން ދުއްވައިގަތެވެ. އެ ފަހަރު ވެސް ވީ އެހެންނެވެ.\n"އަހަރެން ޒޫނާދެކެ ވަރަށް ފޫހިވޭ!" ރުޅިއައިސްފައި މަޒްލާން ބުންޏެވެ.\n"އެނގެޔޭ!" ބައްޕަގެ ޖަވާބު މަޒްލާނަށް ލިބުނެވެ. "އެކަމަކު އެ ކަން ކުރަންޖެހޭ ސަބަބު ވެސް ބުނެފީމެއްނު! ޖެނީއަށް ޓަކާ! ދަރިފުޅުގެ ދައްތައަށް ޓަކާ!"\n"ދައްތަދެކެ ވެސް ވަރަށް ފޫހިވޭ! ބައްޕަދެކެ ވެސް ފޫހިވޭ!" ވާހަކަދައްކަމުން މަޒްލާން އައިސް ބުރުތެރޭގައި ހުރެގެން ބައްޕަޔާ އެއްވަރަށް ހިނގިއެވެ. "ބައްޕަ އަބަދުވެސް ބުނާނެ މަންމަގަނޑު ދެކެ އަހަރެން ފޫހިވާ ވާހަކަ. ސަބަބު ބައިވަރު. އެކަމަކު ލޯބިވާންޖެހޭ އެންމެ ސަބަބެއް ބައްޕަ ބުނެބަލަ!"\nކުރިން ދެއްކި ވާހަކަތައް އަލުން ތަކުރާރު ކުރުމުގެ ބަދަލުގައި އެ ބައްޕަ ދަރިފުޅަށް ދިނީ އެހެން ނަޞޭޙަތެކެވެ.\n"ބުނަން ދަރިފުޅާ ވާހަކައެއް،" ބައްޕަގެ ރާގުގައި އެ ފަހަރު ހަރުކަށިކަމެއް ނެތްކަން މަޒްލާން ފާހަގަކުރިއެވެ. "އިންސާނުންނަކީ ވަރަށް ބުއްދިވެރި ބަޔެއް. ވަރަށް ހެއްވާ ވެސް ބަޔެއް. ދަރިފުޅަށް އެނގޭތަ އެ މީހުންގެ އުސޫލު؟"


Sara rahtehivaan beynunvanee reethi firihenaka eh noon!\nސާރާ ރައްޓެހިވާން ބޭނުންވަނީ ރީތި ފިރިހެނަކާއެއް ނޫން!\n08 ފެބްރުއަރީ 2020 - 08:55:31\nބޮލީވުޑްގެ މަޝްހޫރު ބަތަލު ސައިފް އަލީ ހާންގެ ހުރި ހަމައެކަނި އަންހެން ދަރިފުޅު އަދި ބަތަލާ ސާރާ އަލީ ހާން ރައްޓެހިވާން ބޭނުންވަނީ އެހާ ރީތި ފިރިހެނަކާ ނޫން ކަމަށް ސާރާ ބުނެފިއެވެ.\nސާރާ ވަނީ ދާދި ފަހުން ކަރީނާ ކަޕޫރުގެ ޗެޓް ޝޯއަށް ގޮސްފައެވެ. އެޝޯ ތެރެއިން ސާރާ ކައިރި ކަރީނާ ވަނީ އެންމެ ފުރަތަމަ ލޮލުގައި އަޅައިގަންނަނީ މީހެއްގެ ކޮން ސިފައަކަށްތޯ އަހާފައެވެ.\nއެސުވާލަށް ޖަވާބު ދެމުން ސާރާ ބުނީ މީހަކު މަޖާވެފައި، އެމީހެއްގެ ސެންސް އެފް ހިއުމާ ރަނގަޅު ނަމަ އޭނާއަށް ވަރަށް ކަމުދާނެ ކަމަށެވެ. އަދި އޭނާ ރީތި މީހަކު ކޮންމެހެން ބޭނުން ނުވާ ކަމަށް ވެސް ސާރާ ވަނީ ބުނެފައެވެ.\nލޯބިވެރިންގެ ދުވަހު ސިނަމާތަކަށް އަންނަ ފިލްމު، "ލަވް އާޖް ކަލް"ގައި ސާރާ އާއި ކާތިކް އާރިޔަން އެކުގައި ފެނިގެންދާއިރު މިދިޔަ އަހަރުގެ ފަހުކޮޅުއްސުރެ ކާތިކް އާއި ސާރާގެ މެދުގައި ގުޅުމެއް އޮންނަކަމަށް ބުނެ އަޑުތައް ވަނީ އަރާފައެވެ.\nނަމަވެސް ސާރާ ވަނީ ކާތިކް އާއި އޭނާ އާ ދެމެދު އެއްވެސް ލޯބީގެ ގުޅުމެއް ނެތް ކަމަށް ބުނެފައެވެ.\nއުމުރުން 23 އަހަރުގެ ސާރާ އެންމެ ފަހުން ފެނިފައި ވަނީ 2018 ވަނަ އަހަރުގެ ޑިސެމްބަރު މަހުގެ ފަހުކޮޅު ނެރުނު ފިލްމު "ސިމްބާ" އިންނެވެ. ރޯހިތު ޝެޓީ ޑައިރެކްޓުކޮށް ނެރުނު އެ ފިލްމުގައި އޭނާ ފެނިގެން ދިޔައީ ރަންވީރު ސިންގްއާ އެކު އެވެ.


ރައްކާތެރިކަމާއެކު ކާޑު ބޭނުންކުރުން – ކަހަނަލަ\nދިވެހިބޭންކަކީ ދިވެހިން އެންމެގިނައިން އެބޭންކެއްގެ ކާޑު ބޭނުންކުރާ ބޭންކެވެ. އޭޓީއެމްތަކުން ދޫކުރާސްލިޕްތަކަކީ އޭގައި މުހިންމު އަދި އެހެންމީހުންނަށް އެނގެންނުޖެހޭކަހަލަ މައުލޫމާތު ހުންނަ ސްލިޕްތަކެކެވެ.އޭޓީއެމް ހިދުމަށް ފެށިއިރު ސްލިޕްކޮޅުގައު އެކައުންޓްނަމްބަރާއި ކާޑު ނަމްބަރުވެސް ޗާޕް ކުރެވިފައިވެއެވެ. މިކަހަލަ ސްލިޕްތައް އުކާލުމަށް އޭޓީއެމްތަކުގެ ކައިރީ ބޭންކުން ބަހައްޓާފައި ހުންނަނީ އާދައިގެ ޑަސްޓްބިންތަކެކެވެ. ބޭނުންކޮންމެމީހަކަށް އުކާލާފައި ހުންނަ ސްލިޕްތައް ބަލާލެވޭނެ ގޮތަށެވެ. ބޭރުގެ ބައެއް އޭޓީއެމްތައް ކައިރީ ސްލިޕްއުކާލަން ނުހުޅުވޭކަހަލަފޮށި ބަހައްޓާފައިހުރެއެވެ. އޭރުން އެހެންމީހަކަށް ސްލިޕްގައިވާ މައުލޫމާތު ނުފެންނާނެއެވެ. މިއާއެކު އޭޓީއެމްސްލިޕްތައް ކޮންމެ ކޮންމެތާކަށް އުކާނުލުމަށް މީހުން ހޭލުންތެރިކުރުވުން މުހިންމެވެ. އަދި ސްލިޕްކޮޅު ޗާޕްކުރުމަކީ ބޭނުންކުރާފަާތް ބޭނުންނަމަ ކުރެވޭ ކަމެއްގެ ގޮތުގައި ބެހެއްޓުމަކީވެސް ރަގަޅުގޮތެކެވެ.\nދެންއޮތީ ސިއްރުނަމްބަރު ނުވަތަ ޕިންގެ ވާހަކައެވެ. ޕިންގެ ސިއްރުކަން ދަމަހައްޓަން ދިވެހިން އެހާ މުހިންމުކަންދޭހެނެއް ހިއެއްނުވެއެވެ. ކެއުމަށްފަހު ބިލްދައްކަން ކާޑާއި ސިއްރުނަމްބަރު ވެއިޓަރުއަތަށް ދެނީ އެއްވެސް ޖެހިލުމެއްނެތިއެވެ. ކާޑެއް ކޮޕީކުރަން ބޭނުންވާނެހުރިހާ މައުލޫމާތެއްހެން ދެވޭއިރުވެސް މާބޮޑު ފަރުވާލެއް ނެތިއެވެ. ދެންއޮތީ ފިހާރަތަކުގައި ކާޑު މެޝިން ބަހައްޓާފައި ހުންންގޮތުގެ ވާހަކައެވެ. ޕިން ޖަހާއިރު އެހެންމީހުންނަށް ނުދައްކާ ޖެހޭގޮތަށް މެޝިންބަހައްޓާފައި ހުންނަތަނެއް ވަރަށް ނުފެނެއެވެ. ބޮޑެތި ފިހާރަތަކުގައިވެސް މެޝިންތައް ދެފޫޓޫ މައްޗައް ނަގާފައި ހުންނައިރު ހީވަނީ ޕިން އަކީ އެެންމެންނަށް ދައްކައިގެން ޖަހަން ޖެހޭ އެއްޗެއް ހެނެވެ. މިކަހަލަ ކަންތައްތަށް ރަގަޅު ކުރުމަކީ ކޮންމެހެންވެސް ކުރަންޖެހޭ ކަންތައްތަކެކެވެ.\nކާޑު ބޭނުންކުރުމުގައި ތިރީގައިމިވާކަންތައްތަކަށް ސަމާލުވެލައްވާ:\n*އޭޓީއެމް ބޭނުންކުރާއިރު ކީބޯޑު އެހެންމީހުންނަށް ނުފެންނާނެގޮތަށް ހުރުން\n*އޭޓީއެމް އަދި ކޭޝްކާޑު ސްލިޕްކޮޅު އެއްލާނުލާ. އުކާލާނަމަ އޭގައިވާ މައުލޫމާތު ނޭގޭގޮތަށް ހެދުމަށް ފަހު އުކާލުން\n*ޕިން އެހެންފަރާތަކަށް ހާމަނުކުރުން،ހާއްސަކޮށް ކާޑާއި ޕިން އެއްކޮށް ފައިސާކަނޑަން ނުވަތަ ނަގަން އެހެން މީހަކާއި ހަވާލުނުކުރުން\n*ފިހާރަތަކުގެ ކޭޝްކާޑު މެޝިންގައި ނަމްބަރުޖަހާއިރު އެހެން މީހުނަށް ނުފެންނަގޮތަށް ޖެހުން\n← ސިވިލް ސާވިސްގެ ސައިޒް ކުޑަކުރުން އިގްތިސާދީ ހާލަތު، އައިއެމްއެފް އަދި އިޒްރޭލް →


Kuda kuda Zaha; Cancer aa hanguraama kurumugai aadhayaa hilaaf hiyvareh\nކުޑަކުޑަ ޒަހާ؛ ކެންސަރާ ހަނގުރާމަ ކުރުމުގައި އާދަޔާ ހިލާފު ހިތްވަރެއް\nޒަހާ އިންޑިއާގެ ހޮސްޕިޓަލެއްގައި އެޑްމިޓް ކޮށްފައި --\nއެ ބެލުމުގައި ވަނީ މައުސޫމްކަމުގެ އިންތިހާ އެވެ. ހިނިތުންވުން އަޖައިބެއްހާ ޗާލެވެ. މޫނުމަތިން ފެންނަނީ ޅަ އެހެނަސް އެ އުމުރުގެ އެހެން ކުދިންގެ މޫނުމަތިން ނުފެންނަ ފަދަ ވިސްނުންތެރިކަމަކާއި އުޖާލާ ކަމެކެވެ. މިއީ އުމުރުން އެންމެ 11 އަހަރުގައި ނުރައްކާތެރި ކެންސަރާ ހަނގުރާމަކުރަމުން އަންނަ ހިއްވަރުގަދަ ކުޑަކުޑަ ޒަހާ ޒަރީރުގެ ވާހަކައެވެ. އޭނާގެ ދިރިއުޅުން ވަށާލާފައިވާ ކެންސަރާ ވަކިވުމަށް ޒަހާ ހަނގުރާމަކުރަމުން ދާތާ ބަރާބަރު ދެ އަހަރު ވެއްޖެ އެވެ. ހަށިގަނޑުން ވަރު ދޫވެ ވެއްޓެމުން ދިޔަ އިރުވެސް ޒަހާގެ ހިއްވަރަށް އަދިވެސް ނާދެ އެވެ. އޭނާގެ ޝަކުވާއެއް ނެތެވެ. ލޯބިވާ މަންމައާއި ޑޮކްޓަރުންގެ ލަފާ އަދި އިރުޝާދުން ހިތްވަރު ލިބިގެން ކެންސަރުގެ މައްޗަށް އޭނާ ކާމިޔާބު ހޯދަމުންދިޔައީ ކެތްތެރިކަމުގެ އިންތިހާ ދައްކަމުންނެވެ.\nއދ. މާމިލގިއްޔަށް އުފަން ފާތުމަތު ރަޝީދާގެ ފުރަތަމަ ކައިވެންޏަށް ލިބުނު ދެވަނަ ދަރިފުޅު ޒަހާއަކީ ބޮޑުވަމުން ދިޔައީވެސް އެ އުމުރުގެ އެހެން ކުދިންނެކޭވެސް އެއްގޮތަށް މާ ބޮޑު ބަލި ކަމެއް ނެތި އުފަލާއި ކުޅުމުގެ ތެރޭގަ އެވެ. ނަމަވެސް ޒަހާގެ އުމުރުން 10 ވަރަކަށް އަހަރުގައި އޭނާގެ ކަރުދަށުގައި ގޮށްތަކެއް ލާން ފެށީ އެވެ. އެކި ފަހަރު މަތިން ކުޑަކުދިންގެ ހާއްސަ ޑޮކްޓަރުންނަށް ދައްކައިގެންވެސް އެކަމަށް ހައްލެއް ނައެވެ. އެންމެ ފަހުން އެ ގޮށްތަކުގެ ހަގީގަތް ދެނެގަތުމަށް އައިޖީއެމްއެޗުން ޓެސްޓްތަކެއް ހެއްދުމުން ލިބުނު ނަތީޖާއިން އާއިލާ ރޮއްވާލި އެވެ. ޒަހާގެ ގައިން ކެންސަރު ބަލީގެ ވައްތަރެއް ކަމަށްވާ ލުކީމިއާ (ލޭގެ ކެންސަރު) ފެނުމާއެކު ފާތުމަތު ކަންބޮޑުވީ އޭނާގެ ކުޑަ ދަރިފުޅަށް އެކަން ވިސްނައިދޭނެ ގޮތަކާ ދޭތެރޭގަ އެވެ. ކެންސަރާ ދެކޮޅަށް ފަށަން ޖެހިފައި އޮތް ވޭންހުރި ދިގު ދަތުރުގެ ތައްޔާރީތައް ދަރިފުޅުގެ ތުއްތު ހިތައް ވައްދާނެ ގޮތަކާ ދޭތެރޭ ވިސްނުމުން އޭނާގެ ސިކުނޑި ދިޔައީ ސުމަކަށެވެ. ނަމަވެސް އެ އުމުރުގައި ޒަހާ އަމިއްލައަށް އިންޓަނެޓް ހާވައިގެން ލުކީމިއާގެ މައުލޫމާތު ހޯދި އެވެ. އަދި އެ ބަލީގެ ފަރުވާ ކުރިއަށް ގެންދާނެ ގޮތް ވެސް އޭނާ އައީ ހޯދަމުންނެވެ.\n"ޒަހާއަށް ކެންސަރު ޖެހިފައި ހުރިކަން އެނގުމުން ވަރަށް ބޮޑަށް ދެރަވި. އެކަމަކު ދަރިފުޅަށް އަވަސް ޝިފާއެއް ލިބޭނީ މަންމައެއްގެ ހައިސިއްޔަތުން އަޅުގަނޑު ކުރި ހިއްވަރަކަށް ކަން ގަބޫލުކުރިން. ކުރެވުނު ހީއާ ހިލާފަށް ޒަހާ ވީ މާ ހިއްވަރު ގަދަ ކުއްޖަކަށް. އޭނާގެ ބައްޔާ ބެހޭ ގޮތުން އަމިއްލަޔަށް ވެސް މައުލޫމާތު ހޯދައިގެން ސުވާލު ކުރޭ. އެންމެ ފަހަރަކުވެސް ދެރަވެ ޝަކުވާއެއް ނުކުރޭ. އެހެންވީމަ ޒަހާ ހުރީ ކީމޯ އާއި އޭގެ ސައިޑް އެފެކްޓް ތަކަށް ވެސް ވަރަށް ތައްޔާރުވެގެން،" ކެންސަރާ ހަނގުރާމަ ކުރުމުގައި ޒަހާ ދެއްކި ހިތްވަރު އޭނާގެ މަންމަ ކިޔައިދިނެވެ.\nއަރަބިއްޔާ ސްކޫލް ގްރޭޑް ފަހެއްގައި ކިޔަވަމުން ދަނިކޮށް ކެންސަރު ޖެހުނުކަން އެނގުމާއެކު ޒަހާއަށް ހެޔޮ އެދޭ އެ ސްކޫލް ބެލެނިވެރިން އެއްކުރި ފައިސާ އާއި އާއިލާއިން އެއްކޮށްފައިވާ ފައިސާ އަދި އާސަންދައިގެ އެހީ ނަގައިގެން އިންޑިއާއަށް ގޮސް ޒަހާގެ ބޭސް ފަރުވާ ފެށުނެވެ. ކީމޯ ތެރަޕީ ފަށައިގެން މަހެއްހާ ދުވަހު ހޮސްޕިޓަލުގައި އެޑްމިޓްކުރި އެވެ. އެއަށްފަހު ގެއަށް ދޫކޮށްލީ އަޅަންޖެހޭ ލޭ ގަވާއިދުން އެޅުމާއި ކީމޯ ތެރަޕީ ނަގަންޖެހޭ އުސޫލުން ނެގުމަށް އިރުޝާދު ދިނުމަށް ފަހު އެވެ. ޒަހާގެ ފަރުވާއަށް ބަރާބަރު އެއް އަހަރު އިންޑިއާގައި ތިބި އިރު، ހޮސްޕިޓަލުގެ ހަރަދު އާސަނދައިން ލިބުނު ނަމަވެސް ގެއާއި ކެއުމުގެ ހަރަދަށް ގިނަ އަދަދެއްގެ ފައިސާ ބޭނުންވި އެވެ. އޭގެ ސަބަބުން އަތްމަތި ދަތިވެ ދަރަންޏަށްވެސް ފައިސާ ހޯދަން ޖެހުނެވެ. ޒަހާގެ ހުރިހާ ހަރަދެއް އޭރުވެސް ބަލަހައްޓަމުން ދިޔައީ ޒަހާގެ ދޮންބައްޕަ އެވެ. އާއިލީ އެހީތެރިކަމާއެކު ޒަހާ ކެންސަރުން ސަލާމަތްވި އިރު އެކަމުގައި އުފުލަންޖެހުނު ހުރިހާ ވޭނެއް ހިނިތުންވުމާއެކު ޒަހާ ދިޔައީ ގަބޫލުކުރަމުންނެވެ. ބަލީގެ ފަރުވާއާ އެކު ޒަހާއަށް އަންނަމުންދިޔަ ބަދަލުތައް އޭނާގެ މަންމައަށް އިތުރު ހިއްދަތި ކަމެއްލިބުނެވެ.\n"ޒަހާ ވަރަށް ބަލިވި. ކީމޯ ދޭންފަށައިގެން ވަކި ހިސާބަކަށް ދިޔަތަނުން ބޮލުގެ އިސްތަޝިތައް ވެސް ފައިބަން ފެށި. އެއްގޮތަކަށްވެސް ނުހިނގޭ ގޮތްވި. ހަތަރު މަހެއްހާ ދުވަހު ޒަހާ ގެންގުޅެންޖެހުނީ މުޅިންވެސް އުރައިގެން. އެކަމަކު އޭރުވެސް ބުނާނެ. މާންމާއޭ ޒަހާ އަބަދު ނޫރައްޗޭ، ޒަހާ ކޮންމެވެސް ވަރަކަށް ހިންގަން މަސައްކަތް ކުރީމައޭ ހިނގޭނީ، މާޝާ ﷲ ޒަހާ ވީ ހީކުރި ވަރަށްވުރެ ކެތްތެރި ކުއްޖަކަށް،" މަންމަ ބުންޏެވެ.\nއާއިލާގެ އެތައް ގުރުބާނީއަކަށްފަހު ޒަހާ މިއަދު އެވަނީ ކެންސަރުން ބަލިން ސަލާމަތްވެފަ އެވެ. ނަމަވެސް ކެންސަރާ ދެކޮޅަށް ޒަހާ ކުރަމުން އަންނަ ހަނގުރާމަ އަދި ވެސް އޮތީ ކުރިއަށެވެ. މިހާރުވެސް ބަލީގެ ބިރު އޮތުމުން ގަވާއިދުން ކީމޯ އިންޖެކްޝަން ޖަހައި ގިނައިން ލޭ އަޅަން ވަނީ ޖެހިފަ އެވެ. ކުރިއަށް އޮތް ފަސް އަހަރު ވެސް ޒަހާއަށް ކީމޯ އިންޖެކްޝަން ޖަހައި ލޭއަޅައި ގަވާއިދުން ޗެކަޕްތައް ވެސް ހަދަން ޖެހެ އެވެ. މިއީ ޒަހާގެ ދުނިޔެ އެވެ. ކެންސަރާ ހަނގުރާމަ ކުރުމުގައި އޭނާ ވަރުބައްޔެއް ނުވެ އެވެ. އެ ހިތްވަރު ކުޑަކުޑަ ޒަހާގެ އެބަ ހުއްޓެވެ.\nއެކަމަކު ޒަހާގެ އެ ހަނގުރާމަ ކާމިޔާބު ކުރަން އޮތީ އެންމެ ހުރަހެކެވެ. އެ ހުރިހާ ކަމަކަށް ބޮޑު ހަރަދެއް އާއިލާއިން ކުރަން ޖެހުމެވެ. ޒަހާ އާއި އެއްބަނޑަށް އިތުރު ތިންކުދިންވެސް އާއިލާގައި ތިބުމުން ކުރަންޖެހުނު ބޮޑު ހަރަދުގެ ސަބަބުން އެ އާއިލާ ވަނީ މާލީގޮތުން ދަތިވެފަ އެވެ. އެ ހަނގުރާމަ ކާމިޔާބު ކުރުމަށް ދީލައިތި އެހީ ޒަހާއަށް މި އޮތީ ބޭނުންވެފަ އެވެ.\n".. ޒަހާ މިހާރުވެސް ވަރަށް ބަލިކޮށް އުޅޭތީ މީހުންގެ ތެރެއަށް ނެރެ ހެދުމުގެ ހުއްދައެއް އަދިވެސް ނެތް. މިދިޔަ މަހުވެސް ދެ ފަހަރަށް ލޭ އަޅަން ޖެހުނު. ސްކޫލަށް ނުދާތާވެސް މިއަހަރު އެއްކޮށް މިދަނީ. މިހާ ދުވަހު ކުރަންޖެހުނު ހަރަދުގެ ސަބަބުން އަޅުގަނޑުމެން ކޮންމެވެސް ވަރެއްގެ އެހީއަކަށް މި އެދެނީ. ޒަހާގެ ކަންކަމުގައި އަބަދު ބޭރުގައި އުޅެންޖެހޭތީ ފިރިމީހާވެސް ވަޒީފާއަށް ނުދޭ. އަޅުގަނޑުމެން އެދެނީ ހެޔޮއެދޭ ފަރާތްތަކުގެ ކުޑަ ނަމަވެސް އެހީއެއް،" ޒަހާގެ މަންމަގެ އާދޭހަކީ އެއީ އެވެ.\nއެކައުންޓް ނަންބަރު: 7703246659001\nފޯނު ނަންބަރު: 9591882\nއަވަސް އެހީ އަވަސް ވީކެންޑް


އާސަންދައިގެ ދަށުން ރާއްޖެއިން ބޭރުން ފަރުވާހޯދުމަށް 28 ބަލިމީހަކު ފުރުވާލައިފި އާސަންދައިގެ ދަށުން ރާއްޖެއިން ބޭރުން ފަރުވާހޯދުމަށް 28 ބަލިމީހަކު ފުރުވާލައިފި\nއާސަންދައިގެ ދަށުން ރާއްޖެއިން ބޭރުން ފަރުވާހޯދުމަށް 28 ބަލިމީހަކު ފުރުވާލައިފި\nއާސައިންގެ އެހީގެ ދަށުން ރާއްޖެއިން ބޭރަށް ފޮނުވާލި މީހުންގެ ބޯޓަށް އަރަނީ. ފޮޓޯ މޯލްޑިވިއަން\nއާސައިންގެ އެހީގެ ދަށުން ރާއްޖެއިން ބޭރަށް ފޮނުވާލި މީހުންގެ ތެރެއިން ބަލި މީހަކު ބޯޓަށް އެރުވުމުގެ މަސައްކަތް ކުރަނީ. ފޮޓޯ މޯލްޑިވިއަން\nއާސަންދައިގެ ދަށުން ރާއްޖެއިން ބޭރުން ފަރުވާހޯދުމަށް 28 ބަލިމީހަކު ފުރުވާލައިފިއެވެ.\nރައީސުލް ޖުމްހޫރިއްޔާ އިބްރާހީމް މުޙައްމަދު ޞާލިޙްގެ އެދިވަޑައިގަތުމުގެ މަތިން އިންޑިއާސަރުކާރުން ދެއްވި ހުއްދައާއެކު، އާސަންދައިގެ ޚަރަދުގައި މިރޭ 28 ބަލިމީހުން އިތުރު ފަރުވާ ހޯދުމަށް އިންޑިއާއަށް ފޮނުވާލާފައިވާކަން އާސަންދަ ކުންފުނިން ވަނީ ހާމަކުރައްވާފައެވެ. މި މީހުން ރާއްޖެއިން ފުރާފައިވަނީ ރޭގަނޑު 10:15ގައެވެ. މި 28 ބަލިމީހުންނާއެކު އެމީހުންގެ އެހީތެރިންނާއި އަދި ބަލިމީހުންގެ ޞީއްޙީ ކަންކަން ދަތުރުމަތީގައި ބެލެހެއްޓުމަށް2ޑޮކްޓަރުންނާއި5ނަރުހުންވެސް ފުރާނެއެވެ. 28 ބަލި މީހުންގެ ތެރެއިން2މީހުންނަކީ ސްޓްރެޗަރގައި ގެންދާ ދެމީހުންކަމަށް އާސަންދައިން މަޢުލޫމާތުދެއްވައެވެ.\nފްލައިޓުން ދަތުރުކުރާ ހުރިހާ ފަސިންޖަރުންވެސް އިންޑިއާއަށް ދަނީ އިންޑިއާގެ ވިސާ ހަމަޖައްސައި އެޤައުމުގެ ޕަބްލިކް ހެލްތު ގައިޑްލައިނާ އެއްގޮތަށް ކޯވިޑް-19އަށް ޓެސްޓްކޮށް ނެގެޓިވް ނަތީޖާއާ އެކުގައެވެ. އިންޑިއާއިންވެސް މި ފަސިންޖަރުން ކޯވިޑް-19އަށް ޓެސްޓު ކުރާނެކަމަށް އާސަންދައިން ވިދާޅުވިއެވެ. އަދި އެ ޤައުމުގައި 14 ދުވަހުގެ ކަރަންޓީން ފުރިހަމަކުރަންޖެހޭނެއެވެ. 14 ދުވަސް ފަހުން އަނެއްކާވެސް ކޮވިޑް-19އަށް ޓެސްޓު ކުރާނެއެވެ.\nމި އެންމެންގެ ވެސް ފަރުވާ ހަމަޖެހިފައިވަނީ އަމްރީތާ އިންސްޓިޓިއުޓް އޮފް މެޑިކަލް ސައިންސަސް އެންޑް ރިސަރޗް ސެންޓަރ، އެއިމްސް ގައެވެ. ކަރަންޓީނުގައި ތިބޭނީވެސް އެތަނުގެ އެކޮމޮޑޭޝަން ބްލޮކެއްގައެވެ. އަދި ކަރަންޓީނުގެ މުއްދަތުގައިވެސް އެމީހުންގެ ފަރުވާ ކުރިއަށް ގެންދެވޭނެއެވެ.\nއިންޑިއާގައި ފްލައިޓް ލޭންޑްކުރާ ގަޑިއަށް ޕަސެންޖަރުން ބަލާ އެއިމްސްގެ ފަރާތުން4ކާރާއި5އެމްބިއުލާންސާއި4ޓްރެވެލް ބަސް އަދި 21 ޕެރަމެޑިކުންނާއި ހޮސްޕިޓަލުގެ3މެޑިކަލް ކޯޑިނޭޓަރުން ދާނެއެވެ. މީގެ ތެރެއިން 1 ކޯޑިނޭޓަރަކީ ދިވެހި ބަހުން ވާހަކަދައްކަން ދަންނަ ކޯޑިނޭޓަރެކެވެ. މަގުތަކުގެ ޓްރެފިކް ބޮޑު ނޫންނަމަ އެއަރޕޯޓުން ހޮސްޕިޓަލާ ދެމެދުގެ ދަތުރުގައި ވާނީ ގަޑިއެއްހާއިރެވެ. ހޮސްޕިޓަލަށް ބަލިމީހުން ފޯރާއިރު އިނީޝިއަލް އެސެސްމެންޓް ހެދުމަށް 30 ޑޮކްޓަރުން ސްޓޭންޑްބައިގަ ތިބޭނެއެވެ. އެސެސްމެންޓަށް ފަހު ވަގުތުން ފަރުވާދޭން ޖެހޭ މީހުން ވަކިކޮށް އެހެން ބަލި މީހުންނާ ވަކިން އެ މީހުން އެޑްމިޓްކޮށް ވަގުތުން ފަރުވާދޭން ފަށާނެއެވެ.\nމިރޭގެ ފްލައިޓުން 37 ބަލިމީހުން ފުރުވަން ކުރިން ހަމަޖެހިފައިވީނަމަވެސް އެކިއެކި ސަބަބުތަކާހެދި ބައެއް ބަލިމީހުން މިދުވަސްވަރު ދަތުރުކުރުމަށް އުޒުރުވެރި ވެފައިވާތީވެ މި ފްލައިޓްގައި ދަތުރުކުރަނީ 28 ބަލި މީހުންކަމަށް އާސަންދައިން ވިދާޅުވިއެވެ. މިރޭ ބަލިމީހުން ގޮވައިގެން މިދާ ފްލައިޓު އެނބުރި އަންނާނީ އިންޑިއާއަށް ފަރުވާ އަށް ގޮސް ނާދެވި ތިބި7މީހުން ގޮވައިގެންކަމަށް އާސަންދަ ކުންފުނިން ވިދާޅުވިއެވެ.\nއާސަންދައިގެ ދަށުން އިންޑިއާއަށް ދެވަނަ ފްލައިޓެއްގައި ދާން 50އަށްވުރެ ގިނަ ބަލިމީހުން މިހާރުވެސް ވަނީ ލިސްޓުކުރެވިފައެވެ. މީގެ ތެރެއިންވެސް އެންމެ ކްރިޓިކަލް ބަލިމީހުން ފަރުވާއަށް ފޮނުވުމަށްޓަކާ ކުރަންޖެހޭ މަސައްކަތްތައް އާސަންދައިން މިހާރުވެސްދަނީ ކުރަމުންނެވެ.


SunOnline: Sifain nereyne kamuge inzaaru dhinumun ves Belarus gai bodu muzaaharaaeh\nސިފައިން ނެރޭނެ ކަމުގެ އިންޒާރު ދިނުމުން ވެސް ބެލަރޫސްގައި ބޮޑު މުޒާހަރާއެއް\nރުގިއްޔާ މުހައްމަދު މޫސާ 24 Aug 2020, 07:50\nބެލަރޫސްގެ ވެރިރަށް މިންސްކްގައި އިއްޔެ އެތައް ހާސް މީހުން ވަނީ މުޒާހަރާކޮށްފަ -- ފޮޓޯ: ރޮއިޓާސް\nމިންސްކް (އޮގަސްޓު 24): ބެލަރޫސްގެ ރައީސް އެލެގްޒެންޑާ ލުކަޝެންކޯ އިސްތިއުފާ ދެއްވުމަށް ގޮވާލައި ބާއްވާ މުޒާހަރާތަކުގައި މީހުން އަމަލު ކުރާ ގޮތަކުން ސިފައިން ނެރޭނެ ކަމުގެ އިންޒާރު ސަރުކާރުން ދިން ނަމަވެސް އެގައުމުގައި އިއްޔެ އެތައް ހާސް މީހުން މުޒާހަރާކޮށްފި އެވެ.\nބެލަރޫސްގެ ސަރުކާރާ އިދިކޮޅު ފަރާތްތަކަށް ތާއިދު ކުރާ މީޑިއާތަކުން ރިޕޯޓު ކުރި ގޮތުގައި އިއްޔެ އެގައުމުގެ ވެރިރަށް މިންސްކްގެ އިންޑިޕެންޑެންސް ސްކޮޔާގައި ބޭއްވި މުޒާހަރާއަށް ދިޔަ މީހުންގެ އަދަދު 150،000 އާއި 200،000އާ ދެމެދުގެ އަދަދަކަށް އަރާނެ އެވެ. ނަމަވެސް އެގައުމުގެ ދައުލަތުގެ މީޑިއާއިން ބުނި ގޮތުގައި މުޒާހަރާގައި ބައިވެރިވެފައި ވަނީ 20،000 މީހުންނެވެ.\nއެ މުޒާހަރާ ބޭއްވީ، މުޒާހަރާ ކުރާ ތަނުގައި ހުރި، ދެވަނަ ބޮޑު ހަނގުރާމައާ ގުޅުން ހުރި ހަނދާނީ ބިނާތައް ރައްކާތެރި ކުރަން ސިފައިން ނެރޭނެ ކަމުގެ އިންޒާރު ޑިފެންސް މިނިސްޓްރީން ދިން ފަހުންނެވެ. އަދި ހަމަނުޖެހުން ހިންގައިފި ނަމަ އެބަޔަކާ ކުރިމަތިލާނީ ސިފައިން ކަމަށް އެ މިނިސްޓްރީން ބުނި ފަހުންނެވެ. އިއްޔެގެ މުޒާހަރާ ބޭއްވި އިރު އިންޑިޕެންޑެންސް ސްކޮޔާއިން ރަޔޮޓް ފުލުހުންނާއެކު ސިފައިންނާއި ސިފައިންގެ އުޅަނދުތައް ފެނުނު ކަމަށް ރިޕޯޓުތަކުގައިވެ އެވެ.\nއެ މުޒާހަރާ ކުރިއަށް ދިޔަ އިރު ލުކަޝެންކޯ ހެލިކަޕްޓަރަކުން މުޒާހަރާތައް ބައްލަވާ މަންޒަރު ފެންނަ ވީޑިއޯއެއް ސޯޝަލް މީޑިއާގައި ވަނީ އާއްމުވެފަ އެވެ. އަދި އެ ހެލިކަޕްޓަރު ރިޔާސީ ގަނޑުވަރުގައި ޖެއްސުމުން ލުކަޝެންކޯ ބަޑިއެއް ހިއްޕަވައިގެން އުޅަނދުން ފައިބާ މަންޒަރު ފެންނަ ވީޑިއޯއެއް ވެސް ވަނީ އާއްމުވެފަ އެވެ.\nބެލަރޫސްގައި މިހާތަނަށް ސަރުކާރާ ދެކޮޅަށް ބާއްވާ އެންމެ ބޮޑު މުޒާހަރާތަކުގެ ގޮތުގައި ފާހަގާކޮށްފައިވާ އެމުޒާހަރާތައް ރޫޅުލުމަށް ފުލުހުން ވަނީ މީގެ ކުރިން ސްޓަން ގްރެނޭޑާއި ކަރުނަ ގޭސް ބޭނުންކޮށްފަ އެވެ. އަދި 7000 މީހަކު ހައްޔަރު ކޮށްފައިވާ އިރު އޭގެ ތެރެއިން ގިނަ މީހުންނަށް އަނިޔާކޮށްފައިވާ ކަމަށް އިދިކޮޅު ފަރާތްތަކުން ބުނެ އެވެ.\nބެލަރޫސްގައި މުޒާހަރާ ކުރާ މީހުންނަށް ތާއިދު ކުރާކަން ދެއްކުމުގެ ގޮތުން އަވަށްޓެރި ލިތުއޭނިއާގައި ވެސް އިއްޔެ އެއްވުންތަކެއް ބޭއްވި އެވެ.\nބެލަރޫސްގައި އެ މުޒާހަރާތައް ފެށުނީ މިމަހުގެ ނުވައެއްގައި ބޭއްވި ރިޔާސީ އިންތިހާބު ލުކަޝެންކޯ ކާމިޔާބު ކުރެއްވުމުންނެވެ. އެގައުމުގެ އިލެކްޝަން ކޮމިޝަނުން ބުނި ގޮތުގައި އެ އިންތިހާބުން ލުކަޝެންކޯއަށް 80 ޕަސެންޓު ވޯޓު ލިބުނު އިރު އޭނާއަށް އެންމެ ގާތުން ވާދަ ކުރެއްވި ސްވެތުލާނާ ތިކަނޯސްކަޔާއަށް ލިބުނީ 9.9 ޕަސެންޓު ވޯޓެވެ.\nނަމަވެސް އިދިކޮޅު ފަރާތްތަކުން ވަނީ އިންތިހާބުގެ ނަތީޖާ އޮޅުވާލާފައިވާ ކަމަށް ތުހުމަތުކޮށްފަ އެވެ. އަދި އެ ނަތީޖާ އިއުލާން ކުރި ފަހުން ތިކަނޯސްކަޔާ ވަނީ އޭނާގެ އާއިލާއަށް ނުރައްކަލާ ކުރިމަތިލާން ޖެހިފައިވާ ކަމަށް ދޭހަވާ ގޮތަށް ވާހަކަ ދައްކަވާ، ލިތުއޭނިއާއަށް ވަޑައިގެންފަ އެވެ.\nލުކަޝެންކޯ ވަނީ އޭނާގެ މައްޗަށް ކޮށްފައިވާ ތުހުމަތުތައް ދޮގު ކުރައްވައި، އެގައުމުގެ އިދިކޮޅު ފަރާތްތައް ކޮންޓްރޯލް ކުރަމުން ދަނީ ބޭރުގެ ބަޔެއް ކަމަށް ވިދާޅުވެފަ އެވެ. އަދި ނޭޓޯ އިން ބެލަރޫސްއަށް އާ ރައީސަކު ގެންނަން މަސައްކަތް ކުރާ ކަމަށް ވިދާޅުވެފަ އެވެ.\nނޭޓޯ އިން ވަނީ އެ އެލަޔަންސުގެ ސަބަބުން އެއްވެސް ގައުމަކަށް ނުރައްކަލެއް ނެތް ކަމަށާއި ނޭޓޯގެ ސިފައިން ބެލަރޫސްގެ ބޯޑަރު ކައިރިއަށް ޖަމާ ނުކުރާ ކަމަށް ބުނެފަ އެވެ.


RRT: Miee qaumattakai vaa qurubaanee eh! - vNews.mv\nއާރްއާރްޓީ: މިއީ ގައުމަށްޓަކައި ވާ ގުރުބާނީއެއް!\nވީނިއުސް 05 September 2020, 15:28\n"އެންމެ މިސްވަނީ އާއިލާ. މަންމަ ކައްކާފައި ކާންދޭ މީރު ކެއުން. ވަކިން ފެސިލިޓީއެއްގައި، އާއިލާއާ ބައްދަލުނުވެ، މިހާ ދުވަސްވީމަ ދެރަވޭ،"\nއުމުރުން 24 އަހަރުގެ މަރިޔަމް ޝިއުނާ\nޝިއުނާއަކީ ކޮވިޑް-19 ގެ ފްރޮންޓްލައިންގައި އެންމެ ބުރަ، އެންމެ ނުރައްކާތެރި އެއް މަސައްކަތް ކަމަށްވާ ރެޕިޑް ރެސްޕޮންސް ޓީމް (އާރްއާރްޓީ) ގެ ޚިދުމަތްތެރިއެކެވެ.\nއެ މަސައްކަތުގައި އޮތް ނުރައްކާތެރިކަން ޝިއުނާވެސް ގަބޫލުކުރެއެވެ. އޭނާއާއި އެހެން ބައިވެރިންގެ މުޅިދުވަސް ކަހަލަ ގޮތަކަށް ހޭދަކުރަނީ މަސައްކަތުގައެވެ.\n"ފެޔަށް ޖެހުމުގެ ބަދަލުގައި މީ އަޅުގަނޑުމެންގެ ބޭނުން ގައުމަށް ޖެހިފައިވާ ވަގުތު. ކިޔަވަމުން، އެހެން ކަންކަމަށް ވަގުތު ދެމުން ހަމަނިދި ނުލިބި މިއުޅެނީ އާރްއާރްޓީގެ އޮޕަރޭޝަންގައި"\nޝިއުނާއަކީ ޕިލިޕީންސްގައި ސިއްހީ ދާއިރާއިން މަތީ ތައުލީމް ހާސިލް ކުރަމުން އަންނަ ޒުވާނެކެވެ. ކޮވިޑުގެ ސަބަބުން ކޮލެޖު ބަންދުކުރުމާއެކު ޝިއުނާ ރާއްޖެ އައީ، ރާއްޖެއަށް ސިއްހީ ހިދުމަތްތެރިންގެ ބޭނުން އިންތިހާއަށް ޖެހިފައިވާ ހައްސާސް ވަގުތެއްގައެވެ. ކޮވިޑު-19 ގެ ބިޔަ ރާޅު ރާއްޖެއަށް ބިންދާލައި، އެތައްބަޔަކު އެ ބައްޔަށް ޕޮޒިޓިވްވަމުން ދިޔަ ނުރައްކާތެރި ވަގުތުގައެވެ.\nކޮވިޑާ ގުޅިގެން އެކުލަވާލި ނޭޝަނަލް އިމަޖެންސީ އޮޕަރޭޝަން ސެންޓަރު (އެންއީއޯސީ) އަށް ސިއްހީ ހިދުމަތްތެރިން ބޭނުންވެގެން އެކަން އިއުލާނު ކުރުމާއެކު ޝިއުނާ ނިންމީ އޭނާގެ ތައުލީމާއި، ހުނަރުގެ އަލީގައި ގައުމަށް ހިދުމަތްކޮށްދޭން ނުކުތުމަށެވެ. އެ އަޒުމުގައި ޝިއުނާ މީގެ ތިންމަސް ދުވަސްކުރިން ކޮވިޑުގެ އޮޕަރޭޝަންގައި އެންމެ މުހިންމު ދައުރެއް އަދާކުރާ އާރްއާރްޓީއާ ގުޅުނީ، އެތައް ކަމެއް ގުރުބާންކޮށްލުމަށް ފަހުއެވެ.\nޝިއުނާ ސިފަކުރާ ގޮތުގައި، އާރްއާރްޓީގައި މަސައްކަތް ކުރުމަކީ ފަސޭހަކަމެއް ނޫނެވެ. އެގޮތުން އެންމެ އުނދަގޫވަނީ ރައްކާތެރިވުމުގެ ގޮތުން އަޅަންޖެހޭ ޕީޕީއީއެކު ގިނަ ވަގުތު އުޅެން ޖެހުމެވެ. ޕީޕީއީގެ ހުރިހާ އެއްޗެއް ލައިގެން އުޅޭއިރު ހަށިގަނޑަށް ވަރަށް ހޫނުވާ ކަމަށް އޭނާ ބުންޏެވެ.\n"ޑީހައިޑްރޭޓްވުމުން ފެންފޮދެއް އެކަނި މި ބޮވެނީ. ބައެއް ދުވަސް ދުވަހު 8 ގަޑިއިރުވެސް ސޫޓް ލައިގެން އުޅެން ޖެހޭ،"\nސާމްޕަލް ނަގަން ދިއުމުގައި ހަނދާނުން ފޮހެލަންދަތި އެތައް ހާދިސާއަކާ، އާރުއާރުޓީ މެމްބަރުންނަށް ވަނީ ދިމާވެފަ އެވެ. އެގޮތުން ޝިއުނާއަށް އެންމެ އުނދަގޫވީ އުމުރުން އެންމެ ދެދުވަހުގެ ތުއްތު ކުއްޖެއްގެ ސާމްޕަލް ނެގުމުގައި އުޅުނު ވަގުތުވެ.\n"ސާމްޕަލް ނަގަން ދާއިރު ގިނަ މީހުން ވަރަށް އެޕްރިޝިއޭޓް ވެސް ކުރޭ. ނަމަވެސް ބައެއް ފަހަރު އެބަ އާދޭ ޑީލްކުރަން އުނދަގޫ ކޭސްތަކެއް. އެތަނުން އަޅުގަނޑު ހަދާނަށް އަންނަނީ ދެ ކޭސްއެއް،"\n"އެއް ކޭސްއަކީ ދެދުވަހުގެ ބޭބީއެއްގެ ސާމްޕަލް ނެގުން. ބޭބީއެއް ވީމަ އަޅުގަނޑުމެންނަށް ވެސް ފަސޭހައެއް ނުވި ސާމްޕަލް ނަގާކަށް. ދެ ނޭފަތުންނާއި ކަރުބުޑަށް ކޮށްފައިގެން ސާމްޕަލް ނަގާއިރު، ބޭބީއެއް ވީމަ އެބަހުރި އުނދަގޫތަކެއް. މި ކޭސްގައި ވީގޮތަކީ އަޅުގަނޑުމެން ސާމްޕަލް ނަގަން ކޮށްޕާލީމާ ރޯންފެށީ. ދެން ބޭބީގެ ޕޭރެންޓްސް ވެސް ވަރަށް ބޮޑަށް ހިތްހަމަ ނުޖެހިފައި ތިބީ އަޅުގަނޑުމެން ދެކެ. އުނދަގޫވީ އަސްލު ބޭބީއަށް އެއްވެސް ގެއްލުމެއް ނުލިބޭކަމުގެ ޔަގީންކަން ޕޭރެންޓްސްއަށް ދޭން."\nދެން އޮތީ ސާމްޕަލް ނަގަން ދެކޮޅުހަދާ މީހުންގެ ފަރާތުން ކުރިމަތިވާ އުނދަގޫ ވަގުތުތަކެވެ. ދެކޮޅު ހެދުމުގެ އިތުރުން ސާމްޕަލް ނަގަން ޖެހިލުންވާ މީހުންވެސް ވަރަށް ގިނައިން ދިމާވެއެވެ. އޭގެ ސަބަބަކީ، ޝިއުނާ ބުނި ގޮތުގައި، ސާމްޕަލްއާ ބެހޭ މައުލޫމާތު ފުރިހަމައަށް ލިބިފައި ނެތުމެވެ.\n"ބައެއް މީހުންނަށް ހީވެފައި އޮންނަނީ ސާމްޕަލް ނެގުމަކީ ވަރަށް ތަދުވާނެ ނުވަތަ ވަރަށް ވޭންހުރި ކަމެކޭ. އެހެންވެ، އަޅުގަނޑުމެންނާ އެކު ދާނެ ޕީއެސްއެސް ދިނުމަށްވެސް ކުއްޖަކު، އޭރަށް ބޮޑަށް އެމީހަކު ކާމް ކޮށްގެން ވިސްނައިދީގެން ސާމްޕަލް ނެގޭނީ،"\nއާރްއާރްޓީގެ ކޮންމެ މިޝަންއަކަށް ޓީމުތައް ދަރުބާރުގެއިން ނައްޓާލުމުގެ ކުރިން އެޓީމުތަކަށް އާރްއާރްޓީގެ އެހެން މެންބަރުންގެ ފަރާތުން ތަރުހީބުގެ އަތްތިލަބަނޑިއެއް ދެއެވެ. އެއީ ޓީމުތަކަށް ދޭ ހިތްވަރެކެވެ.\nއާރްއާރްޓީއަކީ ހަމައެކަނި ސާމްޕަލް ނަގާ މީހުންގެ މައްޗަށް އެކުލެވޭ ޓީމެއް ނޫނެވެ. އެއަށްވުރެ އާރްއާރްޓީގެ މަސައްކަތް ފުޅާވެފައި ބުރަ ބޮޑެވެ. ކޮވިޑްގެ ބަލިމީހުން އެއްތަނުން އަނެއް ތަނަށް އުފުލުމަކީ ވެސް، އާރްއާރްޓީގެ މަސްއޫލިއްޔަތުގެ ތެރޭގައި ހިމެނޭ ކަމެކެވެ.\nއުމުރުން 19 އަހަރުގެ އާމިނަތު ނާޒިއާއަކީ ކޮވިޑްގެ ބަލިމީހުން އެއްތަނުން އަނެއް ތަނަށް އުފުލުމުގެ މަސައްކަތުގައި އުޅޭ ޒުވާނެކެވެ. މިއީވެސް އުނދަގޫ އަދި ބައެއް މީހުންގެ ނުރުހުމުގެ ބަސްތައް އަމާޒުވާ ކަމެކެވެ. އެގޮތުން ކިރިޔާ ލަސްވިޔަސް ވަރަށް ދެރަވާކަހަލަ ބަސްތައް ބައެއް މީހުން ބުނެފައި އެބަހުރި ކަމަށް އޭނާ ކިޔައިދިނެވެ.\nނާޒިއާއާއި ޝިއުނާވެސް މިއަދު އެތިބީ، އަމިއްލަ އެތައް އުފަލެއް ގުރުބާންކޮށް، އެކަމަކު ގައުމީ ޚިދުމަތުގައެވެ. ލޯބިވާ އާއިލާއާ ދުރުގައެވެ. ކޮވިޑުގެ ބަލިމަޑުކަމުން ގައުމު ސަލާމަތުގެ އައްސޭރިއަކަށް ގެންދަން އަތުކުރި އޮޅާލައިގެންނެވެ. އުނދަގުލާއި ވޭނުގައި ރެއާއި ދުވާލު ވަރުބަލިކަމެއް ނެތިއެވެ.\nމި ދެ ޒުވާނުން ދިވެހި ރައްޔިތުންނަށް ކުރާ އިލްތިމާސެއް އެބަ އޮތެވެ: ސިއްހީ ހިދުމަތްތެރީންގެ ބަސްއަހާށެވެ. ސިއްހީ ހިދުމަތްތެރިންނަށް އެއްބާރުލުންދީ ކޮވިޑުގެ ބަލިމަޑުކަމުން އަރައިގަތުމަށް ގުޅިގެން މަސައްކަތް ކޮށްދޭށެވެ.


ތި ލޯތްބަށްޓަކައި (24) | Esfiya - Dhivehi Vaahaka Site\nފަތިހު ފުރި ލޯންޗު ނައިނާމެންނާއި އެކު އުނގޫފާރަށް ޖެއްސީ9ޖަހަނިކޮށެވެ. އަމާން ދަތުރަކަށްފަހު ނައިނާ ލޯންޗުން ފައިބާ އަމިއްލަ ރަށުގައި ފައިޖައްސާލުމާއި އެކު ކުރީ ތަފާތު އިހްސާސްއެކެވެ. ރައްކާތެރިކަން ލިބިއްޖެކަމަށް ހީކުރެވުނެވެ. ނައިނާ މުޅި ދިމާލަށް ބަލައިލިއެވެ. ބަދަލުތަކެއް ރަށަށް އައިސްފާވާއިރު ފެންނަނީ ތިން ހަތަރު ބުރިއަށް ހިއްލާފައި ހުރި އިމާރާތްތަކެވެ. އެއީ އޮފީސްތަށްކަން އިނގެނީ ނަންބޯޑު ބޮޑުއަކުން ލިޔެފައި ހުރުމުންނެވެ. ލޯންޗުގެ ކައްޕި ގުޅި ކާރު އައިސް އެމީހުންނާއި ކައިރިކޮށްލުމުން މާރިޔާއާއި ނައިނާއަދި އައިނާ ފޮށިތަށް ލާފައި ހަމަޖެހިލިއެވެ. ކާރުގެ ޑްރައިވަރަށް ދާންވީ މަންޒިލް ބުނިއިރު ނައިނާގެ ހިތް ވަނީ ނުތަވަސްވެފައެވެ. ގެ އޮންނާނެ ގޮތެއް އިނގެނީކީ ނޫނެވެ. ޒުހާއާއި އޭނާ ކުރިމަތި ލާނެ ގޮތެއް އިނގެނީކީނޫނެވެ. އަތްފައި ފިނިވާންފެށުމުން ނައިނާ ދެއަތް ދެއަތާއި އުނގުޅަންފެށިއެވެ. އެތަން ފެނި މާރިޔާ ނައިނާގެ އަތުގައި ހިފަހައްޓާ ހުރިހާ ކަމެއް ރަނގަޅުވާނޭ ބުންޏެވެ.\nކާރު ގޭދޮރުމައްޗަށް ހުއްޓުމާއި އެކު ނައިނާ ނިކުތެވެ. ކައިރި ހުރި އަވައްޓެރި ދައްތައަކު ކުނިކަހަން އޮވެފައި ބޯ ހިއްލާލުމާއި އެކު ނައިނާ ފެނި ފުޅާ ހިނިތުންވުމެއް ދެމުން އެދިމާލަށް އައެވެ. އަދި ވާހަކަދައްކާލަފައި އެއްޗެއް ބޭނުންތޯ އަހަންފެށީ ހިތްހެޔޮކަމާއި އެކުގައެވެ. ނައިނާ މުޅިތަނަށް ބަލައިލިއެވެ. ހީވަނީ ކުނިކަހާފައޮތްހެންނެވެ. ގޭ ބޭރުވެސް އޭނާ ހީކުރިވަރަށްވުރެ ރީއްޗެވެ. ” އީއްކޮއާއި މި ގެ.. މީ އަހަރެމެންގެ ގުޅުމުގެ ފަހު ހަނދާންތަށް… އަހަރެން ދިރިއުޅުމަށް އެއްޗެއް ލިބުނިއްޔާ ލިބުނީ އަދި ބީވިއްޔާ ބީވީ މިގެއިން…..” ދެމާނަ އެކުލެވޭފަދައިން ނައިނާ އެހެން ބުނެފައި ބޮޑު ދޮރުކުރިމަތީ ހުއްޓުނެވެ. ކުޑަ ބެކްޕެކެއް އަޅުވާލައިގެން ހުރި އައިނާ މުޅިތަނަށް ބަލަމުންދިޔައިރު އޭނާއަށް މިހުރިހާ ކަމެއްވީ ވަރަށް އާކަންތަށްތަކަށެވެ.\nނައިނާ ކޮރާލާފައި ފެންލައިޓް އިންތަނުގައި އަތް ހާކަންފެށީ އެތާ ތަޅުދަނޑި އިންނާނެކަމުގެ އުއްމީދުގައެވެ. ކަންވީވެސް އެހެންނެވެ. ތަޅުދަނޑި އަތުގައި ޖެހުމާއި އެކު ނައިނަ ހަމަޖެހިލާފައި ތަޅަށް ހެޔޮވަރުކޮށްލިއެވެ. އެތެރެއަށް ވަތް ނައިނާ ގެ ލޮލުކުރިމައްޗަށް ސިފަވެގެން ދިޔައީ އޭނާގެ ކުރިމަތީ މަންމަ ނިޔާވެގެން ދިޔަތަނެވެ. ފާލިހު މަންމައަށް ދިން އަނިޔާއެވެ. ނައިނާ އަށް ކުރި އަނިޔާއެވެ. އެއަށްފަހު ސިފަވަމުން ދިޔައީ އައިޒަން އާއި އޭނާ އުޅުނު ގޮތްތަކުގެ ހަނދާންތަކެވެ. ބޮޑު ބަނޑަކާއި އެކު ނައިނާ ހުރިތަނެވެ. އައިޒަން ނައިނާ އިށީނުމަށް އެހީވާތަނެވެ. ނުވަތަ ކޮޓަރިއަށް ގެންދަން އެހީވާތަނެވެ. ސިޓީންގްރޫމްގައި އިނދެ ނައިނާ އަށް ގެނައި ހަދިޔާތަށް ހުޅުވިތަނެވެ. ސޯފާ މަތީ ނައިނާ އެ އަތުތެރެއަށް ލައިގެން ޓީވީ ބަލަން އިންނަތަނެވެ.\nނައިނާ ސިހުނީ މާރިޔާ ވަހަކަދައްކަންފެށުމުންނެވެ. “އެހާ ކިލައެއްނޫން އެތެރެވެސް ސާފުކޮށްފައި މިހުރީ..” މާރިޔާ ބުންޏެވެ. ނައިނާ ނޭފަތް ދަމާލުމަށްފަހު ލޮލަށް ޖަމާވި ކަރުނަތަށް ހިންދާލިއެވެ. އޭރުވެސް އައިނާ ދިޔައީ ފަރުވާތެރިކަމާއި އެކު ހުރިހާތަނަކަށް ބަލަމުންނެވެ. “މަންމީ މީތަ އީއްކޮ އާއި މަންމިގެ ގެ؟ ބައްޕި ހަދައިދިން ގެ؟” އައިނާ ދެލޮލަށް ގޮތެއް ހަދާލާފައި އެހެން ބުނުމުން ނައިނާ ހީލާފާ ލައްބައޭ ބުންޏެވެ.\nނައިނާ އެތެރެއަށް ވަދެފައި އައިނާ ކޮޓަރިއަށް ވެއްދިއެވެ. އަދި މީ އައިނާ ކުޑައިރު އުޅުނު ކޮޓަރިއޭ ބުނެފައި އޭނާވެސް މުޅިތަނަށް ބަލައިލީ ކުރީގެ އެތަށް ހަނދާނެއް މިކުޑަކުޑަ ކޮޓަރީގައި ގައިދުވެފައިވާތީއެވެ. ބަލާލި ކޮންމެތާކުންވެސް ފެންނަނީ އައިޒަންއެވެ. ކޮޓަރިވެސް އޮތީ ވަރަށް ރީއްޗަށް ސާފުކޮށްފައެވެ. ޒުހާ ބާ އޭ ހިތާ ނައިނާ ބޭރަށް ނިކުމެފައި މާރިޔާއަށް ކޮޓަރިއެއް ދައްކާލިއެވެ. ބަދިގެއަށް ގޮސް ވަނީ ކާ އެއްޗެހި ހަދަން އެއްވެސް އެއްޗެއް ނުހުންނާނޭ ބުނެފައެވެ. ގޭގެ ކޮންމެ ތަނަކަށް ނައިނާ ބަލަމުންދިޔައިރު އޭނާ މިގޭގައި އުޅުނުގޮތް ހަނދާނަށް އަންނަމުންދިޔައެވެ. އެހަނދާންތަކާއި އެކު އެހިތަށް ލިބެނީ ވޭނީ ޒަހަމެވެ. މަންމަ ހަނދާނަށް އަންނައިރު މަންމަ ނެތްކަން ހަނދާންވެއެވެ. އައިޒަން ހަނދާނަށް އަންނައިރު އައިޒަންވެސް ނެތޭ ހިތަށްއަރައެވެ. ކޮންމެއަކަސް ނައިނާ މަންމަ ނައިނާއާއި ވަކިވީ އައިޒަން ވެސް އޭނާ އާއި ވަކިވި ދުވަހުގައެވެ. އެދުވަހަކީ އޭނާގެ ހިތުން ފިލައިގެން ނުދާނޭ ދުވަހެކެވެ.\nނައިނާ ކޮޓަރިއަށް ވަތްއިރު އައިނާ މުޅިތަނަށް ބަލަމުންދިޔައެވެ. ފާރުގައި ހަރުކޮށްފައި ހުރި ކޮންމެ ފޮޓޯ ފްރޭމްއަކަށް ބަލަމުންދިޔައިރު އެއީ ބައްޕަހޭ ނައިނާއާއި ސުވާލުކުރިއެވެ. ނައިނާ އައިނާ އުރާލާފައި ފޮޓޯ ފްރޭމްތަކާއި ކައިރިކޮށްލިއެވެ. އަދި އެއީ ބައްޕިއޭ ބުނެދީފައި އައިނާ ކުޑައިރުގެ ފޮޓޯތަށްވެސް ދައްކާލިއެވެ. “އަދިވެސް ހުންނާނެ ބައްޕިގެ ގަމިސް އަލަމާރީގައި..” ނައިނާ ހީލާފައި އެހެން ބުނެ އަލަމާރި ހުޅުވާލިއެވެ. އަޅުވާފައި ހުރި ގަމިސްތަކުގެ ބަދަލުގައި އޭނާއަށް ފެނުނީ ރީތިގޮތަކަށް ފަތްޖަހާލާފައި ކިލާނުވާނެހެން ފޮރުވާފައި ހުރި އައިޒަންގެ ގަމިސްތަކެވެ. އެއިންކޮންމެ އެއްޗެއް ވަކިން ނަގާފައި މެއާއިލާ ކައިރިކޮށްލިއެވެ. “މަންމީ ބައްޕި އަންނާނެ ދޯ އީއްކޮއާއި އެކު އުޅެން އަދި؟” އައިނާ ކޮށްލި ސުވާލުގެ ޖަވާބެއް ހުދު ނައިނާއަސްވެސް ނޭނގެއެވެ. އޭނާވެސް އެ ސުވާލުގެ ޖަވާބު ބޭނުންވެއެވެ. އޭނާވެސް އެ ސުވާލު އެހެން މީހަކާއި ކޮށްލަން ބޭނުންވިއެވެ.\nނައިނާ ބޭރަށް ނިކުތީ މީހަކު ގޮވާއަޑަށެވެ. އެއީ ގޭ ކައިރި އުޅޭ ދައްތައެވެ. އޭނާ ކާ އެއްޗެހި ގެނެސްދިނީކަމަށް ބުނެ ކާގެއަށް އެ އެއްޗެހި ވެއްދިއެވެ. “އިނގޭ ނުހުންނާނެކަން ކާ އެއްޗެއް އެހެންވެ މިގެނެސްދިނީ… ހަމަޖެހެންދެން ދައްތަގެ ގެއިން ކާންވާނީ…..” ހީލާފައި ދައްތަ އެހެން ބުނެ ހިނގައިގަތުމުން ނައިނާ ޝުކުރުއަދާކުރިއެވެ. ނައިނާ އައިނާ ގެ އަތުގައި ހިފަހައްޓައިގެން ބޭރަށް ނިކުތުމާއި އެކު ސިހިފައި އައިނާ އެތެރެއަށް ދަމައިގަނެވުނީ ސައިކަލެއް ކުއްލިއަކަށް ދޮރުމައްޗަށް ހުއްޓުމާއި އެކުގައެވެ. އައިނާ އަށް ކަމެއްވީތޯ ބަލާލާފައި ރުޅިވެރިކަމާއި އެކު ސައިކަލުގައި އިނީ ކާކުތޯ ބަލާލިއެވެ. އެއާއި އެކު އެ ދެލޯ ދިޔައީ ބޮޑުވެގެންނެވެ. ސައިކަލުގައި އިން ޒުހާ އާއި އަކުރަމްއަށްވެސް ވީއެވަރެވެ. ސައިކަލުން ޒުހާއަށް ފޭބުނު ގޮތެއްވެސް ނޭނގުނެވެ. ނައިނާގެ ގައިގާ ބައްދައިގަނެފައި ރޯންފެށިއެވެ. ނައިނާ ހީލާފައި ޒުހާގެ ބުރަކަށީގައި ފިރުމާލާފައި ސައިކަލުން ފޭބި އަކުރަމްއަށް ބަލައިލިއެވެ. “އަހަރެންނަށް އިނގޭ ނައިނާ އެއްދުވަހުން އަންނާނެކަން.. އަކޫ އަހަރެން ބުނީމެއްނު ނައިނާ އަންނާނޭ… އަހަރެމެންގެ ނާ އަންނާނެޔޭ..” ރޮއެރޮއެފައި ޒުހާ އެހެން ބުނުމުން ނައިނާގެ ހިތަށްވެސް އަސަރުކުރިއެވެ. އެކުވެރިންނާއި ދުރުގައި އުޅެންޖެހުނީ އަމިއްލަ މޮޔަވިސްނުމެއްގެ ސަބަބުންނެވެ.\n“މީ.. މީ އީއްކޮތަ؟؟” އަކުރަމް އައިނާއަށް އިޝާރާތްކޮށްފައި އެހެން ބުނުމުން ނައިނާ އާއެކޭ ބުންޏެވެ. ޒުހާވެސް ނައިނާ އާއި ދުރަށްޖެހިލާފައި އައިނާއަށް ބަލައިލިއެވެ. އަދި ލޯބިކޮށްލާފައި އެކޮލުގައި ހިފާފައި ސަލާމަތްކޮށްލިއެވެ. ނައިނާ އުފަލުން އެދެމީހުން އެތެރެއަށް ވެއްދިއެވެ. “ޒުހާ އަންނާނެ ތިންދުވަހުން އެއްދުވަހު މިތަން ސާފުކުރަން.. އޭނާއަށް އިނގެޔޭ ނާ އެއްދުވަހުން އަންނާނެކަން…” އަކުރަމް ބުނި އެއްޗަކުން ނައިނާ ޒުހާއަށް ބަލައިލިއެވެ. ޒުހާ ހޭންފެށުމުން ނައިނާ ޝުކުރުއަދާކުރިއެވެ. ޒުހާވެސް ހުރީ ކުރިއަށްވުރެ ކުޑަކޮށް ފަލަވެފައެވެ. ނައިނާ އުއްމީދުން ފުރިގެންވާގޮތަކަށް ކައިވެނިކުރީހޭ އެހުމުން ޒުހާ ބޯޖަހާލިއެވެ. “ކާއިލް ހުންނާނެ…2އަހަރު ވީ އެގެން ކާއިލްއަށް…” ޒުހާ އެދެމީހުންގެ ދަރިފުޅު ގެ ވާހަކަ ބުނެދިނެވެ. އައިނާ އެދެމީހުންނަށް ބަލަންހުރީ ބީރައްޓެހިނަޒަރަކުންނެވެ. މާރިޔާވެސް ކޮޓަރިން ނިކުމެ އައުމުން ނައިނާ އެދެމީހުން ކައިރި މި ހުރިހާ ދުވަހު އުޅުނީ މާރިޔާ ކައިރިކަމަށް ބުނެދިނެވެ.\nޒުހާ އުފަލުން ހުރީ ފޮޅިފައެވެ. އިރުއިރުކޮޅާ ނައިނާގެ ގައިގާ ބައްދާލާއިރު އައިނާއާއިވެސް ކުޅެލައެވެ. އަކުރަމް އައިނާ އެ އަތުތެރެއަށް ލައިގެން އިނދެ އެއީ ކޮންބައެއްކަން ބުނެދިނުމުން އައިނާއަށް އިނގި އެމީހުންނާއި ވާހަކަދައްކަންފެށިއެވެ. ނައިނާ ހުރީ އެ އެންމެންގެ ވާހަކަވެސް އެމީހުންނާއި ހިއްސާކޮށްފައެވެ. “އަހަރެންނަށް ގަބޫލެއްވެސް ނުކުރޭ.. ފަސް އަހަރުފަހުން އަހަރެންގެ ނާ އާއި އީއްކޮ ފެނުނީމަ… އީއްކޮ ދިޔައިރު ކިރިޔާ ހިނގަން އުޅޭނީ އެކަމް މިހާރު ބަލާބަ ބޮޑުވެފައި ހުރިވަރު… އައިޒަން އާއިވެސް ވައްތަރު ގޮތެއް ހުރޭ ދޯ؟” ޒުހާ އެހެން ބުނުމުން ނައިނާގެ ހިނިތުންވުން ފަނޑުވިއެވެ. އެކަން ޒުހާއަށް އެނގި ވަގުތުން މައުލޫ ބަދަލުކޮށްލިއެވެ. އަދި އަކުރަމް ފޮނުވީ ގެޔަށް އެއްޗެހި ގަތުމަށް ބުނެފައެވެ.\nނައިނާވެސް ދައްތަ ގެނެސްދިން ކާ އެއްޗެހި މޭޒުމަތީ އަތުރާލާ އެންމެންނަށް ކާންގޮވިއެވެ. އައިނާ އުފަލުން އިށީނދެ ކަމުން ދިޔައިރު ޒުހާ ކައިރި އޭނާއަށް އައިޝަމް އާއި ޖިނާހްއާއި ލަހުފާއާއި ދިމާވި ވާހަކަ ފޯރީގައި ދެއްކިއެވެ. ޒުހާ ހުރީ ކަންތަށް އޮޅުންފިލުވަން ވަރަށް ބޭނުންވެފައެވެ. މާރިޔާ އަކީ ކާކުކަމާއި މިހުރިހާ ދުވަހު އުޅުނީ ކޮންތާކުކަން އިނގެންބޭނުންވެފައެވެ. އެކަން މާރިޔާއަށް ދެނެގަންނަން އުނދަގުލެއްނުވިއެވެ. ކައިގެން އައިނާ ގޮވައިގެން އެތަނުން ނިކުތީ އެއްޗެހިތަށް ދަބަހުން ނަގަން ހިނގާށޭ ކިޔާފައެވެ. ނައިނާވެސް އެވަގުތަށް އިންތިޒާރުކޮށްކޮށް އިންދާ އެކަންވުމުން ޒުހާއަށް ހުރިހާ ވާހަކައެއް ކިޔައިދިނެވެ. އަދި ފާލިހުއަކީ ކިހާވަރެއްގެ މީހެއްކަމާއި އައިޒަން ގެ ވާހަކަވެސްމެއެވެ. ރޭގައި ޝާމިރާ އޭނާއާއި ދެއްކި ވާހަކައާއި އައިޒަން ޖިނާހް ކައިރި ބުނި ވާހަކައެވެ. އެހުރިހާ ވާހަކަތަކެއް އަޑުއަހަން އިން ޒުހާ އިނީ ހަމަ ހައިރާންވެފައެވެ. މަންމައަކަށްވެ ހުރެ އެވަރުގެ ކަމެއް ޝާމިރާ ކުރީތީ އެތަކެއް ފަހަރު ޝާމިރާއަށް އެއްޗެހި ކިޔެވެ. އަދި އައިޒަން ހެޔޮލަފާ ފިރިއަކަށް ނުވީތާނގައި މަންމަކުރިމަތީ ފިނޑި ފިރިހެނަކަށްވެސް ވީއެވެ.\n“އަހަރެން މީ ފަހުފަހަރު އަހާ!! ކޮބާހޭ ނައިނާ!” ރުޅިއައިއްސާ ހުރި އައިޒަން އެ ސުވާލުކުރިއިރު ދެމީހުންނަށް ތިބެވުނީ އޮފީހުގެ ކެންޓީންގައި ކަމެއްވެސް އޭނާއަށް ރޭކައިނުލިއެވެ. ބައެއް މީހުންގެ ނަޒަރު އެމީހުންނަށް ދިޔައެއްކަމަކު އައިޒަން ވެސް ޖިނާހްވެސް އެކަމަށް ފަރުވާލެއް ނުބެހެއްޓިއެވެ. “އަހަރެންނަކަށް ނޭނގެ.. ގުޅައިފިން ވަރަށް.. ފޯނު އޮންނަނީ ނިއްވާލާފައި… ނައިނާ އެއް ނުބުނެ އަހަރެން ކައިރިއަކު ދާތަނެއް…” ޖިނާހް މަޑުމައިތިރިކަމާއި އެކު އެހެން ބުނިނަމަވެސް އައިޒަން އެކަން ގަބޫލުކުރާކަށް ބޭނުމެއްނުވިއެވެ. “މަށަށް އިނގެޔޭ އިނގޭނެކަން.. އެކަމް ބުނަން އަހަރެން އޭނާ ހޯދާނަން!!! އަހަރެން މަންމައާއި ދިމާލަށް ބޭނުން އެއްޗެއް ކިޔާފައި އެވައްތަރަށް މަންމަ ކޮށްޕާލާފައި ނުކެރޭނެ އެހެން އުޅޭކަށެއް…” މޭޒުގައި ގޮއްމުށުން ޖަހާލާފައި އައިޒަން އެހެން ބުނިއިރުވެސް އެނާ މަސައްކަތްކުރަމުން ދިޔައީ ރުޅި ކޮންޓްރޯލްކުރެވޭތީއެވެ.\nއައިޒަން ޖެހުމާއި އެކު މޭޒަށް ލޮޅުންގަނޑެއް އަރާ ކޮފީތަށިވެސް ނުވެރުނީ ކިރިޔާއެވެ. “އަހަރެންނަށް މިފެންނަ ނައިނާ އައިޒަންއަށްވެސް ފެންނާނެ، އެންމެ ފަހަރަކު ނަމަވެސްތި ލޮލުގައި އަޅާފައިވާ ފޮތިގަނޑު ނައްޓާފައި ބަލާބަލަ އެ ނައިނާއާއި ދިމާ… މަންމަ އެކަންޏެއްނޫނޭ އެ ޤުރުބާންވަނީ.. ނައިނާވެސް ޤުރުބާންތަކެކޭ އެވަނީ.. މީހެއްގެ އަތްބަކަށްވެ ހުރެ ވެވޭނެ އެންމެ މަތީ ދަރަޖައަށް އޭނާ އެ ޤުރުބާންވަނީ.. ނައިނާ އެކަންޏެއް ނޫން.. ނައިނާ މަންމަވެސް ނައިނާއާއި އީއްކޮއަށްޓަކައި އަމިއްލަ ނަފްސް މަރުގެ ތުންފަތްމައްޗަށް ކޮށްޕާލީ ގައިމުވެސް އެ ހިތުގައި އައިޒަން އެދެމީހުން ބަލާނެކަމުގެ އުއްމީދު އޮންނާނެތީއެއްނު… އެދެމީހުން އައިޒަންއާއި ހަވާލުކުރަމުން އައިޒަންއަށް ބެލޭނެކަން އިނގޭތީ… އައިޒަން އަށް އިނގޭތަ ނައިނާ މަންމަ އައިޒަންއަށް ކުރާ އިތުބާރު..؟؟ އޭނާ މިވަގުތު ދުނިޔޭގައި ހުރިނަމަ އައިޒަންއާއި މެދު ވިސްނާނެ ގޮތް ދެކިބަލަ.. އަހަރެން ކައިރިވެސް ބުނަމެއްނު ނައިނާ މަންމައަކީ ތިމަންމަގެވެސް މަންމައޭ… އެ މަންމަ އައިޒަންއާއި މެދު ދެކޭނެ ގޮތް ދެން ވިސްނަބަލަ.. އެ މަންމައަށްޓަކައި ނަމަވެސް ނައިނާއާއި މެދު ވިސްނަބަލަ…” ޖިނާހް އެއްވެސް ވަރަކަށް ރުޅި އިސްކުރުމެއްނެތި ވާހަކަދެއްކީ މަޑުމައިތިރިކަމާއެކުގައެވެ. އައިޒަން ހަމަހިމޭންކަން އިހްތިޔާރުކުރިއިރު އެ ސިކުނޑީގައި އެނބުރެމުން ދިޔައީ އެވާހަކަތަކެވެ. ޒާހިދާމަތިން ހަނދާންވިއިރު އޭނާގެ ކަންފަތަށް އިވެމުން ދިޔައީ ޒާހިދާ ދައްކާ ވާހަކަތަކެވެ. ޒާހިދާ އޭނާއަށް އިތުބާރު ކުރަމުން ނައިނާ އާއި އޭނާގެ ކައިވެންޏަށް އެއްބަސްވީގޮތެވެ. އައިޒަން އެހެން އިނުމުން ޖިނާހް ދާން ހިނގައިގަތެވެ.\n“އައިޒަން.. އީއްކޮ އަކީ އައިޒަންއާއި ނައިނާގެ ދަރިފުޅު.. އެ ދަރިފުޅު ނައިނާ ބަލަނީ ވަރަށް ލޯބިން… އައިޒަންގެ މަންމަ އެ ހަދަނީ ހުސްދޮގު… ހުސް ދޮގު…!” ޖިނާހް ފަހު ޖުމްލަ އިވިފައި އައިޒަން ޖިނާހް މޫނަށްބަލައިލިއެވެ. އެމޫނުމަތިން ފެންނަނީ ޔަޤީންކަމެވެ. އެފަދަ ޔަޤީންކަމެއް އައިޒަންވެސް ނައިނާގެ މަންމައަށް ދިނެވެ. ނައިނާ ދެރަނުކުރާނެކަމަށާއި ދުރުނުކުރުމަށް ބުނީ ހަމައެގޮތަކަށެވެ. ޖިނާހް ދިޔަދިމާ ބަލަހައްޓައިގެން އިން އައިޒަންގެ ހިތުގައި ފުރަތަމަ ފަހަރަށް މަންމަ ދެއްކި ވާހަކައާއި މެދު ސުވާލުއުފެދުނެވެ. ނަމަވެސް މަންމަ ދޮގުހަދަންވީ ސަބަބެއްނެތެވެ. ދޮގުހަދައިގެން ދެވަނަ ފަހަރަށް އައިޒަންގެ ދިރިއުޅުން ހަލާކުކޮށްލަން މަންމަ އުޅެފާނެބާއޭ އައިޒަން ހިތަށްއެރިއެވެ. ދެވަނަ ސިކުންތުގައި މޫޑު ބަދަލުކޮށްލާ ރުޅިވެރިކަމާއި އެކު ޝާމިރާއަށް ގުޅާ ނައިނާ ވީތަނެއް ނޭނގޭ ބުންޏެވެ.\n“ކޮންތާކަށް ފިލޭނީ؟ އަހަރެން ނައިނާ ހޯދާފައި ނޫނީ ދުލެއްނުކުރާނަން.. މުޅި ދިރިއުޅުން ހަލާކުކޮށްލާނަން.. އެކަނިވެރިކޮށްލާނަން.. ދުނިޔެއިން ނިމިގެން ދާވަރު ކޮށްލާނަން..” ފޯނު ކަނޑާލި ޝާމިރާ ބާރުބާރަށް އެހެން ކިޔަންފެށިއެވެ. އޭނާ އަށް އައިޒަން އޮޅުވާލަން ޖެހުނީ ނައިނާއާއި ހެދިއެވެ. ލަމްހާއާއި ކައިވެނިކޮށް އެކަމުން ކުންފުންޏަށްވެސް ލިބެން އޮތް ފައިދާއާއި ރޭވިހާ ރޭވުންތަށް ފެނަށްވެގެން ދިޔައީ ނައިނާއާއި ހެދިއެވެ. އައި ރުޅީގައި ޝާމިރާ ނަމްބަރެއް ޑައިލްކޮށްލާފައި ގުޅާލިއެވެ.\n“ހަލޯ! އަހަރެންނަށް ނައިނާ ވީ ތަން ހޯދައިދީ.. އިތުރުކަމެއް އަހަރެން ބޭނުމެއްނޫން.. ކޮންމެ ގޮތެއް ހަދާފައިވެސް އެ ނައިނާ އަހަރެން ބޭނުމީ..” ފޯނުނަގާ ޝާމިރާ އެހެން ބުނިއިރު މީހާގެ ގައިން ތުރުތުރުވެސްއަޅައެވެ. “އަހަރެން އަހަރެންނަށް ކުރެވެން ހުރި މަސައްކަތެއް އެބަ ކުރަން… ގައިމުވެސް އޭނާ މާލެއަކު ނެތް… މިތާ އޭނާ އުޅުނީ ކޮންބަޔަކާއި އެކު ތޯ އިނގިގެން ނޫނީ މިކަމެއްނުވާނެ…” އެކޮޅުން ލިބުނު ހަބަރުން ޝާމިރާ އަޑަށް ބާރުލާފައި ހަޅޭލަވައިގަތެވެ. އޭނާއެކޭ ގޮވަންވެފައިހުރި ފަރުބަދައެކޭ ތަފާތެއްނެތެވެ.\nނޭވާ ފުންކޮށްލަމުންދިޔައިރު ދެދަތްޕިލަ ހުރީ ޖައްސާ ބާރުކޮށްލެވިފައެވެ. އަތްމުއްކަވާލެވިފައި ހުރިއިރު މިވަގުތު ނައިނާ ކުރިމަތީ ހުރިނަމަ އެއަތުންޖަހާ އޭނާގެ ސޫރަވެސް ފާހަގަނުވާވަރު ކުރީހެވެ. “ކަލޭ ކައިރި އަހަރެން ބުނީ ނައިނާ ހޯދަން.. އަހަރެން ބޭނުމެއްނޫން އޭނާ އުޅެނީ ކާކުކައިރިތޯ ބަލާކަށް… އަހަރެންނަށް ހަމައެކަނި އަންގަންވީ ނައިނާ ކޮބައިތޯ.. އިތުރު ހާސަރެއް ނުދަމާ ތިކަން ނިންމާ އަދި ފާލިހު ނައިނާ އާއި ދެމެދު އޮތް ކަންތަށްގަނޑު އަހަރެންނަށް ރީއްޗަށް އިނގޭނެހެން ހޯދާ!” އަމުރުވެރިރާގަކަށް އެހެން ބުނެފައި ފޯނު ކަނޑާލިއެވެ. އެނދުމައްޗަށް ފޯނު ހޫރާލާފައި ދެފަރާތަށް ހިނގަމުން ދިޔައިރު އެ ސިކުނޑި ހީވަނީ ގޮވާފާނެހެންނެވެ. ނައިނާ ނުފެނިއްޖެނަމަ އޭނާ މޮޔަވެދާނެއެވެ. ބަދަލުހިފުމުގެ ރޫހު އަށަގަނެފައި ހުރުމުން އޭނާ އެކަން ނުކޮށް ދޫދޭކަށް ބޭނުމެއްނުވެއެވެ. ނައިނާ ކުޅެލީ އޭނާގެ ދިރިއުޅުމުގައި އެންމެ ހާއްސަ އެކައްޗާއެވެ. އޭގެ އިތުރަށް ނައިނާގެ ސަބަބުން ކުންފުނީގެ ނަމުގައި ހާސިލްކުރަން އުޅުނު ލާރިގަނޑު އަތުނުވެ އެކަމުންވެސް އުއްމީދުކަނޑާލަންޖެހުނީއެވެ. ނައިނާއަށް އޭގެ އަދަބު ނުލިބެނީހެއް ޝާމިރާ ދުލެއްނުކުރާނެއެވެ.\nއަނދިރިވެފައިވާ ދުނިޔެމަތީގައި ފިޔަޖަހަމުން ދިޔަ ވިލާތަށް ހަނދުގެ އަލި އެޅިފައިވާތީ ދާ މިޝްރާބު ރީއްޗަށްއިނގެއެވެ. އެމަންޒަރު ބަލަންއޮތް ނައިނާގެ ސިކުނޑިއަށް އުނދަގޫ ކުރަމުންދިޔައީ އައިޒަންއެވެ. އޭނާ ދާނެ މިޝްރާބެއް މިއަދަކު ނޭނގުނެވެ. މިޝްރާބު ހޯދަން އެ އަނދިރިގަނޑުތެރެއަށް އަލިކޮށްދޭނެ ހަނދެއް ނެތެވެ. އޭނާ ދެން ކުރާނީ ކީއްހެއްޔެވެ؟ “ދެން މިގެއިން ނުވެސް ދާން ނިންމައިގެންތަ ތިއޮތީ؟” ހިޔާލީ ދުނިޔެއިން ބޭރުވެފައި ނައިނާ ސުވާލުކޮށްލީ އޭނާ ކައިރި އުނދޯލީގައި އޮތް ޒުހާއާއެވެ. ޒުހާ އޮތީ ފޯނަށް ބަލަހައްޓައިގެންނެވެ. ނަމަވެސް ނައިނާ އެހެން ބުނުމުން ފޯނު ނިއްވާލާފައި ނައިނާއަށް ބަލައިލިއެވެ. “ހީވަނީ ދެންވެސް ނައިނާ ގެއްލޭނީއޭ… އަހަރެން ދެން ބޭނުމެއްނޫން ނައިނާ ގެއްލޭކަށް.” ޒުހާ އެހެން ބުނުމުން ނައިނާ ހީލާފައި ޒުހާގެ އަތުގައި ހިފަހައްޓާލިއެވެ. އަދި ދެން ނުގެއްލޭނެކަމުގެ ފުރިހަމަ ޔަޤީންކަން ދިނެވެ. އެ މައުލޫއަށް ވާހަކަދައްކަން ނޭދޭތީއާއި ހިޔާލުތަކުން ބޭރުވާންވެގެން ނައިނާ ފެށީ ޒުހާގެ ދަރިފުޅުގެ ވާހަކައެވެ. އެއަށްފަހު ނައިނާ އާއި އައިނާ ފެނިގެން ޒުހާ މަންމަ ބައްދަ ބައްދާފައި އުޅުނު ގޮތުގެ ވާހަކައެވެ.\n“ހިތަށް އަރާ މަންމަ ހުއްޓަސް ހަމަ ޒުހާ މަންމަ ގޮތަށް އީއްކޮ ގޮވައިގެންނޭ އުޅުނީހީ.. އަބަދު ކައިރި ބަހައްޓައިގެން ހުރިހާ ކަމެއް ކުރާނެޔޭ.. އީއްކޮ އެހާ ބޮޑުވެފައި ހުރިތަން ފެނި މަންމަ ވަރަށް އުފާވާނޭ… އެކަމް ދެން ހިތަށް އަރަނީ ކޮންމެކަމެއްވެސް ވާނީ އެންމެ ރަނގަޅަށޭ… މަންމަ ދުނިޔޭގައި ހުރިނަމަ އަހަރެންނާއި އީއްކޮ މިހާލުގައި އުޅޭތަން ފެނި އެތަށް މަރަކުން މަރުވީސް.. އެހިތަށް ވަރަށް ތަދުވާނެ.. މަންމަ އައިޒަން އަށް ކުރާ އިތުބާރު އަހަރެންނަށް އިނގޭ… ބައެއްފަހަރު ހިތަށްއަރާ މަންމަ ފަހުނޭވައި އެ ދޫކޮށްލީ އަހަރެންނާއި އީއްކޮ އައިޒަންއާއި ހަވާލުކޮށްފައޭ.. މަންމަ ނެތަސް އަހަރެން ދިރިއުޅުމުގައި އައިޒަން ހުންނާނެކަމާއި މަންމަ ފަދައިން މި ދިރުއުޅުން ލޯތްބާއި އުފަލުން ފުރާނެކަމުގެ ޔަޤީންކަން އޮތީމައޭ.. އެކަމް……” ނައިނާ އިތުރަށް ފުރިހަމަ ކުރާކަށް ބޭނުމެއްނުވިއެވެ. ލޮލުން ވެއްޓެން ދިޔަ ކަރުނަތަށް ފޮހެލާފައި މީހާ ހަމަޔަކަށް އަޅާލިއެވެ. ޒާހިދާގެ ހަނދާންވާ ކޮންމެފަހަރަކު ހަނދާނަށް އަންނަނީ ޒާހިދާ އައިޒަންއޭ ކިޔައިގެން ކިޔާ އެއްޗެއްސެވެ. އައިޒަންއަށް ހުރިހާ ކަމެއް ދޫކޮށްލާ ގޮތާ އައިޒަން އަށް އިތުބާރުކުރާވަރެވެ. މިއަދު މަންމަހުރިނަމަ އެ ހިތަށް ކުޅަދާނަވެސްނުވީހެވެ.\n“އެހާ އަޅައިނުލައްޗޭ… އަހަރެން ދައްކާ ކޮންމެ ވާހަކައެއް އައިޒަން އިން ނިމޭތީ.. އެކަމް ކިއްކުރާނީ.. އަހަރެން ވަރަށްލޯބިވޭ.. އޭނާ އެހެން ހެދީއޭ ކިޔާފައި އެކަކުކައިރިވެސް ޝަކުވާ ކުރާކަށް ނޭދެން.. އަހަރެންނަށް ރަނގަޅަށް އިނގޭ ޒުހާ އައިޒަންދެކެ ހިތްހަމަނުޖެހިފައި ހުރިކަން އަދި އަހަރެންނަށް ކޮންމެ ވާހަކައެއް އައިޒަން އާއި ގުޅުވާލާ ޒުހާ ފޫހިކުރުވޭކަން.. އެކަން އަހަރެންނަށް ވަރަށް އުނދަގޫވެ.. ކިއްވެތަ އައިޒަން އެހެން ހެދީ؟ ކީއްވެތަ…” ނައިނާ އެހެން ބުނެފައިމޫނުގައި އަތް އަޅާލިއެވެ. އެއްވެސް ވަރަކަށް އެ ހަށިގަނޑުތެރޭ އުފެދެމުން އަންނަ ތޫފާންގަނޑު ބޭރުކުރާކަށް އޭނާ ނޭދެއެވެ. ހަލާކުވެފައިވާ ދިރިއުޅުމާއި މެދު ވިސްނާ ފިކުރުކުރުން ނޫންކަމެއް އޭނާއަކަށް ނުކުރެވެއެވެ. ބޭރުފުށުން ހަމަޖެހިފައި ހުއްޓެއްކަމަކު އެތެރެ ހަށި ހީވަނީ އަނދައަނދައިގެން ދާހެންނެވެ.\n“ދިރިއުޅުން ބަރުބާދު ވެއްޖޭ ހިތްމަގޭ ފުނޑު ފުނޑު ވުމުން…\nނާރުތަށް ހަށިގަނޑުގެ ހުރިހާ ހީވިޔޭ ކެނޑި ބުރިވިހެން..\nއެތެރެ ހަށި ހީވޭ ދަނީހެން ހަމަ އަނދާ އަޅިއަށްވެގެން….”\nއިވިގެން ދިޔަ ލަވައިގެ ބައިތުންވެސް ނައިނާ ގެ ހިތް ކުދިކުދިވެއްޖެއެވެ. އެލަވަ ފަހަރަކު ބަޔަކަށް ފަހު ބަޔެއް ނިންމަމުން ދިޔައިރު އެހިތަށް އެއިން ވަރަށް އަސަރުކުރަމުންދިޔައެވެ. ގޭކައިރި ބާރުބާރަށް އެލަވަޖަހަމުން ދިޔައީ ފަހަރުގައި ނައިނާ ފަދައިން ލޯތްބަށްޓަކައި އެދި އެދި ހުރި ދީވާނާވެފައިވާ އެކަނިވެރިއެއްކަންނޭނގެއެވެ. އަނގައިން ނުނެރެވޭ ބަސްތަށް ލަވައިން ނެރެމުންދިޔައީ ކަންނޭނގެއެވެ. ޒުހާ އޭނާގެ އަތުން ނައިނާވަށާލާފައި އޭނާގެ ކައިރައަށް ގެނައެވެ. މަޑުމަޑުން ނައިނާގެ ބޮލުގައި ފިރުމަމުންދިޔައިރު ނައިނާ އެ އިންގޮތަށް ހުއްޓުންއަރާފައި އިނީ އިވެމުންދިޔަ ހިތްދަތިލަވަތަކަށް އެ ހިތާއި ނަފްސް ދޫކޮށްލައިގެންނެވެ.\nޒުހާ އެހެން ވާހަކައެއް ފެށުމުން ނައިނާވެސް އެކަމަށް ވިސްނުން ބަދަލުކުރަން މަޖުބޫރުވިއެވެ. ޒުހާ ބުނީ ނައިނާ އަނެއްކާވެސް ސުކޫލަށް ވަންނަން އުޅޭށޭއެވެ. އޭރުން ވިސްނުން ތަކުން ދުރުވެސްވާނޭ ބުންޏެވެ. ނައިނާ އެކަމާއި އެއްބަސްވީ މިހާރުވެސް އޭނާގެ އާއި އައިނާގެ ހަރަދުތަށް މާރިޔާ ބަލާތީ އެކަމަށް ހައްލެއް ހޯދާށެވެ. އެތަކެއް ވާހަކަތަކެއް ދައްކާފައި ދެމީހުންވެސް ވަކިވީ އަނެއްކާވެސް ބައްދަލުވާނެކަމުގެ އުއްމީދުގައެވެ. ނައިނާ އޭނާގެ އަމިއްލަ ކޮޓަރިތެރެއަށް ވަނެވެ. އެނދުމަތީ އައިނާ ނިދާފައި އޮތްތަން ފެނި ހީލާފައި ފާރުގައި ހަރުކޮށްފައި ހުރި ފޮޓޯ ފްރޭމްތަށް ކައިރިއަށް ޖެހިލިއެވެ. އައިޒަންއާއި އިންނަން އެއްބަސްވީދުވަހު އަނގޮއްޓި އަޅުވަނިކޮށް ނަގާފައި އިން ފޮޓޯ ފްރޭމް އަށް ނައިނާ ބަލައިލިއެވެ. އެދުވަހުގެ ހަނދާން އޭނާއަށް އާވުމާއި އެކު މުޅި ކޮޓަރީގެ މާހައުލުވެސް ސިފަވެގެންދިޔައީ އެރޭ ފަދައިންނެވެ. ނައިނާ ގެ އިނގިލީގައި އަނގޮއްޓި އަޅުވަނިކޮށް އެދެލޮލަށް ސިފަވެގެންދިޔައެވެ. މިހެން ވާނެކަން އިނގޭނަމަ އޭނާ ދުވަހަކުވެސް އައިޒަންއަށް އާބަސްނުދިނީހެވެ. މިދުވަސް އަންނާނެކަން އިނގޭތީވެ އިންކާރުކުރަމުން ދިޔައެއްކަމަކު އައިޒަންގެ ދެލޮލުން ފެންނަ ޔަޤީންކަމާއި އިތުބާރާއި ލޯތްބެއްގެ ސަބަބުން އޭނާއަށް އާބަސްބުނެވުނީއެވެ. ނައިނާ އެދެމީހުން ހޭދަކުރި ކޮންމެ އުފާވެރި ވަގުތުކޮޅެއް ގައިދުކޮށްފައިވާ ފޮޓޯފްރޭމްތަށް ނަގާ ގަޔާއި ލާ ބޮނޑިކޮށްލައެވެ. އައިޒަންއަށް އެހިތް އެދޭވަރު ދެނެވޮޑިގެންވާނީ މިކާއިނާތުގެ ވެރި ރައްބެވެ.\nތިން ހަފްތާ ފަސް…\n“ނައިނާ ދަރިފުޅާ!! އެޔޮށް ގަޑިޖެހުނީ!! މިއަދު މީ ފުރަތަމަ ދުވަސް ތިހެން ލަސްވެގެން ކަމަކު ނުދާނެ..” އިވިގެން ދިޔައި މާރިޔަތު ގޭގެ އަނެއްފަޅީގައި އޮވެ ބާރަކަށް އެހެން ގޮވާލިއަޑެވެ. “އާނ މަންމާ މި ނިކުތީ!!!!!!!!!!!!!” އެއަށްވުރެ ބާރަށް ނައިނާ އެހެން ގޮވާފައި ކޮޓަރިން ދުވެ ބަޑިބަޑިލާފައި ނިކުތެވެ. މަންމާއޭ ކިޔާ ދެވަނަ ފަހަރަށް ގޮވާލެވުމާއި އެކު ކުރިމައްޗަށް އެރި މާރިޔާ ފެނި ނައިނާގެ ހިނިތުންވުން ފަނޑުވިއެވެ. ހަޤީޤަތާއި ކުރިމަތިލެވިއްޖެއެވެ. އޭނާ ހަމައަކަށް އެޅިލުމުގެ ގޮތުން ލޯމަރާލާ ދެތިން ފަހަރު ނޭވައެއް ދޫކޮށްލިއެވެ. އެ ހާދިސާއަށް ފަސް އަހަރު ވީފަހުން މިގެޔަށް އާދެވި އަދި އެފަދަގޮތަކަށް މާރިޔާ ގޮވާލިއަޑު އިވުމުން އޭނާއަށް ހީވީ އޭނާގެ މަންމަކަމަށެވެ. އެކަމަށް އާދަވެފައި ހުރުމުގެ ސަބަބުން އޭނާއަށް ހަޤީޤަތާއި ކުރިމަތި ނުލެވުނީއެވެ. ހަޤީޤަތަކީ މިއަދު ކުރިމަތީ އެހުރި މާރިޔާ ފިޔަވާ އޭނާ މަންމަ ކިޔާނެ އިތުރުމީހެއް ނެތްކަމެވެ.\nމާރިޔާ އަށް ނައިނާގެ އިހްސާސްތަށް ރަނގަޅަށް އިނގެއެވެ. އެހެންކަމުން ހީލާފައި ނައިނާ ކައިރި އަވަހަށް ދިޔުމަށް އެދުނެވެ. އައިނާ ޕްރީސުކޫލަށް ދާތީވެ އެމީހުންގެ ގަޑި އިންނާނީ އަދި ފަހުންނެވެ. ނައިނާ ސުކޫލަށްދާން ހިނގައިގަތީ މާރިޔާއަށް ފަނޑުހިނިތުންވުމެއް ދީފައެވެ.\nޝާމިރާ ފޯނުން ގުޅައިގެން ހުރިއިރު އެ ހިނިތުންވުމުގައި ވަނީ ނުބައި ގޮތެކެވެ. ވިހަކަމެކެވެ. ރާވަމުން އައި ރޭވުމުގެ ފުރަތަމަ ސިޑި ކާމިޔާބުކުރަން މާ ގިނަ ވަގުތެއް ނެތްކަން އޭނާއަށް އިހްސާސްކުރެވެމުންދިޔައެވެ. ފޯނުގެ އަނެއްކޮޅުގައި ހުރި ވާހިދު ނައިނާ އުޅޭތަނާއި އުޅެނީ ކާކާއި އެކުކަން ބުނެދިނެވެ. ޝާމިރާ އަށް މާރިޔާގެ ނަން ބުނުމުން ހައިރާނެއްނުވިއެވެ. އެހެނީ މާރިޔާއަކީ ނައިނާގެ ދޮންމަންމަ ވިއްޔާއެވެ. އަދި ފާލިހުގެ ވާހަކަތަށް ހިއްސާކޮށް އެކަން ނިންމާލީ ފާލިހު ސުހުދުއަށް އަދާކުރަން ޖެހޭ ވަރުގަދަ ލާރިގަނޑެއްގެ ބަދަލަށް އުޅުނީ ނައިނާ ވިއްކާލާށޭ ބުނެފައެވެ. އެކަމުން ޝާމިރާގެ ތުންފަތްމަތީ ކުޅެލީ ލާނެއް ހިނިތުންވުމެކެވެ. ކަންތަށް މާފަސޭހަވީއޭ ހިތާ އިތުރަށް ކަންތަށް ރާވަމުންދިޔައެވެ. “ދެން އަހަރެންނަށް ކޮށްދޭންވީ ހަމައެކަނި ކަމަކީ އަހަރެން އެ ނައިނާއެއްގެ ކުރިމައްޗަށް އެރޭވަރު ކޮށްލަންވީ…” ޝާމިރާ ހެމުންހެމުން ބުނެލިއެވެ. އައިޒަން އަށް ނައިނާއާއި ހަމާއަށް ދިޔުމުގެ ކުރިން ފިލުމަކީ ނައިނާގެ ބަދުނަސީބުވެރިކަމެވެ. މިފަހަރު ގޮތް ނިންމާނީ އައިޒަންއެއް ނޫނެވެ. ޝާމިރާއެވެ.\nޝާމިރާ ފޯނު ކަނޑާލާފައި އެނބުރުނު އިރު ދޮރުމަތިން ހުރަސްކަނޑާލި ހިޔަނި ފެނުމުން ދެލޯ ބޮޑުކޮށްލެވުނެވެ. އޭނާގެ ވާހަކަ ކޮންމެވެސް މީހަކު އަޑުއަހައިފިކަން ޔަޤީނެވެ. ކާކުބާއެވެ؟ އަނެއްކާ އައިޒަންބާއެވެ؟ އައިޒަންނަމަ އޭނާގެ ކުޅިގަނޑު މިހިސާބުން އެ ނިމުނީއެވެ. ޝާމިރާ ބާރު ހިނގުމެއްގައި ގޮސް މުޅިތަނަށް ބަލާލިއިރު އެމީހެއްގެ ވަސްވެސް ނެތެވެ. ނުތަވަސްވެފައި ހުރެ އޭނާ ކޮޓަރިން ބޭރަށް ނިކުމެ ސޯފާގައި އިނެވެ.\nAnd good night too.\nThe whole story gonna takeabig big turn very soon. And naina too 😉\nv salhi. thiulheny thi shaamiraage dhuvas dhaan kanneynge. haha. rangalhu landeh dheythi ingey ryn.. whn nxt part.. waiting\nShamiraakaamiyabu va gotha turn koffiya dhn v foohi vaane\nDhn aizan ah hageegai angan vjje ennu run. V sad naina ah ehn vaaathy pls shaamira bust kohbah\nMi baives varah reethi.. ❤\ne vaahaka thah adu ivunee aizan ah dhw..aizan viyya majaa vaane.. waiting for lhaamiraa to get busted..????\nI hate you aizannnnnnnn\nYes, avahah Shamira ge reyvun falhaa aruvaalaa, eyrah hunnaane mudhaaganduga bahdhaigen, boan ulhunu bondi bovuneethi, mi part ves v v v reethi, obiness to the max…….\nWow its awesome waiting for next part\npls pls aizaan ah vaanama dho… mi part ves v reethi\nRagalhuvaanee Aizan ah adu ivunihyaa…\nVvvvvvv reethi thanks next part v reethi vaane hen heevany dhoa\nWaiting.. waiting.. V.nice ???\nAizan ah kanneyngeeadu ivuny dww, ehen vehjehyaa v rangalhu, bt shamiraa ah kaamiyaab nudheythi plxxxxx\nHama thedheh reeen..\nDhen saamiraage kolhu balivan v..\nMihaaru vaaaa varah naina rohvijje.\nPls thi turn aki aharemenge hithah finikan libey turn akah hadhaidheeee…\naizan ah,adu ivigen zameeraa ah adu ivunukan naaga, eynage reyvun naaakamiyaabu kollevijjeyaa v rangalhu… aizan dhen visnen nuvey tha???\nWow vv reethi ?? I hate Shaamira gandu avahah bust kohlaba pls ryn eyrun hunnany kada Vefa\nMihaaru ehfaharu shaamiraa ah kaamiyaabu vejjehnun..dhn midaharaku noon. Btw v nice mi story ryn kithah part eboitha adhi..dhn mi story kiyaany ehkon up kureema…\nYey yet☺aizan ah adhuivuniii avahah 3kudhinn ehkurey vvvvv rythi mibaiiii??????\nAizan shaamiraa ah shakku kuraakahala gotheh hedhiyyaa varah salhi vaane ryn\nshaamira dhn kaleyge dhuvas dhaan maaa gina dhuvaheh neiyy kamah belevey\nI hate u shaamiraa…dhen aizan ah haqeegaii ingen vejjr nun…aizan ves nainaa ah ehen hedhyma v foohi..\nandhirivefaivi dhuniye mathyga fiya jahamun dhiya vilaathah handhuge ali elhifaavaathy dhaa mishraabu reechchah engey eve…… ??????????????????????????????????????????????????\nmaanakaee????? vilaathah fiya jahaatha?\naslu ethanun ebuni ehcheh neyngunu. ryn plz dont take me wrong. ryn ge ehen vahakathakaai balaafa mi vahaka haas bai fenvaru rangalhu. ekamu ethankolhu alhaigathy kiyamun dhiyairu…. ehen kudhinnah faahaga nuvy kannenge 🙂 🙂 🙂\nI wanted to write how the clouds r going or dhaurukuran and egothah nujahan fiyajehyey liyuny.. And that’saword mostly used for stars and that’s why ehaa hamanujeheyhen hyvany or maybe it is really wrong. And it says vilaathakah handhuge ali elhifahurymaedhaa dhimaa ingeyey reygandu gadyga vilaathah fehnany handhuge alin bodah. And vayaaedhaa dhimaa ingeyey. Egothah. And thank you ❤\nandhirikan verivefaiva dhuniye mathygaa fiya jahamun dhiya vilaathah handhuge ali elhifa vaathy dhaa mishraabu reechah engey eve….\nmi bunee keekey??? i mean vilaathah fiya jahaatha?????\ndhn korcheh dhaa mishraabu ge vahaka aee?\nehcheh heenukoh meethi olhunfiluva dheeba 🙂\nShaamiraa dhehki vaahaka aixan ivuniyyaa hunaane raakanimas kevifa. Vvv rythi vaahaka\nEvaahaka adu ivuny shaam ah dhen ixannah hurihaa vaahaka eh kiyaadheeber plx plx plx……\nV reethi ekam samira beynun gothakah nainage dhiriulhumaka huriha faharaku nukulheveyn dhow\nThank you guys but drama adu ehi kudhihnah ingeyne how its gonna end. Who’s gonna die next ?. Anyways thankyu so much. Don’t stop reading the story even tho its not going the way you guys want. Its going drama gothah hama but hisaabakun itll be different. Vrh bodah. And story ehga vaanjehey gothah vgn nimeyny. Shaamira wont give up so easily. See u tonight. So till than tc ?❤\nHeevany eulheny aina nagaafa naina vikaalan hen… aixan ah dhn beynun viyas eyrah naina eh nulibeyne eh nu\nalhey noon ehen nuhadhaathi nainaa ah … dhen nainaa ah kaamiyaabu vaa goi hadhaa bala ryn\nAbadhu shaamira milhu nudhybala plz plz\nAlhey ehen nuhadhaathi nainaa ah plx bad saamiraa?????\nAlheyevaahaka thah aizan ah iveyne nama.. shaamira avahah bust vejjeyya majaa vaane.. And naina ehaa dhera nukohba ryn.. but komme gotheh viyas story kiyaanan nimendhen.. ?? cant wait for tonight’s part.. ❤❤\nMivaahakaiga ulhey ungoofaaru meehunna, aslu ungoofaaru meehunnnaa varah thafaathu. Ehgoiy kohlinama v. Reethivys\nMasha allah stry v v awsome ??? saamiraa ah kasmiyaab viyanudhechchey n aizan ah hagygaiy angaa dhemme huras kolly aizan dhw adu ahanhurafa ehenvejje nama v rythivaane stry n ehenvejje nama aizan fakyru haadha dheravaaneyey dhw eynage mom viyaanudhaakamun ??? whn nxt prt avaskolladhybala plx\nVaahakaegga vaa gothashey bunyma … eba ingey saamira ah kaamiyaabu vaane vaahaka nimen kairi vandhen… ehisaabah vaahaka liyevendhen naina jeheyny thelhi thelhi hunnan… ekm hageegathah v dhuru …\nchih varah hadi\nNainaaa ehaa faseyhain aixan ah nudheythi!!! N include more romance! So it’ll be more intrstin!\nވާ ލޯބި އެނގޭ ނަމަ (5ވަނަ ބައި )\nއެވްލީން… 30 (ފަހުބައި)